തദ്ദേശസ്വയംഭരണ സ്ഥാപനങ്ങളുടെ ഭരണ ഏകീകരണം\n*571. പ്രൊഫ.ആബിദ് ഹുസൈന് തങ്ങള്\n(എ) മുന്‍സര്‍ക്കാരില് നിന്നും വ്യത്യസ്തമായി തദ്ദേശസ്വയംഭരണ സ്ഥാപനങ്ങളുടെ ഭരണം ഏകീകരിച്ചതുമൂലം ഏതെങ്കിലും തരത്തിലുള്ള പ്രതിസന്ധികള് നേരിടുന്നുണ്ടോ;\n(ബി) ഇത്തരത്തില് പഞ്ചായത്ത്, മുനിസിപ്പാലിറ്റി, നഗരകാര്യങ്ങള് ഒരുമിച്ച് ചേർത്തത് മൂലം ജോലിഭാരത്തില് വന്ന മാറ്റം, പദ്ധതി പ്രവര്‍ത്തനങ്ങളെ ബാധിച്ചിട്ടുണ്ടോയെന്ന് വിശദമാക്കുമോ;\n(സി) പദ്ധതി പ്രവര്‍ത്തനം കാര്യക്ഷമമാക്കുന്നതിന് നിലവില് സര്‍ക്കാര് തലത്തിലുള്ള സംവിധാനങ്ങള് വിശദമാക്കാമോ?\nജൈവകര്‍ഷകര്‍ക്ക് പ്രാദേശികതലത്തില് അംഗീകാരം\n*572. ശ്രീ.എം. രാജഗോപാലന്\n,, കാരാട്ട് റസാഖ് : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) ജൈവകൃഷിക്കാവശ്യമായ ജൈവവളവും ജൈവകീടനാശിനിയും ആവശ്യാനുസരണം ലഭ്യമാകുന്നില്ലെന്ന കാര്യം പരിശോധിച്ചിട്ടുണ്ടോ;\n(ബി) ഇത്തരം കൃഷിക്കുവരുന്ന അധിക ചെലവിന് ആനുപാതികമായി വില ലഭിക്കാത്തത് ജൈവകൃഷിയില് നിന്നും പിന്‍തിരിയാന് കര്‍ഷകരെ പ്രേരിപ്പിക്കുന്നത് പരിഗണിച്ച് ഇത്തരം ഉല്‍പ്പന്നങ്ങള് പരിശോധിച്ച് ബ്രാന്റ് ചെയ്ത് ന്യായവില ലഭ്യമാക്കാന് നടപടിയുണ്ടാകുമോ;\n(സി) ജൈവകര്‍ഷകര്‍ക്ക് പ്രാദേശികതലത്തില് അംഗീകാരം നല്‍കി കൃഷി വ്യാപനത്തിന് പ്രോത്സാഹനം നല്‍കാന് നടപടിയെടുക്കുമോ?\n*573. പ്രൊഫ.കെ.യു. അരുണന്\n,, ഡി.കെ. മുരളി : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) കേരളത്തെ അഗതിരഹിത സംസ്ഥാനമാക്കി മാറ്റാനുദ്ദേശിച്ചുകൊണ്ടുള്ള ആശ്രയ പദ്ധതിയുടെ വിശദാംശം അറിയിക്കാമോ;\n(ബി) പദ്ധതി പ്രകാരമുള്ള സഹായത്തിന് അര്‍ഹരായവരെ കണ്ടെത്താനുള്ള നടപടികള് പൂര്‍ത്തീകരിച്ചോ;\n(സി) അഗതികളുടെ വാസത്തിനും ഭക്ഷണം,ആരോഗ്യപരിരക്ഷ തുടങ്ങിയവയ്ക്കും നടപ്പാക്കാനുദ്ദേശിക്കുന്ന പ്രവര്‍ത്തനങ്ങള് എന്തെല്ലാമാണ്?\nതദ്ദേശസ്വയംഭരണ സ്ഥാപനങ്ങളുടെ ആഭിമുഖ്യത്തില് മാലിന്യശേഖരണം\n(എ) തദ്ദേശസ്വയംഭരണ സ്ഥാപനങ്ങളുടെ ആഭിമുഖ്യത്തില് പ്ലാസ്റ്റിക്, ഗ്ലാസ്, ഇ-വേസ്റ്റ് എന്നിവ ശേഖരിക്കുന്ന സംവിധാനം ഏര്‍പ്പെടുത്തിയിട്ടുണ്ടോ;\n(ബി) എങ്കില് ഇവ പുനരുപയോഗക്ഷമമാക്കുന്നതിനുള്ള റീ-സൈക്ലിംഗ് പാര്‍ക്കുകള് സ്ഥാപിച്ചിട്ടുണ്ടോ; ഇല്ലെങ്കില് അവ സ്ഥാപിക്കുന്നതിനുള്ള നടപടികള് ഏതു ഘട്ടത്തിലാണെന്ന് വ്യക്തമാക്കുമോ;\n(സി) ഇത്തരം മാലിന്യങ്ങള് ശേഖരിച്ച് ഡിസ്പോസ് ചെയ്യുന്നതിനുള്ള സ്ഥിരസംവിധാനം ഏര്‍പ്പെടുത്താന് എല്ലാ തദ്ദേശസ്വയംഭരണ സ്ഥാപനങ്ങളെയും സന്നദ്ധമാക്കുമോ?\n*575. ശ്രീ.ബി.ഡി. ദേവസ്സി\n,, എം. മുകേഷ് : താഴെ കാണുന്ന ചോദ്യങ്ങള്‍ക്ക് തുറമുഖവും മ്യൂസിയവും പുരാവസ്തു സംരക്ഷണവും വകുപ്പുമന്ത്രി സദയം മറുപടി നല്‍കുമോ:\n(എ) പുരാവസ്തു വകുപ്പിന്റെ പ്രവര്‍ത്തനങ്ങള് അവലോകനം ചെയ്യാറുണ്ടോ; വിശദമാക്കാമോ;\n(ബി) സംസ്ഥാനത്തിന്റെ സമ്പന്നമായ സാംസ്കാരിക പാരമ്പര്യം വിളിച്ചോതുന്ന പുരാവസ്തക്കളുടെയും പൈതൃക ശേഷിപ്പുകളുടെയും സംരക്ഷണത്തിനായി കാര്യക്ഷമമായ പദ്ധതികള് നടപ്പിലാക്കാന് നടപടി സ്വീകരിക്കുമോ;\n(സി) സംസ്ഥാനത്ത് സാംസ്കാരിക അടയാളങ്ങളും പൈതൃകശേഷിപ്പുകളും നശിച്ചുകൊണ്ടിരിക്കുന്നുവെന്ന പരാതി ശ്രദ്ധയില്‍പ്പെട്ടിട്ടുണ്ടോ;\n(ഡി) നശിച്ചുകഴിഞ്ഞാല് പുന:സൃഷ്ടിക്കാന് കഴിയാത്ത ഇവയെ സമയബന്ധിതമായി നവീകരിക്കുന്നതിനും സംരക്ഷിക്കുന്നതിനും നടപടി സ്വീകരിക്കുമോ?\n(എ) പച്ചക്കറിവില പ്രദര്‍ശിപ്പിക്കണമെന്ന നിര്‍ദ്ദേശം പല വ്യാപാരികളും പാലിക്കുന്നില്ലയെന്നതും തോന്നിയ വിലയ്ക്ക് അവ൪ പച്ചക്കറി വിൽക്കുന്നുവെന്നതും ശ്രദ്ധയില്‍പ്പെട്ടിട്ടുണ്ടോ;\n(ബി) സംസ്ഥാനത്ത് പച്ചക്കറി കൃഷിയിലും ജൈവകൃഷിയിലും ഈ സര്‍ക്കാര് അധികാരത്തില് വന്നശേഷം ഉണ്ടായിട്ടുള്ളതായി പറയപ്പെടുന്ന ഉണര്‍വിനുശേഷവും സാധാരണക്കാര്‍ക്ക് താങ്ങാനാവാത്ത വിധത്തില് പച്ചക്കറിവില ഉയരുന്നത് എന്തുകൊണ്ടാണെന്ന് വിശദമാക്കുമോ?\nറോഡ് സുരക്ഷാ അതോറിറ്റി പ്രവര്‍ത്തനങ്ങള്\n,, എ.പി. അനില് കുമാര് : താഴെ കാണുന്ന ചോദ്യങ്ങള്‍ക്ക് ഗതാഗത വകുപ്പുമന്ത്രി സദയം മറുപടി നല്‍കുമോ:\n(എ) റോഡ് സുരക്ഷാ അതോറിറ്റി എന്തെല്ലാം പ്രവര്‍ത്തനങ്ങളാണ് നടത്തി വരുന്നതെന്ന് വിശദമാക്കുമോ;\n(ബി) ഈ സര്‍ക്കാരിന്റെ കാലത്ത് എന്തെല്ലാം പുതിയ പദ്ധതികളാണ് ആവിഷ്ക്കരിച്ചതെന്ന് വിവരിക്കുമോ;\n(സി) ഏതൊക്കെ വകുപ്പുകളുടെയും സംഘടനകളുടെയും പ്രവര്‍ത്തനങ്ങള് ഏകോപിപ്പിച്ചാണ് ഈ പദ്ധതികള് നടപ്പാക്കുന്നതെന്ന് വിശദമാക്കുമോ?\n*578. ശ്രീ.ഷാഫി പറമ്പില്\n(എ) കോര്‍പ്പറേഷനുകള്‍ക്കും നഗരസഭകള്‍ക്കും ഗ്രാമപഞ്ചായത്തുകള്‍ക്കും വെവ്വേറെ കെട്ടിടനിര്‍മ്മാണ ചട്ടം കൊണ്ടുവരാന് തീരുമാനിച്ചിട്ടുണ്ടോ; വിശദമാക്കുമോ;\n(ബി) പ്രസ്തുത ചട്ടങ്ങള് രൂപീകരിക്കുന്നതിനുള്ള പ്രക്രിയ ഇപ്പോള് ഏതു ഘട്ടത്തിലാണെന്ന് വ്യക്തമാക്കുമോ;\n(സി) പ്രസ്തുത പ്രക്രിയയില് കെട്ടിടനിര്‍മ്മാണത്തിനുള്ള അപേക്ഷകളിലെ നടപടിക്രമങ്ങള് ലഘൂകരിക്കാന് എന്തെല്ലാം നടപടികളാണ് കൈക്കൊള്ളുന്നത്; വിശദാംശങ്ങള് എന്തെല്ലാം?\nസുജലം സുഫലം കാര്‍ഷിക വ്യാപന പദ്ധതി\n*579. ശ്രീ.കെ. ആന്‍സലന്\nശ്രീ.ആന്റണി ജോണ് : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) ഹരിതകേരളം മിഷന്റെ ഭാഗമായി പ്രഖ്യാപിച്ചിട്ടുള്ള സുജലം സുഫലം കാര്‍ഷിക വ്യാപന പദ്ധതിയുടെ വിശദാംശങ്ങള് ലഭ്യമാക്കുമോ;\n(ബി) തദ്ദേശസ്വയംഭരണ സ്ഥാപനങ്ങളെ പച്ചക്കറി കൃഷിയില് പങ്കാളികളാക്കാന് ഉദ്ദേശിക്കുന്നുണ്ടോ; എങ്കില് ഏതുവിധത്തിലെന്ന് വിശദമാക്കുമോ;\n(സി) വിവിധ ഏജന്‍സികളുടെ പദ്ധതികള് ഏകോപിപ്പിച്ച് നടപ്പിലാക്കുന്നതിന് എന്തെങ്കിലും സംവിധാനമുണ്ടോ; എങ്കിൽ വിശദാംശം വ്യക്തമാക്കുമോ?\nസ്മാര്‍ട്ട് സിറ്റി, അമൃത് എന്നീ പദ്ധതികള്‍ക്ക് വിനിയോഗിച്ച തുക\n*580. ശ്രീ.കെ.ബി.ഗണേഷ് കുമാര്\n,, എ. കെ. ശശീന്ദ്രന് : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) മുനിസിപ്പാലിറ്റികളുടെയും കോര്‍പറേഷനുകളുടെയും മാനവവിഭവശക്തീകരണത്തിന് വേണ്ട പദ്ധതികള് ആവിഷ്കരിക്കുന്നതിനായി 2015-ല് നീതി ആയോഗ് നടത്തിയ പഠനപ്രകാരമുള്ള റിപ്പോര്‍ട്ടിലെ വിഷയങ്ങള്‍ക്കനുസൃതമായി കേരളത്തിലെ അര്‍ബന്-ലോക്കല് ബോഡികളില് എന്തൊക്കെ പദ്ധതികള് ആവിഷ്ക്കരിച്ച് നടപ്പാക്കി എന്ന് വിശദമാക്കാമോ;\n(ബി) സുപ്രധാന നഗരങ്ങളുടെ വികസനത്തിനായി കൊണ്ടുവന്ന കേന്ദ്രപദ്ധതികളായ 'സ്മാര്‍ട്ട് സിറ്റി', 'അമൃത്' എന്നീ പദ്ധതികള് നടപ്പാക്കുന്നതിന് 2015-16, 2016-17 എന്നീ വര്‍ഷങ്ങളില് ലഭിച്ച 240 കോടിയിലധികം രൂപയില്3കോടിയോളം രൂപ മാത്രമേ പദ്ധതിച്ചെലവിനായി വിനിയോഗിച്ചുള്ളൂവെന്ന വാര്‍ത്ത ശ്രദ്ധയില്‍പ്പെട്ടിട്ടുണ്ടോ; എങ്കില് ഇതുസംബന്ധിച്ച് എന്തൊക്കെ നടപടികളാണ് സ്വീകരിക്കാനുദ്ദേശിയ്ക്കുന്നതെന്ന് വ്യക്തമാക്കാമോ; ഈ പദ്ധതിയില് ബാക്കി ലഭിക്കാനുള്ള എൺപത് ശതമാനം കേന്ദ്ര വിഹിതം ഉടന് നേടിയെടുക്കാനുള്ള കര്‍മ്മപദ്ധതി വിശദമാക്കാമോ?\nകെ.എസ്.ആര്.ടി.സി.യുടെ സാമ്പത്തിക പുനഃക്രമീകരണവും പുനരുദ്ധാരണവും\n*581. ശ്രീമതി ഗീതാ ഗോപി\n,, മുഹമ്മദ് മുഹസിന് പി. : താഴെ കാണുന്ന ചോദ്യങ്ങള്‍ക്ക് ഗതാഗത വകുപ്പുമന്ത്രി സദയം മറുപടി നല്‍കുമോ:\n(എ) കെ.എസ്.ആര്.ടി.സി.യുടെ ആസ്തി, ബാധ്യതകള് എന്നിവ സംബന്ധിച്ച് വ്യക്തമായ ചിത്രം നല്കുമോ;\n(ബി) കെ.എസ്.ആര്.ടി.സി.യില് നടപ്പാക്കാനുദ്ദേശിക്കുന്ന സാമ്പത്തിക പുനഃക്രമീകരണത്തിന്റെ രൂപരേഖ തയ്യാറായിട്ടുണ്ടോ; വ്യക്തമാക്കുമോ;\n(സി) ജീവനക്കാരെ വിശ്വാസത്തിലെടുത്തുകൊണ്ട്, അവരുടെ സഹകരണം ഉറപ്പുവരുത്തിയ ശേഷമേ കെ.എസ്.ആര്.ടി.സി.യുടെ പുനരുദ്ധാരണ നടപടികള് നടപ്പിലാക്കുകയുളേളാ എന്നറിയിക്കുമോ;\n(ഡി) മറ്റ് സംസ്ഥാനങ്ങളിലേക്ക് കെ.എസ്.ആര്.ടി.സി. ബസ്സുകള് ഓടിക്കുന്നതിന് എന്തൊക്കെ നിബന്ധനകളാണുളളതെന്ന് അറിയിക്കുമോ;\n(ഇ) പുനരുദ്ധാരണ നടപടികളുടെ പേരില്, പൊതുനന്മ ഉദ്ദേശിച്ചുളള സേവന മേഖലയില് നിന്ന് കെ.എസ്.ആര്.ടി.സി. പിന്മാറുമോ എന്നറിയിക്കുമോ?\nഇക്കണോമിക് സോണുകള് നിര്‍ണ്ണയിച്ചിട്ടുള്ള വിളകള്\n*582. ശ്രീ.എ. പ്രദീപ്കുമാര്\n,, വി. ജോയി : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) വിളകള്‍ക്ക് ഇക്കണോമിക് സോണുകള് നിര്‍ണ്ണയിച്ചിട്ടുണ്ടോ; എങ്കില് ഏതെല്ലാം വിളകള്‍ക്കാണ് ഇക്കണോമിക് സോണുകള് നിര്‍ണ്ണയിച്ചിട്ടുള്ളതെന്ന് വ്യക്തമാക്കാമോ;\n(ബി) ഈ പ്രത്യേക കാര്‍ഷിക സോണുകളിലെ സംയോജിത പ്രവര്‍ത്തനങ്ങള്‍ക്ക് തുടക്കം കുറിച്ചിട്ടുണ്ടോയെന്നും ഇതിനായി എത്ര രൂപ വകയിരുത്തിയിട്ടുണ്ടെന്നും വ്യക്തമാക്കുമോ?\nകര്‍ഷക പെന്‍ഷന് ലഭിച്ചിരുന്ന അനര്‍ഹരായ ആളുകളെ ഒഴിവാക്കുന്നതിനായി സ്വീകരിച്ച നടപടികള്\n,, ഇ.ടി. ടൈസണ് മാസ്റ്റര് : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) കര്‍ഷക പെന്‍ഷന് നല്‍കുന്നതിനുള്ള മാനദണ്ഡങ്ങള് വിശദമാക്കുമോ;\n(ബി) കര്‍ഷക പെന്‍ഷന് ലഭിച്ചിരുന്ന അനര്‍ഹരായ ആളുകളെ ഒഴിവാക്കുന്നതിനായി എന്തെല്ലാം നടപടികള് സ്വീകരിച്ചുവെന്ന് അറിയിക്കുമോ;\n(സി) പെന്‍ഷന് പദ്ധതിയില്, അംഗമായിട്ടുള്ളവരുടെ ആധാര്‍കാര്‍ഡ് വിവരങ്ങള് ചേര്‍ക്കുന്നുണ്ടോ; എങ്കിൽ വിശദാംശം വ്യക്തമാക്കുമോ;\n(ഡി) ഈ സര്‍ക്കാര് ചുമതല ഏല്‍ക്കുമ്പോള് കര്‍ഷക പെന്‍ഷന് എത്ര മാസം കുടിശ്ശിക ഉണ്ടായിരുന്നുവെന്ന് അറിയിക്കുമോ?\nഭക്ഷ്യവിളകളുടെ ഉല്പാദന വര്‍ദ്ധനവ്\n*584. ശ്രീ.റോഷി അഗസ്റ്റിന്\n(എ) സംസ്ഥാനത്തെ ഭക്ഷ്യവിളകളുടെ കൃഷി വിസ്തൃതി മുന്‍വര്‍ഷങ്ങളെ അപേക്ഷിച്ച് വർദ്ധിച്ചിട്ടുണ്ടോ; എങ്കിൽ വിശദാംശം ലഭ്യമാക്കുമോ ;\n(ബി) ഏത് ഭക്ഷ്യവിളകള്‍ക്കാണ് ഈ സര്‍ക്കാര് അധികാരത്തില് വന്നതിനുശേഷം മുന്‍ഗണന നല്‍കിയത്; പ്രസ്തുത വിളകളുടെ ഉല്പാദനത്തില് എത്ര ശതമാനം വര്‍ദ്ധനവ് ഉണ്ടായിട്ടുണ്ട്?\n*585. ശ്രീ.യു. ആര്. പ്രദീപ്\n(എ) ജൈവകാര്‍ഷികോല്പന്നങ്ങള്‍ക്ക് വില ഉറപ്പാക്കുന്നതിനും ഉല്പാദനക്ഷമത വര്‍ദ്ധിപ്പിക്കുന്നതിനും വെജിറ്റബിള് ആന്റ് ഫ്രൂട്ട് പ്രൊമോഷന് കൗണ്‍സില് ഓഫ് കേരളയുടെ പ്രവര്‍ത്തനം എത്രമാത്രം പ്രയോജനപ്രദമായിട്ടുണ്ടെന്ന് വ്യക്തമാക്കുമോ;\n(ബി) പഴം-പച്ചക്കറി കൃഷിക്ക് വായ്പ ലഭ്യമാക്കുന്നതിനും വിത്ത്, വളം, കാര്‍ഷികോപകരണങ്ങള് തുടങ്ങിയവ ലഭ്യമാക്കുന്നതിനും സ്ഥാപനത്തിന് സാധ്യമായിട്ടുണ്ടോ; എങ്കിൽ വിശദാംശം ലഭ്യമാക്കുമോ?\nപച്ചക്കറി ഉത്പാദന-വിപണന പ്രോത്സാഹനം\n*586. ശ്രീ.സി. കെ. ശശീന്ദ്രന്\n,, എം. നൗഷാദ് : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) പച്ചക്കറി ഉത്പാദകക്കമ്പനികള്‍ക്കും വിപണന കമ്പനികള്‍ക്കും ഏതു തരത്തിലുള്ള പിന്തുണയാണ് നല്‍കി വരുന്നത്;\n(ബി) എല്ലാ വീട്ടിലും പച്ചക്കറി എന്ന ആശയം സഫലമാക്കുന്നതിനായി നഗരപ്രദേശങ്ങളില് നടത്തിവരുന്ന പ്രവര്‍ത്തനങ്ങള് എന്തെല്ലാമാണ്;\n(സി) വാണിജ്യാടിസ്ഥാനത്തില് കൃഷി ചെയ്യുന്നവര്‍ക്ക് നല്‍കി വരുന്ന സാങ്കേതിക സാമ്പത്തിക സഹായങ്ങള് എന്തെല്ലാമെന്ന് അറിയിക്കാമോ?\nനെല്‍കൃഷി പ്രോത്സാഹിപ്പിക്കുന്നതിനായി പദ്ധതി\n*587. ശ്രീ.മുരളി പെരുനെല്ലി\n(എ) നെല്‍കൃഷി3ലക്ഷം ഹെക്ടറിലേക്ക് വര്‍ദ്ധിപ്പിക്കുമെന്ന പ്രഖ്യാപനത്തിന്റെ അടിസ്ഥാനത്തില് ആവിഷ്കരിച്ച പദ്ധതിയുടെ വിശദാംശം നല്‍കുമോ;\n(ബി) കൂട്ടുകൃഷി പ്രോത്സാഹിപ്പിക്കുന്നതിനായി നല്‍കുന്ന സഹായങ്ങള് എന്തൊക്കെയാണ്;\n(സി) അരിവില നിയന്ത്രണ വിധേയമാക്കുന്നതോടൊപ്പം നെല്‍കൃഷി ലാഭകരമാക്കുന്നതിന് ഏതുവിധത്തിലുള്ള ഇടപെടലുകളാണ് നടത്താനുദ്ദേശിക്കുന്നതെന്ന് അറിയിക്കാമോ?\nന്യൂനപക്ഷക്ഷേമ വകുപ്പിലെ നിയമവിരുദ്ധ നിയമനങ്ങള്\n*588. ശ്രീ.അബ്ദുല് ഹമീദ് പി.\n(എ) ന്യൂനപക്ഷക്ഷേമ വകുപ്പിലെ നിയമവിരുദ്ധ നിയമനങ്ങള് സംബന്ധിച്ച ആക്ഷേപം സര്‍ക്കാരിന്റെ ശ്രദ്ധയില്‍പ്പെട്ടിട്ടുണ്ടോ ;\n(ബി) എങ്കില് ഏതാെക്കെ തസ്തികകളിലേക്കുളള നിയമനങ്ങളെ സംബന്ധിച്ചാണ് പരാതി ഉയര്‍ന്നിട്ടുളളത് എന്ന് വ്യക്തമാക്കുമോ;\n(സി) ഇൗ തസ്തികകളിലേയ്ക്കുളള നിയമനത്തിന് നിലവിലുളള മാനദണ്ഡങ്ങള് എന്താെക്കെയാണെന്ന് വിശദമാക്കുമോ?\nകേരളാ അഗ്രിബിസിനസ്സ് കമ്പനി രൂപീകരണം\n(എ) കേരളാ അഗ്രിബിസിനസ്സ് കമ്പനി രൂപീകരിക്കുന്നതിന് ആലോചിക്കുന്നുണ്ടോ; എങ്കിൽ പ്രസ്തുത കമ്പനിയുടെ ഉദ്ദേശ്യലക്ഷ്യങ്ങള് വ്യക്തമാക്കുമോ;\n(ബി) കാർഷിക മൂല്യവര്‍ദ്ധിത ഉല്പന്നങ്ങളുടെ വിപണനത്തിന് മറ്റെന്തെല്ലാം പദ്ധതികള് നടപ്പിലാക്കുന്നുവെന്ന് അറിയിക്കുമോ;\n(സി) കൃഷി വകുപ്പിന്റെ നിലവിലെ പദ്ധതികള് മൂല്യവർദ്ധനവിന് സഹായകരമായ രീതിയിൽ പുനരാവിഷ്ക്കരിക്കുമോ?\n(എ) വിവാഹങ്ങള്‍ക്ക് ഹരിതപ്രോട്ടാക്കോള് നിര്‍ബന്ധമാക്കുവാന് തീരുമാനിച്ചിട്ടുണ്ടോ; ഇതിന്റെ പ്രാരംഭപ്രവര്‍ത്തനങ്ങള് എവിടെയൊക്കെയാണ് ആരംഭിച്ചിട്ടുള്ളത്;\n(ബി) കല്യാണമണ്ഡപങ്ങള്, ടൗണ്‍ഹാളുകൾ എന്നിവിടങ്ങളില് പ്ലാസ്റ്റിക്, തെര്‍മോക്കോള് എന്നിവ ഉപയോഗിക്കുന്നില്ലെന്ന് ഉറപ്പ് വരുത്തുവാന് നടപടി സ്വീകരിച്ചിട്ടുണ്ടോ;\n(സി) ഏത് ഏജന്‍സിയെയാണ് ഇതിനായി ചുമതലപ്പെടുത്തിയിട്ടുള്ളത്;\n(ഡി) ശിക്ഷാനടപടികള് സ്വീകരിക്കുവാന് പ്രസ്തുത ഏജന്‍സിക്ക് അധികാരമുണ്ടോ?\nവാര്‍ഷിക പദ്ധതിയുടെ മാര്‍ഗ്ഗരേഖ\n*591. ശ്രീമതി സി.കെ. ആശ\n,, വി.ആര്. സുനില് കുമാര് : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) പതിമൂന്നാം പഞ്ചവത്സര പദ്ധതിയുടെ ഭാഗമായുള്ള ആദ്യത്തെ വാര്‍ഷിക പദ്ധതിയുടെ മാര്‍ഗ്ഗരേഖ തയ്യാറാക്കിയിട്ടുണ്ടോ;\n(ബി) പ്രസ്തുത മാര്‍ഗ്ഗരേഖയില് ഊന്നല് നല്‍കുന്ന മേഖലകള് ഏതൊക്കെയാണെന്ന് വ്യക്തമാക്കുമോ;\n(സി) അടിസ്ഥാന സൗകര്യ വികസനത്തിനായി പ്രാദേശിക സര്‍ക്കാരുകള്‍ക്ക് പദ്ധതി അടങ്കലില് നിന്നും എത്രകോടി രൂപയാണ് നീക്കി വച്ചിട്ടുള്ളതെന്ന് വ്യക്തമാക്കുമോ?\nതുറമുഖങ്ങളുടെ നവീകരണ പദ്ധതികള്\n(എ) തുറമുഖങ്ങളുടെ നവീകരണത്തിന് എന്തെല്ലാം കര്‍മ്മപദ്ധതികള് ആസൂത്രണം ചെയ്തിട്ടുണ്ടെന്ന് വിവരിക്കുമോ;\n(ബി) നവീകരണത്തിന്റെ ഭാഗമായി എന്തെല്ലാം അടിസ്ഥാന സൗകര്യങ്ങളാണ് ഉള്‍പ്പെടുത്തിയിട്ടുള്ളതെന്ന് വിശദീകരിക്കുമോ;\n(സി) ഇതിനായുളള തുക എങ്ങനെ സമാഹരിക്കുവാനാണ് ഉദ്ദേശിക്കുന്നതെന്ന് വിശദമാക്കുമോ?\nകെട്ടിടനിര്‍മ്മാണത്തിനുള്ള ഓണ്‍ലൈന് അപേക്ഷ\n*593. ശ്രീ.അന്‍വര് സാദത്ത്\n(എ) തദ്ദേശസ്വയംഭരണ സ്ഥാപനങ്ങളില് കെട്ടിടനിര്‍മ്മാണത്തിനുള്ള അപേക്ഷകള് ഓണ്‍ലൈനായി സ്വീകരിക്കുന്നതിനുള്ള നടപടികള് പൂര്‍ത്തിയാക്കിയിട്ടുണ്ടോ; വിശദമാക്കുമോ;\n(ബി) കെട്ടിടനിര്‍മ്മാണ ചട്ടങ്ങളുടെ ലംഘനങ്ങള് കണ്ടെത്തുന്നതിനും തടയുന്നതിനും നിലവിലുള്ള സംവിധാനം മെച്ചപ്പെടുത്തുന്നതിനും എന്തെല്ലാം നടപടികളാണ് കൈക്കൊണ്ടിട്ടുള്ളതെന്ന് വിവരിക്കാമോ;\n(സി) ഇതിനായി ഭരണതലത്തില് എന്തെല്ലാം സംവിധാനങ്ങള് ഏര്‍പ്പെടുത്തിയിട്ടുണ്ട്; വിശദാംശങ്ങള് എന്തെല്ലാം?\n*594. ശ്രീ.ആന്റണി ജോണ്\n(എ) കാര്‍ഷിക മേഖലയുടെ വികസനത്തിനായി എന്തെല്ലാം കേന്ദ്രസഹായങ്ങളാണ് ലഭിക്കുന്നതെന്ന് വ്യക്തമാക്കാമോ;\n(ബി) കാര്‍ഷിക മേഖലയില് കൂടുതല് സമഗ്രമായ പദ്ധതികള് ആവിഷ്ക്കരിക്കുന്നതിന് രാഷ്ട്രീയ കൃഷി വികാസ് യോജന പ്രകാരം എന്തെല്ലാം നടപടികളാണ് സ്വീകരിച്ചിട്ടുള്ളത്;\n(സി) ധനസഹായത്തിനായി എന്തെല്ലാം പദ്ധതികളാണ് ആര്.കെ.വി.വൈ.യില് ഉള്‍പ്പെടുത്തിയിരിക്കുന്നത്;\n(ഡി) കാര്‍ഷിക മേഖലയുടെ വികസനത്തിനായുള്ള സംസ്ഥാന പദ്ധതികള് ആര്.കെ.വി.വൈ. പദ്ധതിയുമായി സമന്വയിപ്പിച്ച് നടപ്പിലാക്കുവാന് സാധിക്കുമോ എന്ന് പരിശോധിക്കുമോ?\nശുചിത്വനഗര സര്‍വ്വെ പട്ടികയില് കേരളത്തിലെ നഗരങ്ങളുടെ സ്ഥാനം\n*595. ശ്രീ.എല്‍ദോസ് കുന്നപ്പിള്ളി\n,, കെ.മുരളീധരന് : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) മാലിന്യനിര്‍മ്മാര്‍ജ്ജനം ജനകീയപ്രസ്ഥാനമാക്കുന്ന സമഗ്രപദ്ധതി, പ്രഖ്യാപനത്തില് മാത്രം ഒതുങ്ങുന്നുവെന്നത് വസ്തുതയാണോ;\n(ബി) കേന്ദ്രസര്‍ക്കാര് പദ്ധതിയായ സ്വച്ഛ് ഭാരതിന്റെ ഭാഗമായി കേന്ദ്രനഗരവികസന മന്ത്രാലയം നടത്തിയ ശുചിത്വനഗര സര്‍വ്വേയില് ആദ്യത്തെ 250 നഗരങ്ങളുടെ പട്ടികയില് കേരളത്തിലെ ഒരു നഗരവും സ്ഥാനം പിടിച്ചിട്ടില്ല എന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(സി) 2015ലും 2016ലും നടത്തിയ സര്‍വ്വേകളില് സംസ്ഥാനത്തെ ഏതെങ്കിലും നഗരങ്ങള് മുന്‍പന്തിയിലെത്തിയിരുന്നോ; വിശദാംശം നല്‍കുമോ;\n(ഡി) ശുചിത്വ സംസ്ഥാനമെന്ന പേരില് അറിയപ്പെട്ടിരുന്ന കേരളത്തെ വരുംവര്‍ഷങ്ങളിലെ ശുചിത്വനഗര സര്‍വ്വെ പട്ടികയില് മുന്നിലെത്തിക്കുവാന് എന്ത് നടപടികളാണ് ആവിഷ്ക്കരിക്കുന്നതെന്ന് വ്യക്തമാക്കുമോ?\nകുടുംബശ്രീ മൈക്രോ സംരംഭങ്ങളുടെ പ്രവര്‍ത്തനങ്ങള്\n*596. ശ്രീ.എം. നൗഷാദ്\n,, യു. പ്രതിഭ ഹരി : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) കഴിഞ്ഞ കുറെ വര്‍ഷങ്ങളായി കുടുംബശ്രീ, മൈക്രോ സംരംഭങ്ങളുടെ പ്രവര്‍ത്തനങ്ങള് പരിതാപകരമായിരിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി) ഉണ്ടെങ്കിൽ, ഈ രംഗത്ത് പ്രവര്‍ത്തിക്കുന്ന എം.ഇ.സി.മാരുടെ (മൈക്രോ എന്റെർപ്രെണർ കോ-ഓ‍ഡിനേറ്റര്) പ്രവര്‍ത്തനങ്ങള് ഫലപ്രദമാകാതെ പോയതാണ് ഇതിന് കാരണമെന്ന് കരുതുന്നുണ്ടോ;\n(സി) പുതിയ എം.ഇ.സി മാരെ തെരഞ്ഞെടുക്കുന്ന ഈ ഘട്ടത്തില്, കാര്യക്ഷമതയോടെ പ്രവർത്തിയ്ക്കുന്ന എം.ഇ.സി.മാരെ കണ്ടെത്തി നിലനിര്‍ത്തുന്നതിനും ഈ രംഗത്ത് പ്രവര്‍ത്തിക്കാന് താത്പര്യമുളളതും യോഗ്യതയുളളതുമായ കുടുംബശ്രീ വനിതകള്‍ക്ക് അവസരം നല്‍കി കുടുംബശ്രീ സംവിധാനത്തിന്റെ നട്ടെല്ലായ ഈ മേഖലയുടെ പ്രവര്‍ത്തനങ്ങള് കാര്യക്ഷമമാക്കുന്നതിന് നടപടി സ്വീകരിക്കുമോ;\n(ഡി) കുടുംബശ്രീ ഓഡിറ്റ് ആന്റ് അക്കൗണ്ട്സ് സര്‍വ്വീസ് സൊസൈറ്റി (KAASS) കാലോചിതമായി പരിഷ്കരിക്കുന്നതിനുവേണ്ട നടപടി സ്വീകരിക്കുമോ; വിശദാംശം നല്‍കുമോ?\nവഴിയോരക്കച്ചവടക്കാരുടെ ക്ഷേമത്തിനായി നടപടികള്\n*597. ശ്രീ.ആര്. രാമചന്ദ്രന്\nശ്രീ.എല്‍ദോ എബ്രഹാം : താഴെ കാണുന്ന ചോദ്യങ്ങള്‍ക്ക് തദ്ദേശസ്വയംഭരണവും ന്യൂനപക്ഷക്ഷേമവും വഖഫ് ഹജ്ജ് തീര്‍ത്ഥാടനവും വകുപ്പുമന്ത്രി സദയം മറുപടി നല്‍കുമോ:\n(എ) വഴിയോരക്കച്ചവടക്കാരുടെ ക്ഷേമത്തിനായി എന്തെല്ലാം നടപടികളാണ് സ്വീകരിക്കുന്നതെന്ന് വിശദമാക്കുമോ;\n(ബി) സംസ്ഥാന വ്യാപകമായി വഴിയോരക്കച്ചവടക്കാരുടെ സര്‍വ്വേ നടത്തിയിട്ടുണ്ടോ; ഇല്ലെങ്കില് ഇത്തരം ഒരു സര്‍വ്വെ നടത്തുന്നതിന് തയ്യാറാകുമോ; വ്യക്തമാക്കുമോ;\n(സി) വഴിയോരക്കച്ചവടക്കാര്‍ക്ക് ലെെസന്‍സും തിരിച്ചറിയല് കാര്‍ഡും നല്‍കുന്നതിന് നടപടികള് സ്വീകരിക്കുമോ?\nമോട്ടോര് വെഹിക്കിള് (അമെന്റ്മെന്റ്) ബില്, 2016\n*598. ശ്രീ.കെ. കൃഷ്ണന്‍കുട്ടി\n,, കെ.ബി.ഗണേഷ് കുമാര് : താഴെ കാണുന്ന ചോദ്യങ്ങള്‍ക്ക് ഗതാഗത വകുപ്പുമന്ത്രി സദയം മറുപടി നല്‍കുമോ:\n(എ) കേന്ദ്രസര്‍ക്കാര് അംഗീകരിച്ച മോട്ടോര് വെഹിക്കിള് (അമെന്റ്മെന്റ്) ബില് 2016 ലെ ഏതൊക്കെ വ്യവസ്ഥകളാണ് കേരളത്തിലെ മോട്ടോര് തൊഴിലാളികളെ ദോഷകരമായി ബാധിക്കുന്നത് എന്ന് പരിശോധിച്ചിട്ടുണ്ടോ; വ്യക്തമാക്കുമോ;\n(ബി) പ്രസ്തുത നിയമം നടപ്പിലാക്കുന്നതിന് സംസ്ഥാനം സ്വീകരിച്ചിട്ടുള്ള നടപടികള് വ്യക്തമാക്കുമോ?\n,, ഐ.ബി. സതീഷ് : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) പച്ചക്കറിയുല്പാദനത്തില് സ്വയംപര്യാപ്തത നേടുന്നതിനായി ഗ്രാമ-നഗര പ്രദേശങ്ങളില് നടപ്പിലാക്കുന്ന പ്രവൃത്തികളുടെ പുരോഗതി അറിയിക്കാമോ;\n(ബി) ഉല്പാദനക്ഷമത വര്‍ദ്ധിപ്പിക്കുന്നതിനും രാസകീടനാശിനികളുടെ ഉപയോഗം ഒഴിവാക്കുന്നതിനുമായി എന്തു മാര്‍ഗ്ഗമാണ് സ്വീകരിച്ചിട്ടുള്ളത്;\n(സി) കൃഷിക്കൂട്ടായ്മ (അര്‍ബന്, ജില്ലാ ക്ലസ്റ്ററുകള്) പ്രോത്സാഹിപ്പിക്കാനും ഇതു വഴി വിപണനവും വിത്ത് വിതരണവും കാര്യക്ഷമമാക്കാനും നിര്‍ദ്ദേശിച്ചിട്ടുള്ള പ്രവര്‍ത്തനങ്ങള് എന്തെല്ലാമാണ് ?\nറബ്ബര് വിപണിയിലെ പ്രതിസന്ധി\n*600. ശ്രീ.പി.സി. ജോര്‍ജ് : താഴെ കാണുന്ന ചോദ്യങ്ങള്‍ക്ക് കൃഷി വകുപ്പുമന്ത്രി സദയം മറുപടി നല്‍കുമോ:\n(എ) റബ്ബര്‍വിപണി പ്രതിസന്ധിയിലാണെന്നും ഇതുമൂലം റബ്ബര്‍കര്‍ഷകര് ബുദ്ധിമുട്ടിലാണെന്നുമുള്ള വസ്തുത ശ്രദ്ധയില്‍പെട്ടിട്ടുണ്ടോ; എങ്കിൽ വിശദാംശങ്ങള് വെളിപ്പെടുത്തുമോ;\n(ബി) റബ്ബർ വില സ്ഥിരത പദ്ധതിയിലേക്ക് ഈ സര്‍ക്കാര് 500 കോടി രൂപ വകയിരുത്തിയിട്ടുണ്ടെങ്കിലും പദ്ധതി നടത്തിപ്പിലേയും പണം ലഭ്യമാക്കുന്നതിലേയും കാലതാമസം നിലവില് പ്രതിസന്ധി സൃഷ്ടിച്ചിരിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(സി) കേന്ദ്ര റബ്ബര് നയം നടപ്പിലാക്കാന് സര്‍ക്കാര് ഇടപെടുമോ; എങ്കിൽ വിശദാംശങ്ങള് വെളിപ്പെടുത്തുമോ?


മാനവികതയുടെ സന്ദേശം ഉയര്‍ത്തി സ്‌നേഹസംവാദം • Suprabhaatham\nമാനവികതയുടെ സന്ദേശം ഉയര്‍ത്തി സ്‌നേഹസംവാദം\n'ഒരു അമുസ്‌ലിമിന്റെ പ്രിയപ്പെട്ട ഇസ്‌ലാം' പ്രകാശനം ചെയ്തു\nMay 22, 2016 | 10:43 am IST\nകോഴിക്കോട്: സമൂഹത്തില് മാനവികതയും മനുഷ്യത്വവും ഊട്ടിയുറപ്പിക്കാന് എല്ലാവരും കൈകോര്‍ക്കണമെന്ന് കോഴിക്കോട്ടു നടന്ന സ്‌നേഹസംവാദം ആഹ്വാനം ചെയ്തു. മാധ്യമപ്രവര്‍ത്തകനും സുപ്രഭാതം എക്‌സിക്യൂട്ടീവ് എഡിറ്ററുമായ എ. സജീവന് രചിച്ച ‘ഒരു അമുസ്‌ലിമിന്റെ പ്രിയപ്പെട്ട ഇസ്‌ലാം’ എന്ന പുസ്തകത്തിന്റെ പ്രകാശനത്തോടനുബന്ധിച്ച് നടന്ന സ്‌നേഹസംവാദത്തിലാണ് വിവിധ മതനേതാക്കള് മാനവികതക്കും മതസൗഹാര്‍ദത്തിനും ആഹ്വാനം ചെയ്തത്.\nഇവിടെ വേട്ടയാടപ്പെടുന്നത് മനുഷ്യനല്ലെന്നും മാനവികതയും മനുഷ്യന് ജീവിക്കുന്ന സാഹചര്യവുമാണെന്നും സ്വാമി ഗുരുരത്‌നം ജ്ഞാനതപസ്വി അഭിപ്രായപ്പെട്ടു. മതസൗഹാര്‍ദത്തിന്റേയും ബഹുസ്വരതയുടേയും നാടായ ഇന്ത്യ ഇന്ന് അസഹിഷ്ണുതയുടെ പാതയിലാണ്. ഈ സാഹചര്യത്തിലാണ് മതനിരപേക്ഷകതയും മാനവികതയും സഹിഷ്ണുതയും ഊട്ടിയുറപ്പിക്കാന് ശ്രമം നടക്കേണ്ടതെന്നും അദ്ദേഹം ചൂണ്ടിക്കാട്ടി. ഖുര്‍ആന്റെ കഷ്ണം വെട്ടിയെടുത്ത് കുപ്രചാരണം നടത്തുന്നവരെ പ്രതിരോധിക്കേണ്ട കാലമാണിതെന്നും അവര്‍ക്കുള്ള താക്കീതാണ് എ. സജീവന്റെ പുസ്തകമെന്നും അന്താരാഷ്ട്ര മുസ്‌ലിം പണ്ഡിതസഭാ അംഗം ഡോ. ബഹാഉദ്ദീന് മുഹമ്മദ് നദ്‌വി പറഞ്ഞു.\nഇവിടെ നടക്കുന്നത് മതമത്സരമാണെന്നും അതിനു പകരം സംവാദത്തിന്റെ ഒരു സംസ്‌കാരമാണ് വളര്‍ന്നു വരേണ്ടതെന്ന് റവ. ഡോ.എന്.കെ ജോര്‍ജ് പറഞ്ഞു. ശരിയായ ഇസ്‌ലാമിനെ മനസ്സിലാക്കാനും മാനവികതയുടെ പുതിയ അധ്യായം കുറിക്കാനും നമുക്ക് കഴിയണമെന്നും അദ്ദേഹം പറഞ്ഞു. ഒരു വീട്ടിലെ അച്ഛന് ഹിന്ദുവും അമ്മ ഇസ്‌ലാമും, മക്കള് ക്രിസ്ത്യനുമായി ജീവിക്കാനുള്ള അവസരമുണ്ടാകുന്ന കാലത്തിനാണ് നാം സ്വപ്നം കാണേണ്ടതെന്ന് കെ.എന്.എം സംസ്ഥാന പ്രസിഡന്റ് ടി.പി അബ്ദുള്ളക്കോയ മദനി ചൂണ്ടിക്കാട്ടി. ഇസ്‌ലാമില് ജനിച്ചതുകൊണ്ടു മാത്രം യഥാര്‍ഥ മുസ്‌ലിമോ, ഹിന്ദുമതത്തില് ജനിച്ചതുകൊണ്ട് ഹിന്ദുവോ ആകില്ല. മറ്റു മതസ്ഥരെ സ്‌നേഹിക്കാനും ബഹുമാനിക്കാനും കഴിയുമ്പോള് മാത്രമേ അവന് മതവിശ്വാസിയാകുന്നുള്ളു. എല്ലാത്തിനും വിഭാഗീയതയുള്ള ഈ സമൂഹം ഇപ്പോഴും ഇങ്ങനെ നിലനില്‍ക്കുന്നത് തന്നെ അത്ഭുതമാണെന്നും അദ്ദേഹം കൂട്ടിച്ചേര്‍ത്തു.\nസഹിഷ്ണുത നിലനിര്‍ത്താന് കഴിഞ്ഞാല് മാത്രമേ അസഹിഷ്ണുത പുലര്‍ത്തുന്നവരെ വിമര്‍ശിക്കാന് സാധിക്കുകയുള്ളൂവെന്നും മാധ്യമം ഗ്രൂപ്പ് എഡിറ്റര് ഒ. അബ്ദുറഹിമാന് അഭിപ്രായപ്പെട്ടു. പരസ്പരം മനസ്സിലാക്കാന് ശ്രമിച്ചാല് നമ്മില് ഒരു സംസ്‌കാരം രൂപപ്പെടുമെന്നും നമുക്ക് പറയാനുള്ളത് പറയുകയും അവര്‍ക്ക് പറയാനുള്ളത് കേള്‍ക്കുകയും ചെയ്താല് ലോകത്ത് സമാധാനം നിലനിര്‍ത്താന് സാധിക്കുമെന്നും അദ്ദേഹം കൂട്ടിച്ചേര്‍ത്തു.\nഎഴുത്തുകാരന് കെ.പി രാമനുണ്ണി പുസ്തകം പരിചയപ്പെടുത്തി. മനുഷ്യത്വമില്ലാത്തതാണ് ലോകം നേരിടുന്ന ഏറ്റവും വലിയ വെല്ലുവിളിയെന്നും ഇതിനെതിരേ പ്രതിരോധത്തിന്റെ ശക്തിയാകുകയാണ് എ. സജീവന്റെ പുസ്തകമെന്നും അദ്ദേഹം ചൂണ്ടിക്കാട്ടി. സ്വാമി ഗുരുരത്‌നം ജ്ഞാനതപസ്വി, ടി.പി അബ്ദുള്ളക്കോയ മദനി, ഡോ. ബഹാഉദ്ദീന് മുഹമ്മദ് നദ്‌വി, റവ.ഡോ. എന്.കെ ജോര്‍ജ്, ഒ. അബ്ദുറഹിമാന്, കെ.പി രാമനുണ്ണി, എ. സജീവന്, നവാസ് പൂനൂര്, ഉമ്മര്‍ഫൈസി മുക്കം, കമാല് വരദൂര് എന്നിവര് ചേര്‍ന്ന് പ്രകാശനം ചെയ്തു. സുപ്രഭാതം മാനേജിങ് എഡിറ്റര് നവാസ് പൂനൂര് അധ്യക്ഷനായി. ഉമര്‍ഫൈസി മുക്കം ആശംസകള് അര്‍പ്പിച്ചു. പ്രസ്‌ക്ലബ് പ്രസിഡന്റ്് കമാല് വരദൂര് സ്വാഗതവും സക്കീര് കുറ്റിക്കാട്ടൂര് നന്ദിയും പറഞ്ഞു.


കുഞ്ഞാലിമരയ്ക്കാർ വരുന്നു! റെക്കോർഡുകൾ തകര്‍ക്കാന് മമ്മൂട്ടി...\nകുഞ്ഞാലിമരയ്ക്കാർ വരുന്നു! റെക്കോർഡുകൾ തകര്‍ക്കാന് മമ്മൂട്ടി…\nചേട്ടാ, കൊറച്ച് ചോറ് ഇടട്ടെ; നടി നിവേദയുടെ വീഡിയോ വൈറല്….\n‘മമ്മൂക്ക പെണ്ണായിരുന്നെങ്കില് ഞാന് ബലാത്സംഗം ചെയ്‌തേനെ’ ; മിഷ്കിൻ….


ശ്രീലങ്കൻ വംശീയ സംഘർഷം ആവിഷ്കരിക്കുന്ന നോവലിന് വയലാർ അവാർഡ് - Malyalam\nHome പ്രാദേശികം ശ്രീലങ്കൻ വംശീയ സംഘർഷം ആവിഷ്കരിക്കുന്ന നോവലിന് വയലാർ അവാർഡ്\nഇക്കൊല്ലത്തെ വയലാർ അവാർഡ് ടി ഡി രാമകൃഷ്ണന്. ‘സുഗന്ധി എന്ന ആണ്ടാൾ ദേവനായകി’ എന്ന നോവൽ ആണ് അദ്ദേഹത്തെ അവാർഡിനു അർഹനാക്കിയത്. മലയാറ്റൂർ പുരസ്കാരം, മാവേലിക്കര വായനാ പുരസ്കാരം, കെ.സുരേന്ദ്രൻ നോവൽ അവാർഡ്, എ.പി. കളയ്ക്കാട് സാഹിത്യപുരസ്കാരം എന്നിവയ്ക്ക് ഈ കൃതി നേരത്തെ അർഹമായിട്ടുണ്ട്.\nതമിഴിൽ നിന്നു കവിതകൾ ഉൾപ്പെടയുള്ള കൃതികൾ അദ്ദേഹം മലയാളത്തിലേക്ക് വിവർത്തനം ചെയ്തിട്ടുണ്ട്. ഷോഭാ ശക്തിയുടെ ‘മ്’, ചാരുനിവേദിതയുടെ ‘തപ്പുതാളങ്ങൾ’ എന്നിവയും മലയാളത്തിലേക്ക് വിവർത്തനം ചെയ്തു. അഭിമുഖങ്ങളുടെ സമാഹാരമായ ‘തമിഴ് മൊഴിയഴക്’, പ്രസിദ്ധീകരിച്ചു. കനിമൊഴിയുടെ കവിതകൾ മലയാളത്തിലേക്ക് മൊഴിമാറ്റിയെങ്കിലും അത് ചെയ്തതിൽ പശ്ചാത്തപിക്കുന്നു എന്ന് കനിമൊഴി അഴിമതിക്കേസിൽ ജയിലിൽ ആയപ്പോൾ അദ്ദേഹം പ്രസ്താവിച്ചിരുന്നു.\nഏറെ വ്യത്യസ്തനായ എഴുത്തുകാരൻ ആണ് ടി ഡി രാമകൃഷ്ണൻ. ഒരുപാടുകൃതികളൊന്നും അദ്ദേഹം എഴുതിയിട്ടില്ല. എഴുതിയവയൊക്കെ മികച്ച കൃതികൾ. ആദ്യ നോവൽ ആയ ‘ആൽഫ’ മലയാളത്തിലെ ആദ്യ സയൻസ് ഫിക്ഷൻ ആയി നിരൂപകർ വാഴ്ത്തിയെങ്കിലും അതിന്റെ രാഷ്ട്രീയമാനങ്ങൾ ഏറെ ശ്രദ്ധിക്കപ്പെട്ടു. രണ്ടാമത്തെ നോവലായ ‘ഫ്രാൻസിസ് ഇട്ടിക്കോര’ മലയാള സാഹിത്യ രംഗത്തു ഒരുപാട് ചർച്ചകൾക്ക് വഴി തെളിച്ചിരുന്നു. 2009 ലെ ‘ബുക്ക് ഓഫ് ദി ഇയർ’ ആയി വായനക്കാർ തെരെഞ്ഞെടുത്ത നോവൽ ആയിരുന്നു അത്.\nPrevious articleകോഴിക്കോട് ഉൾപ്പെടെ 12 നഗരങ്ങളിൽ നിന്നുള്ള ഹജ്ജ് വിമാന സർവീസ് റദ്ദാക്കും!\nNext articleകല ജീവിതമാക്കിയ ജീനിയസ്: ഷെഫീഖ് പുനത്തിൽ


മീഡിയവണ് പ്രവാസോത്സവത്തിന് ഇന്ന് തുടക്കമാകും\nപൃഥ്വിരാജ് സുകുമാരനാണ് മുഖ്യാതിഥി. 20,000 പേര്‍ക്കിരിക്കാവുന്ന ഇക്വിസ്ട്രിയന് പാര്‍ക്കാണ് വേദി. സൌദിയില് ആദ്യമായാണ് ഒരു ഇന്ത്യന് ടി.വി ചാനല് സര്‍ക്കാര് അനുമതിയോടെ മെഗാഷോ സംഘടിപ്പിക്കുന്നത്\n07 Feb, 2020 at 02:34 AM\nമീഡിയവണ് ഒരുക്കുന്ന പ്രവാസോത്സവത്തിന് സൌദിയിലെ ജിദ്ദയില് ഇന്ന് തുടക്കമാകും. നടന് പൃഥ്വിരാജ് സുകുമാരനാണ് പ്രവാസോത്സവത്തിലെ മുഖ്യാതിഥി. 20,000 ത്തോളം പേര്‍ക്കിരിക്കാവുന്ന ഇക്വിസ്ട്രിയന് പാര്‍ക്കാണ് വേദി. സൌദിയില് ആദ്യമായാണ് ഒരു ഇന്ത്യന് ടെലിവിഷന് ചാനല് സര്‍ക്കാര് അനുമതിയോടെ മെഗാ ഷോ സംഘടിപ്പിക്കുന്നത്.\nസൌദി അറേബ്യയില് ആദ്യമായാണ് തുറന്ന വേദിയിലും മൈതാനത്തും ഒരു ഇന്ത്യന് ടെലിവിഷന് ചാനല് പ്രവാസികള്‍ക്കായി ആഘോഷരാവ് നടത്തുന്നത്. സൌദി എന്‍റര്‍ടെയിന്റ്മെന്റ് അതോറിറ്റി അനുമതിയോടെയാണ് പരിപാടി. ഒരുക്കങ്ങളെല്ലാം പൂര്‍ത്തിയാക്കിയ നഗരിയിലേക്ക് വൈകുന്നേരം നാലു മുതല് കാണികള്‍ക്ക് പ്രവേശിക്കാം. വൈകീട്ട് ഏഴിനാണ് പരിപാടിയുടെ തുടക്കം.\nനടന് പ്രിത്വിരാജ് സുകുമാരനാണ് മുഖ്യാതിഥി. പരിപാടിക്കായി താരങ്ങളെല്ലാം ജിദ്ദയിലെത്തി. സ്റ്റീഫന് ദേവസിയുടെ ബാന്‍ഡും, വിധു പ്രതാപ്, മഞ്ജരി, അന്‍വര് സാദത്ത്, അനിത ഷെയ്ഖ് തുടങ്ങിയവരും പാട്ടിന്‍റെ പെരുന്നാള് തീര്‍ക്കും. ഒപ്പം നവാസ് വള്ളിക്കുന്നും, സുരഭിയും കബീറും ചേര്‍ന്നൊരുക്കുന്ന കോമഡിയുമുണ്ടാകും.\nനഗരിയുടെ വിവിധ ഭാഗങ്ങളില് പരിപാടിയുടെ ഭാഗമായി സുരക്ഷാസംവിധാനങ്ങളുണ്ടാകും. ഓരോ ടിക്കറ്റ് കാറ്റഗറിക്കും പ്രത്യേകമാണ് പ്രവേശനം. പ്രവേശന പാസില്ലാതെ നഗരിയിലേക്ക് പ്രവേശിക്കാനാകില്ല. രാത്രി എട്ടുമണിവരെ നഗരിക്കരികില് പ്രവേശന പാസുകള് ലഭിക്കും.


ഭീമ കൊറെഗാവ്: സാമൂഹ്യപ്രവർത്തകൻ ആനന്ദ് തെൽതുംദെ അറസ്റ്റിൽ; നാലാഴ്ചത്തേക്ക് അറസ്റ്റ് പാടില്ലെന്ന സുപ്രീംകോടതി നിർദ്ദേശം ലംഘിക്കപ്പെട്ടു\n2 Feb 2019 3:19 AM GMT\nഭീമ കൊറെഗാവ് സംഭവങ്ങളിൽ തന്റെ എഴുത്തുകളിലൂടെയും പ്രഭാഷണങ്ങളിലൂടെയും ശക്തമായി ഇടപെട്ട സാമൂഹ്യപ്രവർത്തകൻ ആനന്ദ് തെൽതുംദെയെ പൂനെ പൊലീസ് അറസ്റ്റ് ചെയ്തു. നാലാഴ്ചത്തേക്ക് അറസ്റ്റ് പാടില്ലെന്ന സുപ്രീംകോടതി ഉത്തരവ് നിലനിൽക്കെയാണ് പൂനെ പൊലീസിന്റെ ഈ നടപടി. ഇന്ന് കാലത്ത് മൂന്നരയോടെയാണ് അറസ്റ്റ് നടന്നത്. മുംബൈ എയർപോർട്ടിൽ വെച്ചായിരുന്നു നടപടി.\nതെൽതുംദെയുടെ ജാമ്യാപേക്ഷ കഴിഞ്ഞദിവസം പൂനെ വിചാരണക്കോടതി തള്ളിയിരുന്നു. നേരത്തെ ജാമ്യാപേക്ഷ നൽകുന്നതിനായി നാലാഴ്ചത്തെ സമയം നൽ‌കിയിരുന്നു സുപ്രീംകോടതി. വിചാരണക്കോടതി ജാമ്യാപേക്ഷ തള്ളിയതോടെ പൊലീസ് അറസ്റ്റ് ചെയ്യുകയായിരുന്നു. എന്നാൽ സുപ്രീംകോടതി ഉത്തരവ് ഇപ്പോഴും നിലനിൽക്കുന്നുണ്ടെന്നും ഫെബ്രുവരി 11 വരെ തെൽതുംദെയെ അറസ്റ്റ് ചെയ്യരുതെന്നുമാണ് പൊലീസ് നടപടിയെ എതിർക്കുന്നവർ വാദിക്കുന്നത്.\nതെൽതുംദെക്ക് മാവോയിസ്റ്റ് ബന്ധമുണ്ടെന്നാണ് പൂനെ പൊലീസ് ആരോപിക്കുന്നത്. ഭീമ കൊറെഗാവിൽ ദളിതരും ഉയർന്ന ജാതിക്കാരും തമ്മിലുണ്ടായ സംഘർഷത്തിനു പിന്നിൽ മാവോയിസ്റ്റുകളാണെന്നാണ് സംസ്ഥാന സർക്കാരിന്റെ നിലപാട്. നേരത്തെ ഇതേ സംബവവുമായി ബന്ധപ്പെട്ട് നിരവധി മനുഷ്യാവകാശ-സാമൂഹ്യപ്രവർത്തകരെ അറസ്റ്റ് ചെയ്തിരുന്നു.\nambedkar anand teltumbde Bhima Koregaon Dalit atrocities maoists police pune


ജല ഉപവാസം ആരോഗ്യത്തിന് നല്ലത് | Breaking News from Kerala Districts India and World. News Sports News Cricket News Updates\nOct 16, 2021 07:07 AM | By Shalu Priya\nഉപവാസം അഥവാ ഫാസ്റ്റിംഗ് നാം പൊതുവേ ആഘോഷ വേളകളില് എടുക്കാറുള്ള ഒന്നാണ്. ഭക്ഷണം പൂര്‍ണമായി ഉപേക്ഷിച്ചോ അല്ലെങ്കില് ഏതെങ്കിലും നേരങ്ങളില് ഉപേക്ഷിച്ചോ ചെയ്യുന്ന ഒന്ന്. ചില തരം ഉപവാസം ജലപാനം പോലും ഇല്ലാത്തതാണ്. ചിലര് ഫ്രൂട്‌സ് മാത്രം കഴിയ്ക്കും.\nആഘോഷങ്ങളുടെ ഭാഗമായിട്ടല്ലെങ്കിലും ഉപവാസമെടുക്കുന്നത് ആരോഗ്യപരമായി ഏറെ ഗുണങ്ങള് നല്‍കുന്ന ഒന്നാണ്. ഉപവാസത്തില് തന്നെ ജല ഉപവാസം എന്ന ഒന്നുണ്ട്. ഇത് ആരോഗ്യപരമായി ഏറെ ഗുണങ്ങള് നല്‍കുന്ന ഒന്നാണെന്ന് തെളിഞ്ഞിട്ടുമുണ്ട്. എന്നാല് ഇത് ഡോക്ടര്‍മാരുടെയും മറ്റും മേല്‍നോട്ടത്തില് ചെയ്യുന്ന ഒന്നും കൂടിയാണ്.\nജലം മാത്രം കുടിച്ച് ഉപവസിയ്ക്കുന്ന രീതിയാണിത്. വെള്ളം മാത്രം കുടിക്കുന്ന തരം ഉപവാസ രീതിയാണ് ഇത്. ഇത് സാധാരണയായി 24 മണിക്കൂർ മുതൽ 72 മണിക്കൂർ വരെ നീണ്ടുപോകാവുന്നതാണ്.\nശരീരത്തിലെ രക്തസമ്മർദ്ദവും ഭാരവും കുറയ്ക്കുന്നതിനും ശരീരം വിഷമുക്തമാക്കുന്നതിനുമുള്ള ഏറ്റവും നല്ല മാർഗ്ഗമാണ് ജല ഉപവാസം. ഉപ്പ് വളരെ കൂടുതൽ അടങ്ങിയ, പോഷകാംശം കുറഞ്ഞ ജങ്ക് ഫുഡ്ഡുകൾ നിങ്ങളുടെ രക്തസമ്മർദ്ദം കൂടുവാൻ കാരണമാകുന്നു. ഇത് നിയന്ത്രിക്കുവാനുള്ള ഏറ്റവും ഉത്തമം മാർഗ്ഗം ജല ഉപവാസമാണ്.\nശാസ്ത്രജ്ഞരുടെ കണ്ടെത്തൽ പ്രകാരം, ഇടവിട്ടുള്ള ദിവസങ്ങളിൽ ഉപവസിക്കുന്നത് അരവണ്ണം കുറയ്ക്കുവാനും, എൽ.ഡി.എൽ കൊളസ്‌ട്രോളിന്റെ അളവ്, ട്യൂമർ നെക്രോസിസ്, ലെപ്റ്റിൻ, ഇൻസുലിന്റെ പോലെയുള്ള വളർച്ചാ ഘടകങ്ങൾ എന്നിവയെ നിയന്ത്രിക്കുവാനും നിങ്ങളെ സഹായിക്കും.\nശരീരത്തിലെ ഓട്ടോഫാഗി പോലുള്ള പ്രക്രിയകള്‍ക്ക് വേഗം നല്‍കുന്ന ഒന്നാണ് ജല ഉപവാസം. കോശങ്ങളിലെ അനാവശ്യ ഘടകങ്ങളെ കോശങ്ങള് തന്നെ നീക്കം ചെയ്യുന്ന പ്രക്രിയയാണ് ഓട്ടോഫാഗി. അതായത് ശരീരം ശുദ്ധീകരിക്കുന്ന അവസ്ഥ.\nശരീരം ഇത് ചെയ്യുന്നതിൽ പരാജയപ്പെട്ടാൽ, ജൈവികവിഷം ശരീരത്തിൽ രൂപപ്പെട്ട്, കാൻസർ പോലെയുള്ള മാരകമായ അസുഖങ്ങളിലേക്ക് നയിക്കുന്നു. ജലഉപവാസത്തിലൂടെ ഓട്ടോഫാഗി പ്രക്രിയകള് കൂടുതല് ശക്തിപ്പെടുന്നു.\nഇൻസുലിൻ, ലെപ്റ്റിൻ എന്നീവ യഥാക്രമം രക്തത്തിലെ ഗ്ലൂക്കോസിന്റെ അളവ് നിയന്ത്രിക്കുന്നതും, വിശപ്പ് നിയന്ത്രിക്കുന്നതുമായ രണ്ട് ഹോർമോണുകളാണ്. ഉപവാസം എടുക്കുന്നത് ശരീരത്തിലെ ഇൻസുലിൻ അളവ് കൃത്യമാക്കുവാനും, അതുവഴി പ്രമേഹവും പൊണ്ണത്തടിയും നിയന്ത്രിക്കുവാനും സഹായകരമാവുന്നു.\nഎപ്പോ ഭക്ഷണം കഴിച്ച് നിർത്തണം എന്ന നിർദ്ദേശം തലച്ചോറിലേക്ക് എത്തിക്കുന്നതാണ് ലെപ്റ്റിൻ ഹോർമോൺ. ഇതിന്റെ സഹായത്താൽ അമിതമായി കഴിക്കുന്നതിൽ നിന്ന് ശരീരത്തെ തടയുവാനും, അത് വഴി അമിതവണ്ണം വരാതിരിക്കുവാനും സാധിക്കുന്നു.\nശരീരത്തിലെ പ്രതിരോധ ശേഷി വര്‍ദ്ധിപ്പിയ്ക്കാന് സഹായിക്കുന്ന ഒന്നുകൂടിയാണ് ജല ഉപവാസം. ശരീരത്തിലെ വിഷവസ്തുക്കളെ പുറന്തള്ളുന്നതാണ് ഇതിനുള്ള ഒരു കാരണം. കൊളസ്‌ട്രോള് കാരണമാകുന്ന ട്രൈ ഗ്ലിസറൈഡുകള് നിയന്ത്രിയ്ക്കാനും ഇതേറെ നല്ലതാണ്. അമിത ഭാരം നിയന്ത്രിയ്ക്കാന് സഹായിക്കുന്ന ഒന്നു കൂടിയാണിത്.\nഇതു പോലെ കുടലിനെ ക്ലീന് ചെയ്യുന്ന ഒന്നും. എന്നാല് ഗര്‍ഭിണികള്, ഏതെങ്കിലും രോഗങ്ങളുള്ളവര്, മരുന്നു കഴിയ്ക്കുന്നവര് എന്നിവരെല്ലാം ഇത് ഒഴിവാക്കുന്നതാണ് നല്ലത്. അല്ലെങ്കില് ഡോക്ടറുടെ നിര്‍ദേശ പ്രകാരം മാത്രം ചെയ്യുക.\nWater fasting is good for health


കേരള ശാസ്ത്രസാഹിത്യ പരിഷത്ത് തുറവൂര്[അങ്കമാലി മേഖല] യൂണിറ്റിന്‍റെ ഗ്രാമപത്രം\nജ്യോതിശാസ്ത്ര അറിവുകള് പകര്‍ന്ന് ഒരു യൂണിറ്റ് വാര്‍ഷികം.\nതുറവൂര് യൂണിറ്റിന്റെ യൂണിറ്റ് വാര്‍ഷികം ശ്രീ ബാബുരാജിന്റെ വസതിയില് .ഡിസംബര്7ഞായര് നടന്നു. എറണാകുളം ജില്ലാ പ്രസിഡന്റ് പ്രൊ.പി.ആര് രാഘവന് അവതരിപ്പിച്ച നമ്മുടെ പ്രപഞ്ചം എന്ന ഉദ്ഘാടന ക്ലാസോടെയായിരുന്നു തുടക്കം. മള്‍ട്ടി മീഡിയ സംരഭങ്ങള് ഉപയോഗിച്ചുള്ള ക്ലാസ് കുട്ടികള്‍ക്കും മുതിര്‍ന്നവര്‍ക്കും പുതിയ ഒരു അനുഭവമായി മാറി. 25 ഓളം വിദ്യാര്‍ത്ഥികള് ഉള്‍പ്പടെ അന്‍പതോളം പേര് പരിപാടികളില് പങ്കെടുത്തു. പരിഷിത്തിന്റെ സാന്നിദ്ധ്യം പുതിയ തലമുറയില് അനുഭവപ്പെടുത്താന് ക്ലാസിനു കഴിഞ്ഞു എന്നത് തുടര് പ്രവര്‍ത്തനങ്ങള്‍ക്ക് ഊര്‍ജ്ജം നല്‍കും. ജ്യോതിശാസ്ത്രചരിത്രം, സൌരയൂഥം, സൂര്യന്റെ ഘടന, നക്ഷത്രങ്ങളുടെ പരിണാമം, പ്രപഞ്ചത്തിന്റെ ഉല്‍പ്പത്തി, ബഹിരാകാശ ഗവേഷണങ്ങള്, പര്യവേഷണങ്ങള് തുടങ്ങിയ വിഷയങ്ങള് രണ്ടരമണിക്കൂര് ദൈര്‍ഘ്യമുള്ള ക്ലാസില് പ്രതിപാദിക്കപ്പെട്ടു. ആവേശത്തോടെയുള്ള കുട്ടികളുടെ ചോദ്യങ്ങള് ക്ലാസിന്റെ ദൈര്‍ഘ്യം പിന്നെയും കൂട്ടാന് കാരണമായി. 2005 ല് KSSP എറണാകുളം ജില്ലയുടെ കീഴില് പ്രവര്‍ത്തിക്കുന്ന മീഡിയ റിസര്‍ച്ച് ലാബ് നിര്‍മ്മിച്ച സി.ഡി ഉപയോഗിച്ചായിരുന്നു അവതരണം. നിരവധി കേന്ദ്രങ്ങളില് അവതരിപ്പിച്ചു കഴിഞ്ഞ ഈ സി.ഡി കൂടുതല് സമകാലിക വിഷയങ്ങള് കൂടി ഉള്‍പ്പെടുത്തി ജ്യോതിശാസ്ത്രവര്‍ഷത്തിനായി പുനര് നിര്‍മ്മിക്കണമെന്നും ആവശ്യമുയര്‍ന്നു.\nതുടര്‍ന്ന് യൂണിറ്റ് വാര്‍ഷിക ചര്‍ച്ചകള് ആരംഭിച്ചു. യൂണിറ്റ് പ്രസിഡന്റ് കൂടിയായ ശ്രീ. ഇ.ടി രാജന് സാമ്പത്തിക മാന്ദ്യവും കേരള സമൂഹവും എന്ന വിഷയം അവതരിപ്പിച്ചു. തുടര്‍ന്ന് ആ വിഷയത്തില് സജീവമായ ചര്‍ച്ച നടന്നു. യൂണിറ്റ് സെക്രട്ടറി ശ്രീ. ജോയ് പി. പി യൂണിറ്റ് റിപ്പോര്‍ട്ട് അവതരിപ്പിച്ചു. റിപ്പോര്‍ട്ടിന്‍മേലും ചര്‍ച്ച നടന്നു. യൂണിറ്റ് വാര്‍ഷിക റിപ്പോര്‍ട്ടിന്റെ അടിസ്ഥാനത്തില് അടുത്ത വര്‍ഷം നടത്തേണ്ട പരിപാടികളും യൂണിറ്റ് ഏറ്റെടുക്കേണ്ട വിഷയങ്ങളെക്കുറിച്ചും ധാരണയുണ്ടായി. നിരവധി പരിപാടികള് ആസൂത്രണം ചെയ്ത് ഒന്നും നടക്കാത്ത അവസ്ഥയേക്കാള് കുറച്ച് പരിപാടികള് ആസൂത്രണം ചെയ്ത് എല്ലാം ഭംഗിയായി നടത്തണം എന്ന അഭിപ്രായമായിരുന്നു യൂണിറ്റ് അംഗങ്ങള്‍ക്ക്. ഇതിനനുസരിച്ചായിരുന്നു ഭാവി പരിപാടികളുടെ ആസൂത്രണം. സ്ത്രീകളുടെ അംഗത്വം കുറയുന്നതും ചര്‍ച്ചയില് വരികയുണ്ടായി. അടുത്ത വര്‍ഷത്തെ ഭാരവാഹികളെ തിരഞ്ഞെടുത്ത് യൂണിറ്റ് വാര്‍ഷികം സമാപിച്ചു. ശ്രീ. മെജോ മോന് ജോസഫ് സെക്രട്ടറിയായും ശ്രീ പി.പി ജോയ് പ്രസിഡന്റായും ശ്രീ വേലായുധന് വൈസ്. പ്രസിഡന്റായും ശ്രീ. നവനീത് കൃഷ്ണന് ജോ. സെക്രട്ടറിയായും തിരഞ്ഞെടുക്കപ്പെട്ടു.\nPosted by ടോട്ടോചാന് at 2:21 AM 1 comment:\nയൂണിറ്റ് വാര്‍ഷികം - തുറവൂര് യൂണിറ്റ് അങ്കമാലി മേഖല\nകേരള ശാസ്ത്രസാഹിത്യ പരിഷത്ത് തുറവൂര് യൂണിറ്റിന്റെ വാര്‍ഷികം ഈ വരുന്ന ഞായര് രാവിലെ9മുതല് വൈകിട്ട്4വരെ നടക്കുന്നു. യൂണിറ്റ് അംഗം ശ്രീ. സി. ബാബുരാജിന്റെ വസതിയാണ് ഈ വര്‍ഷം വാര്‍ഷികം നടക്കുന്നത്. അന്ധവിശ്വാസങ്ങളും അരാഷ്ട്രീയ പ്രസ്ഥാനങ്ങളും അരങ്ങ് തകര്‍ക്കുന്ന സമയമാണിത്. പാഠപുസ്തക വിവാദമുള്‍പ്പടെ നിരവധി പ്രശ്നങ്ങളെ സമൂഹം അഭിമുഖീകരിച്ച വര്‍ഷമാണ് കടന്നു പോയത്. കഴിഞ്ഞ വര്‍ഷത്തെ പ്രവര്‍ത്തനങ്ങളെ വിലയിരുത്താനും വരുന്ന വര്‍ഷത്തെ പ്രവര്‍ത്തനങ്ങളെ ആസൂത്രണം ചെയ്യാനും ഈ ഒത്തു കൂടല് വേദിയൊരുക്കും.\nരാവിലെ 9.30 ന് നമ്മുടെ പ്രപഞ്ചം എന്ന വിഷയം KSSP എറണാകുളം ജില്ല പ്രസിഡന്റ് പ്രൊ.പി.ആര് രാഘവന് അവതരിപ്പിക്കുന്നു.\nതുടര്‍ന്ന് മേഖല കമ്മറ്റി അംഗം സംഘടനാരേഖ അവതരിപ്പിക്കും. സംഘടനാരേഖയില് സമകാലീന സാമ്പത്തിക പ്രശ്നങ്ങളും കേരളവും എന്ന വിഷയത്തിന് പ്രധാന്യം ഉണ്ടാകും.\nസംഘടനാ രേഖ വാര്‍ഷിക പ്രതിനിധികള് ചര്‍ച്ച ചെയ്യും\nപിന്നീട് യൂണിറ്റ് സെക്രട്ടറി ശ്രീ. പി. പി. ജോയ് യൂണിറ്റ് റിപ്പോര്‍ട്ട് അവതരിപ്പിക്കും. ആ റിപ്പോര്‍ട്ടിന്മേലും പിന്നീട് ചര്‍ച്ചകള് നടക്കും.\nതുടര്‍ന്ന് ഭാവി പരിപാടികള് ആസൂത്രണം ചെയ്യും. അടുത്ത വര്‍ഷത്തെ ഭാരവാഹികളെ തിരഞ്ഞെടുത്ത് വൈകിട്ട് നാലു മണിയോടെ വാര്‍ഷികം സമാപിക്കും.\nPosted by kssp thuravoor at 12:38 AM No comments:\nLabels: വാര്‍ത്ത, വാര്‍ഷികം\nയൂണിറ്റ് യോഗം കൂടി\nതുറവൂര് യൂണിറ്റിന്‍റെ യൂണിറ്റ് യോഗം ഇന്നലെ യൂണിറ്റ് പ്രസിഡന്‍റ് ശ്രീ ഇ.ടി. രാജന്‍റെ വസതിയില് വച്ച് കൂടി. യൂണിറ്റ് വാറ്‍ഷികത്തെക്കുറിച്ചും പഞ്ചായത്ത് തല വിജ്ഞാനോത്സവത്തെക്കുറിച്ചും ചര്‍ച്ച ചെയ്യുകയും നടത്തുവാനുള്ള തീരുമാനങ്ങള് എടുക്കുകയും ചെയ്തു.\nPosted by kssp thuravoor at 6:06 AM No comments:\nLabels: യൂണിറ്റ് യോഗം\nറ്റോമോ എരിഞ്ഞു വീണപ്പോള് നാം എന്തെടുക്കുകയായിരുന്നു..?\nനമ്മുടെ സ്വപ്നങ്ങള് എരിഞ്ഞു വീഴുന്ന ദിനങ്ങള്..\nനമ്മുടെ പ്രതീക്ഷകള് അസ്തമിക്കുന്ന ദിനം..\nഅങ്ങിനെയൊരു ദിനത്തെക്കുറിച്ച് ആരും അന്ന് ചിന്തിച്ചിരുന്നില്ല. അവര്‍ക്ക് അതിന് സമയമുണ്ടായിരുന്നില്ല. കളിയും ചിരിയുമായി ആ അപൂര്‍വ്വ വിദ്യാലയം റ്റോമോ തലയുയര്‍ത്തി നിന്നിരുന്നു. ജപ്പാനില്.തെത്സുകോ കുറോയാനഗി എന്ന ടോട്ടോചാന് പഠിച്ചത് അവിടെയായിരുന്നു. കൊബായാഷി മാസ്റ്ററുടെ ശിക്ഷണത്തില് കളിയും ചിരിയുമായി അവര് നേടിയത് സമൂഹത്തിനു വേണ്ടിയുള്ള സ്വപ്നങ്ങളായിരുന്നു.എന്നാല് യുദ്ധത്തിന്‍റെ കെടുതികളില്, മനുഷ്യന് മനുഷ്യനെ കൊല്ലുന്ന നായാട്ടില് , ആ സ്വപ്നങ്ങള്‍ക്ക് എന്തു പ്രസക്തി?..\nബി. 29 ബോംബറുകളില് നിന്നും വര്‍ഷിച്ച മാരകമായ അനേകം ഷെല്ലുകള്. ക്ളാസ് മുറികളായി പ്രവര്‍ത്തിച്ചിരുന്ന റയില്‍വേ കോച്ചുകള്‍ക്കു മുകളില് ഹുംകാരശബ്ദത്തോടെ പതിച്ചു. ഹെഡ് മാസ്റ്ററുടെ സ്വപ്നത്തില് ത്രസിച്ചുനിന്നിരുന്ന വിദ്യാലയം തീനാളങ്ങളില് മറഞ്ഞു. അദ്ദേഹം ഒരു പാട് സ്നേഹിച്ച, കുഞ്ഞിച്ചിരികളുടേയും ചിലയ്കലുകളുടേയും സ്വരഭേദങ്ങള്‍ക്കു പകരം, വിദ്യാലയമൊന്നാകെ ഭയാനകമായ ശബ്ദത്തോടെ നിലം പൊത്തി. ശമനമില്ലാത്ത അഗ്നി അതിന്‍റെ ശിലാതലത്തോളം എരിയിച്ചു കളഞ്ഞു. ജിയുഗോകയിലെമ്പാടും തീനാളങ്ങള് പാളിയുണര്‍ന്നു.\nഎല്ലാറ്റിനുമിടയില്, തെരുവിന്‍റെ വിജനതയില് നിന്ന് റ്റോമോ കത്തിയെരിയുന്ന ദൃശ്യം മാസ്റ്റര് കണ്ടു. എപ്പോഴത്തേയും പോലെ തന്നെ അദ്ദേഹം തന്‍റെ ഏറെ നരച്ചു പോയ കറുത്ത സ്യൂട്ടണിഞ്ഞിരുന്നു. കൈകള് കീശയില് തിരുകി മാസ്റ്റര് നിന്നു........\nഇനിയും വേണമോ നമുക്കീ യുദ്ധങ്ങള്, ഹിരോഷിമകള് നാഗസാക്കികള്...?\nആഗസ്റ്റ് ൬ ഹിരോഷിമ ദിനം\nPosted by ടോട്ടോചാന് at 7:18 AM No comments:\nLabels: യുദ്ധം, സമാധാനം, ഹിരോഷിമദിനം\nമാസികാ പ്രചരണ ദിനം.\nകിടങ്ങൂര്: അങ്കമാലി മേഖലയിലെ തുറവൂര് യൂണിറ്റ് മാസികാ പ്രചരണ ദിനമായ ആഗസ്റ്റ്3ന് മാസികാ പ്രചരണത്തിന് വിവിധയിടങ്ങളില് ഇറങ്ങി.യുറീക്ക, ശാസ്ത്രകേരളം, ശാസ്ത്രഗതി എന്നിവക്ക് വരിക്കാരെ ചേര്‍ക്കാന് യൂണിറ്റ് അംഗങ്ങള് വിവിധ സ്ക്വാഡുകളായി ആണ് ഇറങ്ങിയത്.യൂണിറ്റിലെ 12 അംഗങ്ങള് ഞായറാഴ്ച മുഴുവന് പ്രചരണവുമായി രംഗത്തുണ്ടായിരുന്നു. മാസികകള്‍ക്ക് നിരവധി ആവശ്യക്കാര് ഉണ്ടായി എന്നത് പ്രവര്‍ത്തകര്‍ക്ക് ആവേശം പകര്‍ന്നു.\nതുടര്‍ന്നുള്ള ദിവസങ്ങളിലും മാസികാ പ്രചരണവുമായി പ്രവര്‍ത്തകര് മുന്നോട്ടു പോകും. യുറീക്കക്ക് 140ഉം ശാസ്ത്രകേരളത്തിനും ശാസ്ത്രഗതിക്കും 100 ഉം വീതമാണ് വാര്‍ഷിക വരിസംഖ്യ. താത്പര്യമുള്ളവര് ഏതെങ്കിലും പരിഷത്ത് പ്രവര്‍ത്തകരുമായി ബന്ധപ്പെടുമല്ലോ.\nPosted by ടോട്ടോചാന് at 1:09 AM No comments:\nചാന്ദ്രമനുഷ്യന് കുട്ടികളെ കണ്ടപ്പോള്...\nചാന്ദ്ര മനുഷ്യന് കൌതുകമായി.\nകിടങ്ങൂര്: കിടങ്ങൂര് ശ്രീഭദ്ര LP സ്കൂളില് വന്ന ചാന്ദ്രമനുഷ്യന് കുട്ടികള്‍ക്ക് ആവേശമായി. വിനോദവും വിജ്ഞാനവും പകര്‍ന്ന ചാന്ദ്രമനുഷ്യന് കുട്ടികളുടെ ചോദ്യങ്ങള്‍ക്ക് ചാന്ദ്രഭാഷയില് മറുപടി പറഞ്ഞു. കേരള ശാസ്ത്രസാഹിത്യപരിഷത്ത് തുറവൂര് യൂണിറ്റിന്‍റെ ആഭിമുഖ്യത്തിലാണ് ജൂണ് ൨൪ ന് രാവിലെ ൧൦.൩൦ ന് ചാന്ദ്രമനുഷ്യന് പരിപാടി സംഘടിപ്പിച്ചത്.\nഭൂമിയും ചന്ദ്രനും തമ്മിലുള്ള വ്യത്യാസവും ചന്ദ്രനിലെ കാലാവസ്ഥയും മറ്റും ചാന്ദ്രമനുഷ്യനില് നിന്നും കുട്ടികള് ചോദിച്ചറിഞ്ഞു. ചാന്ദ്രഭാഷയെ പരിഭാഷപ്പെടുത്തി മലയാളത്തിലാക്കാന് പരിഭാഷിയും ഉണ്ടായിരുന്നു. ചാന്ദ്രദിനപരിപാടികളോടനുബന്ധിച്ചാണ് ഇത്തരം ഒരു പരിപാടി ആസൂത്രണം ചെയ്തത്. ചാന്ദ്രമനുഷ്യനായി മെജോ വേഷമിട്ടു. നവനീത്, രണ്‍ജിത്ത്, നിഖില് മാഷ് എന്നിവര് ചാന്ദ്രമനുഷ്യന്‍റെ പരിഭാഷികളായി കുട്ടികളുടെ ചോദ്യങ്ങള്‍ക്ക് ഉത്തരമേകി.\nPosted by ടോട്ടോചാന് at 2:42 AM No comments:\nLabels: ചാന്ദ്രദിനം, ശാസ്ത്ര പരിപാടികള്, ശ്രീഭദ്ര സ്കൂള്\nഅക്ഷരച്ചിത മുരുകന് കാട്ടാക്കട\nഅക്ഷരച്ചിതയിലെ തീ കാഞ്ഞ്\nപുതിയ പുസ്തക രചന തുടങ്ങാം;\nപാഠം ഒന്ന്; പഴഞ്ചൊല്ല്.\nഅമ്മക്ക് കെട്ടിപ്പിടി സായൂജ്യം,\nമാധവന് ചുറ്റിക്കളി സന്തോഷം\nയോഹന്നാന് നാക്കു ദൈവം\nപൂക്കാത്ത മൂസക്ക് താങ്ങ് തങ്ങള്!\nപുകയുന്നത് ബാബറിയിലെ പള്ളി.\nPosted by ടോട്ടോചാന് at 5:21 AM No comments:\nLabels: കവിത, മതം, സാമൂഹ്യവിമര്‍ശനം\nജ്യോതിശാസ്ത്ര അറിവുകള് പകര്‍ന്ന് ഒരു യൂണിറ്റ് വാര...\nയൂണിറ്റ് വാര്‍ഷികം - തുറവൂര് യൂണിറ്റ് അങ്കമാലി മേ...


മുന്നിൽ രാജുവേട്ടൻ അല്ലായെന്ന് ചിന്തിച്ചു, അത് കൊണ്ട് മാത്രമാണ് ആ രംഗം ചെയ്യാൻ സാധിച്ചത്; മനസ്സ് തുറന്ന് അയ്യപ്പനും കോശിയിലെ കണ്ണമ്മ\nYou are at:Home»News»Malayalam»മുന്നിൽ രാജുവേട്ടൻ അല്ലായെന്ന് ചിന്തിച്ചു, അത് കൊണ്ട് മാത്രമാണ് ആ രംഗം ചെയ്യാൻ സാധിച്ചത്; മനസ്സ് തുറന്ന് അയ്യപ്പനും കോശിയിലെ കണ്ണമ്മ\nBy Webdesk\t February 15, 2020 No Comments\nപൃഥ്വിരാജ് ബിജുമേനോൻ എന്നിവർ പ്രധാനവേഷത്തിലെത്തിയ അയ്യപ്പനും കോശിയും കണ്ടിറങ്ങിയവരെ ഏറെ ആകർഷിച്ച ഒരു കഥാപാത്രമാണ് കണ്ണമ്മ. കോശിയുടെ മുഖത്തടിച്ചതു പോലുള്ള കണ്ണമ്മയുടെ ഡയലോഗ് ഏറെ കയ്യടിയോടെയാണ് പ്രേക്ഷകർ സ്വീകരിച്ചത്. കനൽ, ലോഹം എന്നീ സിനിമകളിലൂടെ ശ്രദ്ധനേടിയ ഗൗരി നന്ദ കണ്ണമ്മയെന്ന കഥാപാത്രത്തെക്കുറിച്ചും അയ്യപ്പനും കോശിയും ചിത്രത്തിന്റെ വിശേഷങ്ങളെക്കുറിച്ചും മാതൃഭൂമി ഡോട്ട് കോമുമായി മനസ്സ് തുറക്കുകയാണ് ഇപ്പോൾ. കോശിയെ ചൂണ്ടി ഈ ബൂർഷ്വാസിയെ നിങ്ങളെന്തിനാണ് സാറേ എന്ന് വിളിക്കുന്നത് എന്ന ആ സീനായിരുന്നു ഗൗരിയുടെ ആദ്യത്തെ സീൻ. തന്റെ ആദ്യത്തെ സീൻ തന്നെ സൂപ്പർസ്റ്റാറുകളോടൊപ്പം ആയിരുന്നു എന്നും അത് അല്പം ടെൻഷൻ ഉണ്ടാക്കി എന്നും താരം പറയുന്നു.\nകോശിക്ക് മുന്നിൽ കണ്ണമ്മ മാസ് ഡയലോഗ് അടിച്ച് ചീത്തപറയുന്ന സീൻ ചെയ്തു കഴിഞ്ഞപ്പോൾ സെറ്റിലുള്ളവർ പോലും കളിയാക്കി ഇങ്ങനെ ചോദിച്ചു എന്ന് ഗൗരി പറയുന്നു. “എന്നാലും ഗൗരിയേച്ചി നിങ്ങൾ രാജുവേട്ടന്റെ മുഖത്തുനോക്കി ചീത്ത വിളിച്ചല്ലോ”. അപ്പോൾ താൻ പറഞ്ഞത് ഗൗരിക്ക് അങ്ങനെ വിളിക്കാനാവില്ല കണ്ണമ്മയാണ് അങ്ങനെ വിളിച്ചത് എന്നാണെന്നും താരം പറയുന്നു. തന്റെ മുൻപിൽ നിന്നത് പൃഥ്വിരാജ് ആല്ലായിരുന്നുവെന്നും കോശി ആയിരുന്നുവെന്നും ഗൗരി പറയുന്നു. അത് പൃഥ്വിരാജ് ആണ് എന്ന തോന്നൽ എപ്പോഴെങ്കിലും തന്റെ മനസ്സിൽ ഉണ്ടായിരുന്നെങ്കിൽ ആ സീൻ തനിക്ക് ചെയ്യാൻ പറ്റില്ലായിരുന്നു എന്നും താരം പറയുന്നുണ്ട്. തന്റെ ഓരോ സീൻ കഴിയുമ്പോഴും എന്തെങ്കിലും തെറ്റുകൾ ഉണ്ടെങ്കിൽ രാജുവേട്ടൻ അത് പറഞ്ഞു തന്നിരുന്നു എന്നും ഗൗരി പറയുന്നു.\nPrevious Articleനമ്മുടെ പ്രണയത്തിന് ഇത് ഒമ്പതാം പിറന്നാൾ; പ്രണയദിനത്തിൽ ഭാവനയുടെ ഇൻസ്റ്റാഗ്രാം പോസ്റ്റ്\nNext Article ചിലവ് 23 ലക്ഷം, കിട്ടിയത് വെറും6ലക്ഷം;കരുണ സംഗീത പരിപാടിയിൽ സംഭവിച്ചത് ഇത്…കുറിപ്പ് പുറത്ത് വിട്ട് അണിയറ പ്രവർത്തകർ


മരിച്ചാലും ജീവിക്കുന്ന വിശ്വാസം | Lifeday: Catholic News Malayalam\nHome Articles മരിച്ചാലും ജീവിക്കുന്ന വിശ്വാസം\nമരിച്ചാലും ജീവിക്കുന്ന വിശ്വാസം\nഈ കഴിഞ്ഞ ഈസ്റ്റർദിനത്തിൽ നാം വലിയ ഒരു വാർത്ത കേട്ട് നടുങ്ങിയത് ഓർമ്മ കാണുമല്ലോ !ശ്രീലങ്കയില് ക്രിസ്ത്യൻ പള്ളിയിൽ വെച്ചുണ്ടായ ബോംബ് സ്ഫോടനം. നാനൂറോളം വിശ്വാസികളാണ് അതിൽ മരണമടഞ്ഞത്. മതപീഡനമല്ലേ സഹോദരങ്ങളെ ഈ നടന്നത്…\nആദിമസഭ മുതൽ ഇന്നോളം മതപീഡനത്തെ അതിജീവിച്ചാണ് സഭ മുന്നോട്ടു നീങ്ങിയിട്ടുള്ളത്. പീഡനം നടത്തിയവർക്ക് പറയാൻ വ്യത്യസ്ത കാരണങ്ങൾ ഉണ്ടെങ്കിലും ആത്യന്തികമായി അവർക്ക് ഒരേയൊരു ലക്ഷ്യം മാത്രമാണ് ഉണ്ടായിരുന്നത് – ക്രൈസ്തവ വിശ്വാസം നശിപ്പിക്കുക. ഇതിൽ ഏറെക്കുറെ ഇക്കൂട്ടർ വിജയിച്ചിട്ടുണ്ടെങ്കിലും മറുവശത്ത് അവർ പ്രതീക്ഷിക്കുന്നതിലുമപ്പുറം മറ്റൊരു കാര്യം സംഭവിച്ചിട്ടുണ്ട്. അത് സഭയുടെ വിശ്വാസവളർച്ചയാണ്. ക്രിസ്തുവിലുള്ള വിശ്വാസം നശിപ്പിക്കാൻ നോക്കിയ അവർക്ക് സഭയിൽ കാണാൻ സാധിച്ചത് ക്രിസ്തുവിനുവേണ്ടി മരിക്കാൻ തയ്യാറായ ചിലരെയാണ്.\nവി. ഗ്രന്ഥത്തിൽ, നടപടി പുസ്തകത്തിൽ ചില പീഡനസംഭവങ്ങൾ നാം കാണുന്നുണ്ട്. യഹൂദമത വിശ്വാസികൾ ക്രിസ്തുമതവിശ്വാസം സ്വീകരിച്ചപ്പോൾ യഹൂദമതത്തിൽ നിന്നും മതപീഡനങ്ങൾ ഉണ്ടായതായി നാം വായിക്കുന്നു. പിന്നീടും ഇത് തുടർന്നതായി ബൈബിളിൽ പറയുന്നുണ്ട്. ലോകമെങ്ങും ഇപ്പോഴും ഇത് തുടരുന്നു എന്നതിന്റെ സൂചനയാണ് ലോകരക്ഷകന്റെ ഉയിർപ്പുദിനത്തിൽ ശ്രീലങ്കയിൽ നടന്ന ചാവേർ ആക്രമണം. ഈ മതപീഡനത്തിന് ഒരേയൊരു ലക്ഷ്യം മാത്രമേയുള്ളൂ. ക്രിസ്തുവിൽ നിന്ന് ക്രിസ്ത്യാനികളെ അടർത്തി മാറ്റുക. അതു വഴി സഭയെ നശിപ്പിക്കുക.\nക്രിസ്തു ആണ് ഏകദൈവം എന്ന് മതപീഡകർക്ക് നന്നായി അറിയാവുന്നതുകൊണ്ടു തന്നെയാണ് ക്രിസ്തുവിന്റെ അനുയായികളെ ശത്രുക്കളായി ഇക്കൂട്ടർ കാണുന്നത്. ശ്രീലങ്കയിൽ ദുരന്തം സംഭവിച്ച അതേ ദിവസം തന്നെ യുഎസ്-ല് 37,000 പേരാണ് കത്തോലിക്കാ വിശ്വാസം സ്വീകരിച്ചത് എന്ന് സോഷ്യൽ മീഡിയയിൽ കണ്ടിരുന്നു. തകർക്കാൻ നോക്കുന്തോറും വളരുകയാണ് നമ്മുടെ വിശ്വാസം എന്നല്ലേ ഇതിൽ നിന്നും നാം മനസിലാക്കേണ്ടത് സഹോദരങ്ങളെ…\nപണ്ട് ആദിമസഭയിൽ നടന്ന മതപീഡനത്തിന്റെ തുടർച്ചയാണ് ഇന്ന് പലയിടങ്ങളിലും ആവർത്തിക്കപ്പെടുന്ന ക്രൈസ്തവർക്കെതിരായ ആക്രമണങ്ങൾ. രണ്ടുവർഷം മുൻപ് നാം പത്രങ്ങളിൽ വായിച്ചിരുന്നു, യെമനിൽ കുറച്ച് തീവ്രവാദികൾ ചേർന്ന് ഫാ. ടോം ഉഴുന്നാലിൽ എന്ന വൈദീകനെ തട്ടികൊണ്ടു പോവുകയും മാസങ്ങളോളം അദ്ദേഹത്തെ തടവറയിൽ എന്നപോലെ പാർപ്പിക്കുകയും ഭക്ഷണം പോലും സമയത്ത് കൊടുക്കാതെ ഉപദ്രവിക്കുകയും ചെയ്തിരുന്നു എന്ന സംഭവം. കൂടാതെ, ഒരുപാട് വിശ്വാസികളെ അതിക്രൂരമായി കൊലപ്പെടുത്തുകയും ചെയ്തിരുന്നു. ഈ ക്രൂരതകളൊക്കെ തീവ്രവാദികൾ നടത്തിയിട്ടും ആരുംതന്നെ ഭയപ്പെട്ട് തന്റെ വിശ്വാസത്തിൽ നിന്ന് വ്യതിചലിച്ചിട്ടില്ല എന്ന് അഭിമാനത്തോടെ നമുക്ക് ഓർക്കാം…\nഎന്തിനേറെ പറയുന്നു. ഈശോ ഭൂമിയിലേക്ക് വന്നപ്പോൾ രണ്ടും അതിൽ താഴെയും പ്രായമുള്ള ആൺകുട്ടികളെയെല്ലാം വധിക്കാൻ ഉത്തരവിട്ട വ്യക്തിയാണ് ഹേറോദോസ് രാജാവ്. ആ ആൺകുട്ടികളുടെ കൂട്ടത്തിൽ ഈശോയും കാണുമെന്ന് ഹേറോദോസ് കരുതി. ദൈവപുത്രൻ ആയിരുന്നിട്ടുപോലും ഈശോയ്ക്കു നേരെ വരെ ആക്രമണം ഉണ്ടായി. യഹൂദരും റോമൻ ചക്രവർത്തിമാരുമാണ് അന്ന് മതപീഡനത്തിനു പിന്നിൽ പ്രവർത്തിച്ചതെങ്കിൽ ഇന്ന് മറ്റ് മതങ്ങളിൽ നിന്നാണ് ആക്രമണങ്ങളുണ്ടാകുന്നത്. ഇതിന്റെ പിന്നിൽ സാത്താന്റെ കുടിലബുദ്ധിയാണ്. ഈ കാലഘട്ടത്തിൽ നമ്മൾ വിശ്വാസികളുടെ, വിശ്വാസത്തിന് കോട്ടം തട്ടുന്ന പല വഴികൾ ആണ് സാത്താൻ തെരഞ്ഞെടുത്തിരിക്കുന്നത്. അതുകൊണ്ടു തന്നെ നാം വളരെ ജാഗരൂകതയോടെ പ്രവർത്തിച്ചാൽ മാത്രമേ സാത്താന്റെ ഈ കുതന്ത്രങ്ങളെ നേരിടാൻ പറ്റുകയുള്ളു.\nപ്രിയപ്പെട്ടവരെ, ഇന്ന് ഈ ലോകത്തിലും നമ്മുടെ സഭയിലും നടക്കാൻ പാടില്ലാത്ത ചില സംഭവ വികാസങ്ങൾ ഉണ്ടായപ്പോൾ അവ എത്രമാത്രം നമ്മുടെ വിശ്വാസജീവിതത്തെ സ്വാധീനിച്ചുവെന്ന് ഓരോ ക്രിസ്ത്യാനിയും സ്വയം പരിശോധിച്ചു നോക്കട്ടെ. നേരിട്ടുള്ള ആക്രമണങ്ങൾ മാത്രമല്ല മതപീഡനങ്ങൾ. നമ്മുടെ ജീവിതത്തിലേക്ക് വരുന്ന ചില പ്രശ്നങ്ങൾ, പ്രതിസന്ധികൾ, രോഗങ്ങൾ, കടബാധ്യത പോലെയുള്ള വിഷയങ്ങൾ നമ്മുടെ വിശ്വാസത്തിന് കോട്ടംതട്ടാൻ കാരണമാകുന്നുണ്ടെങ്കിൽ അത് മറ്റൊരു തരത്തിലുള്ള മതപീഡനം ആണ്. സാത്താന്മാർ പലരുടെയും രൂപത്തിൽ വന്ന് സ്നേഹത്തോടെയുള്ള ഇടപെടൽ നടത്തി മറ്റ് സഭകളിലേയ്ക്ക് ക്ഷണിക്കുന്നതും മറ്റൊരു തരത്തിലുള്ള മതപീഡനം ആണ്. ഏതു തരത്തിലുള്ള മതപീഡനം ആയാലും നാം ചെയ്യേണ്ടത് അതിനെ ക്രിസ്തീയമായി തന്നെ നേരിടുക എന്നതാണ്.\nവിവിധ തരത്തിലുള്ള പീഡനങ്ങളെ അതിജീവിച്ച രക്തസാക്ഷികളെയും വിശുദ്ധരെയും നമുക്ക് മാതൃകയാക്കാം. ശ്രീലങ്കയിൽ ക്രൈസ്തവർക്കു നേരെയുണ്ടായ ആക്രമണം നമുക്കു നേരെയും എപ്പോൾ വേണമെങ്കിലും ഉണ്ടാകാം എന്ന കാര്യം മറക്കാതിരിക്കുക. ലോകം മുഴുവനും വേണ്ടി പ്രാർത്ഥിക്കുക. എല്ലാറ്റിനുമുപരി ക്രൂശുമരണം കൈവരിച്ച് മൂന്നാം നാൾ ഉയിർത്തെഴുന്നേറ്റ നമ്മുടെ കർത്താവീശോ മിശിഹാ നമ്മുടെ കൂടെയുണ്ട്. എന്തൊക്കെ പ്രതിസന്ധികൾ നമ്മെ വേട്ടയാടിയാലും ഈശോയോടുള്ള സ്നേഹത്തിൽ നിന്ന് സഭയോടുള്ള വിശ്വാസത്തിൽ നിന്ന് ഒരു പടി പോലും നാം പുറകോട്ടു പോകില്ല എന്ന് ഉറച്ച തീരുമാനം നമുക്ക് എടുക്കാം.\nPrevious articleഫാത്തിമായിലെ കുട്ടികളോട് ചേര്‍ന്ന് മാതാവിനോട് ഇങ്ങനെ പ്രാര്‍ത്ഥിക്കാം\nNext articleസിറിയയില് ക്രിസ്ത്യാനികള്‍ക്കു നേരെ വീണ്ടും ആക്രമണം: അഞ്ചു കുട്ടികള് കൊല്ലപ്പെട്ടു


കോവിഡ്-19: സംസ്ഥാനത്ത് 14 പേർക്ക് കൂടി രോഗം സ്ഥിരീകരിച്ചു, ആരോഗ്യപ്രവർത്തകയ്‌ക്കും വെെറസ് ബാധ -Coronavirus COVID 19 14 new Cases in Kerala CM Press Meet\nകോവിഡ്-19: സംസ്ഥാനത്ത് 14 പേർക്ക് കൂടി രോഗം സ്ഥിരീകരിച്ചു, ആരോഗ്യപ്രവർത്തകയ്‌ക്കും വെെറസ് ബാധ\nസംസ്ഥാനത്ത് ആകെ നിരീക്ഷണത്തിൽ ഉള്ളവർ 72,460 പേരാണ്\nUpdated: March 24, 2020 7:42:20 pm\nതിരുവനന്തപുരം: സംസ്ഥാനത്ത് 14 പേർക്ക് കൂടി കോവിഡ്-19 സ്ഥിരീകരിച്ചു. മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്. ഇതിൽ ആറ് പേർ കാസർഗോഡ് സ്വദേശികളാണെന്നും മുഖ്യമന്ത്രി പറഞ്ഞു. ഇതോടെ സംസ്ഥാനത്തെ ആകെ കോവിഡ് ബാധിതരുടെ എണ്ണം 105 ആയി. ഇതിൽ നാല് പേർ രോഗവിമുക്തരായി വീടുകളിലേക്ക് മടങ്ങി. 101 പേർ ഇപ്പോഴും ആശുപത്രിയിൽ ചികിത്സയിലാണ്. ഒരു ആരോഗ്യപ്രവർത്തകയ്‌ക്ക് ഇന്ന് കോവിഡ്-19 സ്ഥിരീകരിച്ചിട്ടുണ്ട്.\nഇന്ന് കോവിഡ് സ്ഥിരീകരിച്ചവരിൽ എട്ട് പേർ ദുബായിൽ നിന്ന് എത്തിയവരാണ്. ഖത്തറിൽ നിന്നു എത്തിയ ഒരാൾക്കും ഇന്ന് കോവിഡ് സ്ഥിരീകരിച്ചിട്ടുണ്ട്. ഇന്ന് മാത്രം 106 പേരെ ആശുപത്രിയിൽ പ്രവേശിപ്പിച്ചു. സംസ്ഥാനത്ത് ആകെ നിരീക്ഷണത്തിൽ ഉള്ളവർ 72,460 പേരാണ്. ഇന്നലെ 28 പേർക്കാണ് കോവിഡ് സ്ഥിരീകരിച്ചത്. കഴിഞ്ഞ ദിവസത്തെ സംബന്ധിച്ചു നോക്കുമ്പോൾ വെെറസ് ബാധിതരുടെ എണ്ണം കുറഞ്ഞത് സംസ്ഥാനത്തിന് നേരിയ ആശ്വാസമേകുന്നു.\nRead Also: Covid-19: സിനിമാ തൊഴിലാളികള്‍ക്ക് മോഹന്‍ലാലിന്‍റെ സഹായവാഗ്ദാനം\nഇന്ന് രോഗം കണ്ടെത്തിയവരില് ആറുപേര് കാസര്‍ഗോഡ്, രണ്ടുപേര് കോഴിക്കോട് എന്നീ ജില്ലകളിൽ നിന്നാണ്. എട്ട് പേര് ദുബായില് നിന്നും ഒരാള് ഖത്തറില് നിന്നും ഒരാള് യുകെയില് നിന്നും എത്തിയതാണെന്ന് മുഖ്യമന്ത്രി പറഞ്ഞു.\nസംസ്ഥാനത്ത് 72,460 പേര് നിരീക്ഷണത്തില് ഉണ്ട്. 466 പേര് ആശുപത്രികളിലും 71,994 പേർ വീടുകളിലുമായാണ് നിരീക്ഷണത്തിലുള്ളത്. 4,516 സാംപിളുകള് പരിശോധിച്ചതില് 3,331 എണ്ണവും നെഗറ്റീവാണ്. ലോക്‌ഡൗണ് ഏർപ്പെടുത്തിയതിന്റെ ഗൗരവം ഒരു കൂട്ടർക്ക് മനസിലായിട്ടില്ലെന്നും പലരും നിയന്ത്രണങ്ങൾ കണക്കിലെടുക്കാതെ പുറത്തിറങ്ങി നടക്കുകയായിരുന്നു എന്നും മുഖ്യമന്ത്രി കുറ്റപ്പെടുത്തി. അത്യാവശ്യ ഘട്ടങ്ങളിൽ മാത്രമേ ജനങ്ങൾ പുറത്തിറങ്ങാവൂ. ജനങ്ങൾ കാര്യഗൗരവം മനസിലാക്കണം. ഇനിയും നിയന്ത്രണങ്ങൾ ലംഘിക്കുന്നവർക്കെതിരെ ശക്തമായ നടപടിയെടുക്കുമെന്ന് മുഖ്യമന്ത്രി വ്യക്തമാക്കി.\nRead Also: കോവിഡ്-19: ജീവനക്കാരും സ്ഥാപന ഉടമകളും ഈ നിര്‍ദ്ദേശങ്ങള് അറിഞ്ഞിരിക്കണം\nഅവശ്യ സർവീസുകൾ മാത്രമാണ് സംസ്ഥാനത്ത് അനുവദിക്കുക. പാൽ, പത്രം തുടങ്ങിയ അവശ്യ സർവീസുകൾ രാവിലെ ഏഴ് മുതൽ ആരംഭിക്കാം. അഞ്ച് മണിക്ക് എല്ലാ കടകളും അടയ്ക്കണം. അത്യാവശ്യമാണെങ്കിൽ മാത്രമേ ഓട്ടോ, ടാക്സി സർവീസുകൾ ഉപയോഗിക്കാവൂ. കനത്ത ജാഗ്രത പുലർത്തേണ്ട സമയമാണ്. വലിയ പ്രത്യാഘാതങ്ങൾ ഉണ്ടാകാതെ പ്രതിസന്ധികളെ മറികടക്കാനാണ് ശ്രമിക്കുന്നത്. അതിനു ജനങ്ങളും സഹകരിക്കണമെന്ന് മുഖ്യമന്ത്രി ആവർത്തിച്ചു. സാധനങ്ങൾ പൂഴ്‌ത്തിവയ്‌ക്കുന്നതടക്കമുള്ള കുറ്റകൃത്യങ്ങൾക്കെതിരെ ശക്തമായ നടപടിയെടുക്കുമെന്നും മുഖ്യമന്ത്രി ആവർത്തിച്ചു.\nWeb Title: Coronavirus covid 19 14 new cases in kerala cm press meet\nകോവിഡ്-19: ജീവനക്കാരും സ്ഥാപന ഉടമകളും ഈ നിര്‍ദ്ദേശങ്ങള് അറിഞ്ഞിരിക്കണം


എൻ.ഡി.എ.സ്ഥാനാർഥി കെ.വി.സാബുവിന് സ്വീകരണം | Kollam\nഎൻ.ഡി.എ.സ്ഥാനാർഥി കെ.വി.സാബുവിന് സ്വീകരണം\nകൊട്ടിയം : പൊതുവഴിയിൽ തള്ളുന്ന മാംസാവശിഷ്ടങ്ങൾ പൊതുജനാരോഗ്യത്തിന് ഭീഷണിയായി. കോർപ്പറേഷന്റെ ..\nകൊല്ലം : എൻ.ഡി.എ. സ്ഥാനാർഥി കെ.വി.സാബുവിന് ചാത്തന്നൂർ നിയോജകമണ്ഡലത്തിലെ വിവിധ സ്ഥലങ്ങളിൽ സ്വീകരണം നൽകി. കൊട്ടിയത്തുനിന്ന് രാവിലെ ഒൻപതിനാണ് പ്രചാരണപരിപാടികൾ ആരംഭിച്ചത്. വ്യാപാരസ്ഥാപനങ്ങളിലും ഓട്ടോറിക്ഷാ തൊഴിലാളികളോടും വോട്ട് അഭ്യർഥിച്ചു.\nചാത്തന്നൂരിൽ യുവമോർച്ചയുടെ നേതൃത്വത്തിൽ സ്വീകരണം നൽകി. തുടർന്ന് പരവൂരിലായിരുന്നു പ്രചാരണം. ഉച്ചയ്ക്ക് പാരിപ്പള്ളിയിൽ ബി.ജെ.പി. പ്രവർത്തകർ നൽകിയ സ്വീകരണത്തോടെ പ്രചാരണപരിപാടി സമാപിച്ചു.\nജില്ലാ വൈസ് പ്രസിഡന്റുമാരായ എൻ.ചന്ദ്രമോഹൻ, സുരേന്ദ്രനാഥ്, സംസ്ഥാനസമിതി അംഗം കുഞ്ഞുകൃഷ്ണപിള്ള, ചാത്തന്നൂർ മണ്ഡലം പ്രസിഡന്റ് സുനിൽകുമാർ, ജനറൽ സെക്രട്ടറി പൂയപ്പള്ളി അനിൽ, ജയ പ്രശാന്ത്, സജൻലാൽ തുടങ്ങിയവർ നേതൃത്വം നൽകി.\nമേയറുടെ കാർ ട്രാൻസ്ജെൻഡർ ആക്രമിച്ചു\nപ്രധാനാധ്യാപികയെ സസ്പെൻഡ് ചെയ്ത മാനേജരുടെ പേരിൽ നടപടിക്ക് ഉത്തരവ്\nവിവിധതലങ്ങളിൽ മത്സ്യമേഖലയ്ക്ക് ആശ്വാസം\nകുടിവെള്ളവിതരണം; തഴവയിൽ 4.5 കോടിയുടെ പദ്ധതിക്ക് ഭരണാനുമതി\nഇതരസംസ്ഥാന തൊഴിലാളികൾക്കായി മെഡിക്കൽ ക്യാമ്പ്\nപനവേലി വലിയതോട്ടിൽ കക്കൂസ് മാലിന്യം തള്ളിയ ടാങ്കറുകൾ പിടികൂടി


അഫ്ഗാനിസ്ഥാനെ ഉദാഹരിച്ച്, കേന്ദ്രസര്‍ക്കാറിനെതിരെ ഭീഷണി പ്രസ്താവനയുമായി മെഹ്ബൂബ മുഫ്തി | even US had to flee Afghanistan Mehbooba Mufti urges Centre to hold talks on Jammu Kashmir\nഅഫ്ഗാനിസ്ഥാനെ ഉദാഹരിച്ച്, കേന്ദ്രസര്‍ക്കാറിനെതിരെ ഭീഷണി പ്രസ്താവനയുമായി മെഹ്ബൂബ മുഫ്തി\nഅതേ സമയം തന്നെ മെഹ്ബൂബയുടെ പ്രസ്താവനയ്ക്കെതിരെ കേന്ദ്ര ധനകാര്യമന്ത്രി നിര്‍മല സീതാരാമന് രംഗത്ത് എത്തി.\nSrinagar, First Published Aug 21, 2021, 10:01 PM IST\nശ്രീനഗര്: അഫ്ഗാനിസ്ഥാനിലെ സംഭവ വികാസങ്ങള് ചൂണ്ടിക്കാട്ടി കേന്ദ്രസര്‍ക്കാറിനെതിരെ ഭീഷണി പ്രസ്താവനയുമായി പിഡിപി നേതാവ് മെഹ്ബൂബ മുഫ്തി. ജമ്മു കശ്മീരില് കുല്‍ഗാമിലെ ഒരു റാലിയെ അഭിസംബോധന ചെയ്യുന്നതിനിടെയാണ് മെഹ്ബൂബയുടെ വിവാദ പ്രസ്താവന. അഫ്ഗാനിസ്ഥാനിലെ സംഭവങ്ങളില് നിന്നും കേന്ദ്രസര്‍ക്കാര് പാഠം ഉള്‍കൊള്ളണമെന്നും, ആര്‍ട്ടിക്കിള് 370 പുന:സ്ഥാപിക്കണമെന്നും ജമ്മു കശ്മീര് മുന് മുഖ്യമന്ത്രി പറഞ്ഞു.\n'ജമ്മു കശ്മീരിലെ ജനങ്ങളെ നേരിടുന്നതിനെ സഹിക്കാന് ധൈര്യം ആവശ്യമാണ്. ഒരു ദിവസം കഴിഞ്ഞാല് അവര്‍ക്ക് ക്ഷമ നശിക്കും. ഞങ്ങളുടെ ക്ഷമയെ പരീക്ഷിക്കരുത്. നോക്കൂ, നമ്മുടെ അയല്‍രാജ്യത്ത് സംഭവിക്കുന്നത്. കരുത്തരായ അമേരിക്കന് സൈന്യത്തെ രാജ്യം വിടാന് താലിബാന് നിര്‍ബന്ധിതമാക്കി' - മെഹ്ബൂബ പറയുന്നു.\n'കേന്ദ്ര സര്‍ക്കാറിന് ഇപ്പോഴും അവസരമുണ്ട്, സമാധാനം പുന:സ്ഥാപിക്കാനുള്ള ശ്രമങ്ങള് ആരംഭിക്കൂ. ആര്‍ട്ടിക്കിള് 370 പുന:സ്ഥാപിക്കൂ. നിങ്ങള് കവര്‍ന്നെടുത്തത് തിരിച്ചുതരൂ. മെഹ്ബൂബ പറഞ്ഞു.\nഅതേ സമയം തന്നെ മെഹ്ബൂബയുടെ പ്രസ്താവനയ്ക്കെതിരെ കേന്ദ്ര ധനകാര്യമന്ത്രി നിര്‍മല സീതാരാമന് രംഗത്ത് എത്തി. ഇത്തരം പ്രസ്താവനകള് നടത്തുന്നതില് നിന്നും വിട്ടുനില്‍ക്കണമെന്ന് മുഫ്തിയോട് നിര്‍മല പറഞ്ഞു. കശ്മീര് ഇന്ത്യയുടെ അഭിവാജ്യ ഘടകമാണ് എന്നും നിര്‍മല സീതാരാമന് ചൂണ്ടിക്കാട്ടി.\nLast Updated Aug 21, 2021, 10:02 PM IST


സ്‌കൂള് വിദ്യാര്‍ഥിനിയെ പീഡിപ്പിച്ച ബാഡ്മിന്റണ് കോച്ച് അറസ്റ്റില് | Bijapur Minor raped by badminton coach in school, accused arrested - Malayalam Oneindia\nസ്‌കൂള് വിദ്യാര്‍ഥിനിയെ പീഡിപ്പിച്ച ബാഡ്മിന്റണ് കോച്ച് അറസ്റ്റില്\nUpdated: Mon, Feb 8, 2016, 8:54 [IST]\nബിജാപുര്: ഛത്തീസ്ഗഡിലെ ബിജാപുരില് സ്‌കൂള് വിദ്യാര്‍ഥിനിയെ ലൈംഗികമായി പീഡിപ്പിച്ച ബാഡ്മിന്റണ് കോച്ചിനെ അറസ്റ്റ് ചെയ്തു. കസ്തുര്‍ബഗാന്ധി ആശ്രമശാല റസിഡന്‍ഷ്യല് സ്‌കൂളിലെ കോച്ച് ആണ് അറസ്റ്റിലായത്. ലൈംഗിക പീഡനത്തിനിരയായ പെണ്‍കുട്ടി സ്‌കൂള് സൂപ്രണ്ടിന് കത്ത് നല്‍കിയതിനെ തുടര്‍ന്നായിരുന്നു പോലീസ് നടപടി.\nജനുവരി 29നാണ് പെണ്‍കുട്ടി ലൈംഗിക പീഡനത്തിന് ഇരയായതെന്ന് പറയുന്നു. അന്നേദിവസം ബാഡ്മിന്റണ് പ്രാക്ടീസിനായി പെണ്‍കുട്ടി കോര്‍ട്ടിലെത്തിയപ്പോഴായിരുന്നു സംഭവം. പുതിയ ഷട്ടില് കോര്‍ക്കിനായി വിദ്യാര്‍ഥിനി കോച്ചിന്റെ മുറിയിലെത്തിയിരുന്നു. അവിടെവെച്ച് കോച്ച് നല്‍കിയ വെള്ളം കുടിച്ചതോടെ പെണ്‍കുട്ടി അബോധാവസ്ഥയിലായി.\nബോധം തെളിയുമ്പോള് വസ്ത്രങ്ങള് ശരീരത്തില് നിന്നും മാറിയ നിലയിലായിരുന്നെന്ന് പെണ്‍കുട്ടി പറയുന്നു. മാത്രമല്ല, സ്വകാര്യഭാഗങ്ങളില് വേദനയും അനുഭവപ്പെട്ടു. സംഭവത്തോടെ കടുത്ത മാനസിക സമ്മര്‍ദ്ദിലായ പെണ്‍കുട്ടി ഫെബ്രുവരി അഞ്ചിന് സ്‌കൂള് സൂപ്രണ്ടിന് കത്തു പോസ്റ്റു ചെയ്തശേഷം സ്‌കൂള് വിട്ടുപോവുകയും ചെയ്തു.\nകത്ത് ലഭിച്ചയുടന് സ്‌കൂള് അധികൃതര് പോലീസിനെ വിവരം അറിയിച്ചതോടെയാണ് കോച്ച് പിടിയിലായത്. ആത്മഹത്യ ചെയ്യാനായി സ്‌കൂള്‍വിട്ട പെണ്‍കുട്ടിയെ പിന്നീട് പോലീസ് കണ്ടെത്തി. സംസ്ഥാനത്തെ ബിജെപി സര്‍ക്കാരിന്റെ പിടിപ്പുകേടാണ് ഇത്തരം സംഭവങ്ങള് ആവര്‍ത്തിക്കാന് കാരണമെന്ന് ആം ആദ്മി പാര്‍ട്ടി ആരോപിച്ചു. ആദിവാസി പെണ്‍കുട്ടികള്‍ക്ക് സ്‌കൂളില് മതിയായ സംരക്ഷണം ലഭിക്കുന്നില്ലെന്നും ആം ആദ്മി പാര്‍ട്ടി വ്യക്തമാക്കി.\nrape badminton chattisgarh coach school വിദ്യാര്‍ഥിനി സ്‌കൂള് ബലാത്സംഗം ഛത്തീസ്ഗഡ് ബാഡ്മിന്റണ് കോച്ച്\nBijapur Minor raped by badminton coach in school, accused arrested


സുഡാനിലെ സിറാമിക് ഫാക്ടറിയില് തീപിടുത്തം: 18 ഇന്ത്യക്കാരടക്കം 28 പേര് കൊല്ലപ്പെട്ടു\nSun Jun 07 2020 08:20:22 GMT+0530 (India Standard Time)\nബഹ്‌റി പ്രദേശത്തെ ഖര്‍തോമിലെ സീല സിറാമിക് ഫാക്ടറിയിലാണ് തീപിടുത്തമുണ്ടായത്.\nBRJ4 Dec 2019 2:04 PM GMT\nബഹ്‌റി: സുഡാനിലെ ഖര്‍തോമിലെ സിറാമിക് ഫാക്ടറിയില് വന് അഗ്നിബാധ. അപകടത്തില് 23 പേര് കൊല്ലപ്പെട്ടു. 130 പേര്‍ക്ക് പരിക്കുപറ്റി. മരിച്ചവരില് 18 പേര് ഇന്ത്യക്കാരാണെന്ന് സുഡാനിലെ ഇന്ത്യന് എംബസി അറിയിച്ചു. 16 ഇന്ത്യക്കാരെ കാണാതായിട്ടുണ്ട്.\nഇന്ത്യന് എംബസിയിലെ ഉദ്യോഗസ്ഥര് സംഭവസ്ഥലത്തേക്ക് പോയിട്ടുണ്ടെന്ന് ഇന്ത്യന് വിദേശകാര്യ മന്ത്രി ഡോ. എസ്. ജയശങ്കര് ട്വിറ്ററിലൂടെ അറിയിച്ചു. കൊല്ലപ്പെട്ട ഇന്ത്യക്കാര് ഫാക്ടറിയിലെ താഴെ തലത്തിലുള്ള തൊഴിലാളികളാണ.്\nഅതേസമയം കാണാതായവര് കൊല്ലപ്പെട്ടിരിക്കാനാണ് സാധ്യതയെന്ന് എംബസി വൃത്തങ്ങള് സൂചിപ്പിക്കുന്നു. മൃതദേഹങ്ങള് തിരിച്ചറിയാനാവാത്ത വിധം കത്തിക്കരിഞ്ഞതിനാലാണ് മരിച്ചതിനെ സംബന്ധിച്ച ഔദ്യോഗിക സ്ഥിരീകരണം പുറപ്പെടുവിക്കാത്തത്.\nഅപകടത്തില് നിന്ന് രക്ഷപ്പെട്ട നാല് ഇന്ത്യക്കാരെ സലോമി സിറാമിക്‌സ് ഫാക്റ്ററി വക സ്ഥലത്ത് താമസിപ്പിച്ചിരിക്കയാണ്.\n23 പേര് കൊല്ലപ്പെട്ട കാര്യം സുഡാന് സര്‍ക്കാരും സ്ഥിരീകരിച്ചു. ഫാക്ടറിയില് ആവശ്യമായ സുരക്ഷാസജ്ജീകരണങ്ങളില്ലായിരുന്നുവെന്ന് സുഡാന് സര്‍ക്കാരിനെ ഉദ്ധരിച്ചുകൊണ്ട് എഎഫ്പി റിപോര്‍ട്ട് ചെയ്തു.


എംബിബിഎസ് പരീക്ഷാ ഫലം ചോർന്നതായി പരാതി - health universities mbbs results leaked by kolanchery medical college\nഎംബിബിഎസ് പരീക്ഷാ ഫലം ചോർന്നതായി പരാതി\nകോലഞ്ചേരി മെഡിക്കൽ കോളജിന്റെ വെബ്സൈറ്റിൽ ഇന്നലെ ഫലം പ്രസിദ്ധീകരിച്ചിരുന്നു.\nഎറണാകുളം: എംബിബിഎസ് പരീക്ഷാ ഫലം ചോർന്നതായി പരാതി. 2012 എംബിബിഎസ് ബാച്ചിന്റെ പരീക്ഷാഫലം ഇന്നു പ്രഖ്യാപിക്കാനിരിക്കെയാണ് ഫലം ചോർന്നതായി പരാതി ഉയർന്നത്. ഇന്നലെ വൈകിട്ട് കോലഞ്ചേരി മെഡിക്കൽ കോളജിന്റെ വെബ്സൈറ്റിൽ ഫലം പ്രസിദ്ധീകരിച്ചിരുന്നു. തങ്ങളുടെ കോളജിൽ വൻ വിജയം എന്ന രീതിയിൽ പ്രസിദ്ധീകരിച്ച ഫലം ശ്രദ്ധയിൽപ്പെട്ടതിനെ തുടർന്നാണു വിദ്യാർഥികൾ പരാതിയുമായി രംഗത്തെത്തിയത്.\nആരോഗ്യ സർവകലാശാലയുടെ വെബ്സൈറ്റ് വഴിയാണ് ഫലം ചോർന്നതെന്നാണു സൂചന. ഒന്നിലേറെ പരീക്ഷകളുടെ ഫലം ഇത്തരത്തിൽ ചോർന്നതായും സൂചനയുണ്ട്. സർവകലാശാല പ്രസിദ്ധീകരിക്കാൻ ഇരുന്ന ഫലമാണ് പുറത്തായത് എന്ന് ആരോഗ്യ സർവകലാശാല അധികൃതർ പറഞ്ഞു. സംഭവത്തിൽ ആരോഗ്യ സർവകലാശാല അധികൃതർ സൈബർ സെല്ലിന് പരാതി നൽകിയിട്ടുണ്ട്.\nപരീക്ഷ ഫലം ചോർന്നതിന് എതിരെ പരിയാരം സഹകരണ മെഡിക്കൽ കോളജിലെ എംബിബിഎസ് വിദ്യാർഥികൾ ആരോഗ്യ സർവകലാശാലയ്ക്കും മന്ത്രി കെ.കെ.ശൈലജയ്ക്കും പരാതി നൽകി. പരീക്ഷ ചോദ്യ പേപ്പറുകളും ഇത്തരത്തിൽ ചോർന്നിരിക്കാമെന്നും ചില സ്വകാര്യ മെഡിക്കൽ കോളജുകളുടെ വിജയശതമാനം വലിയ തോതിൽ ഉയരുന്നത് ഇങ്ങനെയാണെന്നും വിദ്യാർഥികൾ പറയുന്നു.\nTags: Exam Results, Question Paper Controversy\nഇന്ത്യയിലിതാദ്യം: നായ്ക്കള്‍ക്കെല്ലാം മൈക്രോചിപ്പ്, വളർത്തുനായകൾക്ക് ലൈസൻസ്, തിരുവനന്തപുരം മോഡേണാകുന്നു\nഐഎസ്‍സി പ്ലസ് ടു പരീക്ഷാ ഫലം; 99.25 ശതമാനം മാര്‍ക്കോടെ അനന്യ ഒന്നാമത്


ഹൃദയം കണ്ടിട്ട് പ്രിയദർശനും ലിസിയും പറഞ്ഞത് ഇങ്ങനെ\n‘ഹൃദയം’ കണ്ടിട്ട് പ്രിയദർശനും ലിസിയും പറഞ്ഞത് ഇങ്ങനെ ആണ്\nമലയാളി അടുത്ത കാലത്ത് കണ്ട ഏറ്റവും വലിയ വിജയ ചിത്രങ്ങളിൽ ഒന്നായിരുന്നു ഹൃദയം എന്ന് പ്രത്യേകം പറയേണ്ടിയിരിക്കുന്നു.\nവിനീത് ശ്രീനിവാസൻ സംവിധാനം ചെയ്ത ചിത്രത്തിൽ പ്രണവ് മോഹൻലാൽ കല്യാണി പ്രിയദർശൻ പ്രധാന വേഷത്തിൽ എത്തി. വ്യത്യസ്തമായ ചിത്രം തന്നെയായിരുന്നു ഹൃദയം. പ്രണവും കല്യാണിയും ആയിരുന്നു ചിത്രത്തിലെ നായകനായികമാർ ആയിരുന്നത്. ദർശന രാജേന്ദ്രനും പ്രധാന വേഷത്തിൽ എത്തി.\nകല്യാണിയും പ്രണവും ഒരുമിച്ച് നായകന്മാര് എത്തിയ ചിത്രം. മലയാളികൾക്ക് ഒരു പ്രത്യേക ഇഷ്ടമാണ് ഇവരെ. കാരണം ഒരു കാലത്ത് മോഹൻലാൽ ലിസി കോമ്പിനേഷൻ ഉള്ള ചിത്രങ്ങൾക്ക് വലിയ സ്വീകാര്യത ആയിരുന്നു ലഭിച്ചത്. അതുപോലെ തന്നെയാണ് ഇവർ രണ്ടുപേരും ഒരുമിച്ച് എത്തുമ്പോൾ മലയാളികൾക്ക് തോന്നുന്നത്. സിനിമയുടെ ഏകദേശം 70 ശതമാനത്തോളം കഴിഞ്ഞതിനുശേഷമാണ് കല്യാണിയുടെ കഥാപാത്രം എത്തുന്നത്.\nഎന്നാൽ ആർക്കും അത് മനസ്സിലാവുന്നില്ല എന്ന് മാത്രം. കല്യാണി ആദ്യമായിട്ടാണ് ഒരു അമ്മ വേഷത്തിൽ എത്തുന്നത് എന്ന ഒരു പ്രത്യേകതയും ചിത്രത്തിനുണ്ട്. കല്യാണിയുടെ ചിത്രം കണ്ടപ്പോൾ അച്ഛനുമമ്മയും പറഞ്ഞത് എന്താണെന്നാണ് ഇപ്പോൾ പുറത്തു വരുന്ന വിവരം. പ്രിയദർശനും ലിസിയും മകളുടെ അഭിനയത്തെ പറ്റി പറഞ്ഞതിനെക്കുറിച്ച് കല്യാണി പറയുന്നു. എൻറെ കാര്യത്തിൽ മാത്രമല്ല അപ്പു അഭിനയിക്കുന്നത് കണ്ടപ്പോഴും അമ്മയുടെ മുഖത്തുള്ള സന്തോഷം ഞാൻ കണ്ടു. ആദ്യമായിട്ടാണ് പ്രണവിനെ അവൻറെ അതേ മാനറിസവും സ്വഭാവവുമായി സിനിമയിൽ കാണുന്നത്.\nഅമ്മയ്ക്ക് വളരെയധികം ഇഷ്ടമായി. സിനിമ കണ്ട് എൻറെ കൂടെ ഇരുന്നു കൊണ്ടാണ്. മുഴുവൻ സമയവും വളരെ സന്തോഷത്തോടു കൂടിയാണ് അമ്മ സിനിമ കണ്ടത് എന്നും കല്യാണി പറയുന്നു. ഒരു കഥാപാത്രം സ്ക്രീനിൽ പെരുമാറേണ്ട രീതി വളരെ നന്നായി ചെയ്തിട്ടുണ്ട് എന്നായിരുന്നു അച്ഛൻ പറഞ്ഞത്.വിനീത് ചേട്ടനും നന്നായി ചെയ്തിട്ടുള്ളത് അച്ഛൻ പറഞ്ഞു. കുറച്ചു സമയം മാത്രം ഉണ്ടായിരുന്നു എങ്കിൽ കൂടി എന്തെങ്കിലുമൊക്കെ ചെയ്യാൻ ആയി എന്നത് അച്ഛനെ സന്തോഷിപ്പിച്ചു എന്നാണ് കരുതുന്നത് കല്യാണി പറയുന്നു.


kerala psc 10th level preliminary exam 2021: പി.എസ്.സി 10th ലെവൽ പ്രാഥമിക പരീക്ഷ: രണ്ടാംഘട്ടം ഇന്ന്; ഉദ്യോഗാ‍ർത്ഥികൾ ശ്രദ്ധിക്കാൻ - kerala psc 10th level preliminary exam second phase today instructions for candidates | Samayam Malayalam\nkerala psc 10th level preliminary exam second phase today instructions for candidates\nപി.എസ്.സി 10th ലെവൽ പ്രാഥമിക പരീക്ഷ: രണ്ടാംഘട്ടം ഇന്ന്; ഉദ്യോഗാ‍ർത്ഥികൾ ശ്രദ്ധിക്കാൻ\nAdarsh Js | Samayam Malayalam | Updated: 25 Feb 2021, 05:00:53 AM\nകേരള പി.എസ്.സി 10th ലെവൽ പ്രാഥമിക പരീക്ഷയുടെ ആദ്യ ഘട്ടം ഫെബ്രുവരി 20ന് സംസ്ഥാനത്തെ വിവിധ പരീക്ഷാ കേന്ദ്രങ്ങളിലായി നടന്നു. നാലു ഘട്ടങ്ങളിലായി നടക്കുന്ന പരീക്ഷയുടെ രണ്ടാം ഘട്ടം ഇന്ന് നടക്കും\nകേരള പി.എസ്.സി ആദ്യമായി നടത്തുന്ന പൊതുപ്രാഥമിക പരീക്ഷയുടെ രണ്ടാം ഘട്ടം ഇന്ന് നടക്കും. സംസ്ഥാനത്തെ എല്ലാ ജില്ലകളിലും പരീക്ഷ നടക്കും. ആദ്യഘട്ട പരീക്ഷ ഫെബ്രുവരി 20നായിരുന്നു. പത്താം ക്ലാസ് യോഗ്യതയായി വരുന്ന തസ്തികളായ എൽ.ഡി.സി ഉൾപ്പടെയുള്ളവയിലേക്കും എൽ.ജി.എസ് എന്നിവയിലേക്ക് അപേക്ഷിച്ചവർക്കുമായാണ് പൊതു പ്രാഥമിക പരീക്ഷ നടത്തുന്നത്. ഇതിൽ യോഗ്യത നേടിയാൽ മാത്രമെ മെയിൻ പരീക്ഷ എഴുതാൻ കഴിയൂ. നാലു ദിവസങ്ങളിലായി നടക്കുന്ന പരീക്ഷയുടെ രണ്ടാം ഘട്ടം ഇന്നാണ്. പരീക്ഷയുടെ അഡ്മിറ്റ് കാർഡ് ഫെബ്രുവരി 10ന് കേരള പി.എസ്.സിയുടെ വെബ്സൈറ്റിൽ ലഭ്യമാക്കിയിരുന്നു. പരീക്ഷ ഉച്ചകഴിഞ്ഞ്2മുതൽ 3.15 വരെയാണ്. ആദ്യഘട്ട പരീക്ഷയ്ക്ക് ഉദ്യോഗാർത്ഥികളുടെ ഭാഗത്തു നിന്ന് സമ്മിശ്ര പ്രതികരണമായിരുന്നു.\nകൊവിഡ് 19 ഭീതി നിലനിൽക്കുന്നതിനാൽ സുരക്ഷാ മാനദണ്ഡങ്ങൾ പാലിച്ചായിരിക്കും പരീക്ഷ നടക്കുക. ഉദ്യോദാർത്ഥിയെ അല്ലാതെ കൂടെയുള്ള ആരെയും പരീക്ഷ നടക്കുന്ന പരിസരത്ത് അനുവദിക്കില്ല. പരീക്ഷാ സമയത്തിന് 15 മിനിറ്റ് മുമ്പ് മാത്രമെ പരീക്ഷാ ഹാളിലേക്ക് പ്രവേശിപ്പിക്കുകയുള്ളൂ. അതത് ഉദ്യോഗാർത്ഥികൾക്ക് അനുവദിച്ചിട്ടുള്ള സീറ്റുകളിൽ മാത്രമെ ഇരിക്കാവൂ എന്നും നിർദേശമുണ്ട്.\nഅഡ്മിറ്റ് കാർഡ് പ്രിന്റെടുക്കുക\nഅഡ്മിറ്റ് കാർഡ് ഡൗൺലോഡ് ചെയ്യാത്തവർക്ക് പി.എസ്.സിയുടെ വെബ്സൈറ്റ് സന്ദർശിച്ച് അഡ്മിറ്റ് കാർഡ് ഡൗൺലോഡ് ചെയ്യാം. ഒറ്റത്തവണ രജിസ്ട്രേഷൻ പ്രൊഫൈലിലെ അഡ്മിഷൻ ടിക്കറ്റ് എന്ന ലിങ്കിൽ ക്ലിക്ക് ചെയ്താൽ അഡ്മിറ്റ് കാർഡ് പി.ഡി.എഫ് ഫോർമാറ്റിൽ കാണാൻ കഴിയും. ഇത് ഡൗൺലോഡ് ചെയ്ത് പ്രിന്റെടുത്ത് കൈയിൽ കരുതുക.\nപരീക്ഷാ ഹാളിനുള്ളിൽ ഉദ്യോഗാർത്ഥികളെ വാച്ച് ധരിക്കാൻ അനുവദിക്കില്ല. ഇതിന് പകരമായി സമയം അറിയാൻ ബെല്ലടിക്കും. പരീക്ഷ തുടങ്ങുന്നതു മുതൽ അവസാനിക്കുന്നത് വരെ7ബെല്ലുകളുണ്ടാകും. ആദ്യ ബെല്ല് പരീക്ഷ തുടങ്ങുന്നതിന് അര മണിക്കൂർ മുമ്പായിരിക്കും. രണ്ടാം ബെൽ പരീക്ഷ തുടങ്ങുന്നതിന്5മിനിറ്റ് മുമ്പ്. ചോദ്യപേപ്പർ വിതരണം ചെയ്യാനാണ് ഈ ബെൽ. മൂന്നാം ബെൽ അടിക്കുമ്പോൾ പരീക്ഷ തുടങ്ങും. പരീക്ഷ അര മണിക്കൂർ പിന്നിടുമ്പോൾ നാലാം ബെൽ, ഒരു മണിക്കൂർ പിന്നിടുമ്പോൾ അഞ്ചാം ബെൽ എന്നിവ മുഴങ്ങും. ആറാം ബെൽ മുഴങ്ങുന്നത് പരീക്ഷ അവസാനിക്കാൻ5മിനിറ്റ് മാത്രം ബാക്കിയുള്ളപ്പോളായിരിക്കും. അവസാന ബെൽ പരീക്ഷ അസാനിക്കുന്നതിന്റെ സൂചനയായിരിക്കും.\nപുസ്തകങ്ങൾ, കടലാസ് തുണ്ടുകൾ, പ്ലാസ്റ്റിക് കവർ, റബർ, ലോഗരിതം ടേബിൾ, പഴ്സ്, പൗച്ച്, പെൻഡ്രൈവ്, ഇലക്ട്രോണിക് പേന, കാൽക്കുലേറ്റർ, മൊബൈൽ ഫോൺ, ബ്ലൂടൂത്ത്, ക്യാമറ വാച്ച്, തുടങ്ങിയ വസ്തുക്കൾ പരീക്ഷാ ഹാളിൽ അനുവദിക്കില്ല.\nAlso Read: എച്ച്.എ.എല്ലിൽ 475 ഒഴിവുകൾ; വിവിധ ട്രേഡുകളിൽ ഐ.ടി.ഐ കഴിഞ്ഞവ‍ർക്ക് അവസരം\nഅഡ്മിറ്റ് കാർഡ്, അസൽ തിരിച്ചറിയൽ രേഖ, നില അല്ലെങ്കിൽ കറുപ്പ് മഷിയിലുള്ള ബോൾ പോയിന്റ് പേന, സുതാര്യമായ കുപ്പിയിൽ കുടിവെള്ളം, സാനിടൈസർ എന്നിവ പരീക്ഷാ ഹാളിലേക്ക് കൊണ്ട് വരാം.\nAlso Read: സംസ്ഥാന ഔഷധ സസ്യ ബോർഡിൽ എൽ.ഡി ക്ലാർക്ക് നിയമനം\nഅസൽ തിരിച്ചറിയൽ രേഖകൾ\nസർക്കാർ അംഗീകരിച്ചിട്ടുള്ള ഫോട്ടോ പതിച്ച അസൽ തിരിച്ചറിയൽ രേഖകളാണ് കൊണ്ടു വരേണ്ടത്. ആധാർ കാർഡ്, തിരഞ്ഞെടുപ്പ് കമ്മീഷന്റെ വോട്ടർ ഐ.ഡി കാർഡ്, ഡ്രൈവിംഗ് ലൈസൻസ്, പാൻകാർഡ്, സർക്കാർ ജീവനക്കാർക്ക് ബന്ധപ്പെട്ട വകുപ്പിൽ നിന്ന് നൽകുന്ന തിരിച്ചറിയൽ കാർഡ്, ദേശസാൽകൃത ബാങ്കുകളിൽ നിന്ന് ലഭിക്കുന്ന ഫോട്ടോ പതിച്ച പാസ്ബുക്ക് തുടങ്ങിയ രേഖകൾ കൊണ്ടു വരാം. അഡ്മിറ്റ് കാർഡ് പരിശോധിക്കുന്ന വേളയിൽ ഇതും ഹാജരാക്കുക.\nസംസ്ഥാന ഔഷധ സസ്യ ബോർഡിൽ എൽ.ഡി ക്ലാർക്ക് നിയമനം ആര്‍ട്ടിക്കിള് ഷോ\nരണ്ടാം ഘട്ടം കേരള പി.എസ്.സി പ്രിലിമിനറി പരീക്ഷ SECOND PHASE kerala psc 10th level preliminary exam 2021 kerala ldc exam\nWeb Title : kerala psc 10th level preliminary exam second phase today instructions for candidates


കൂടെവിടെ സീരിയലിൽ അൻഷിത സദാചാര സംസാരങ്ങള്‍ക്കുള്ള ചുട്ട മറുപടികൊടുത്തത് ഇങ്ങനെ .. അച്ഛനും അമ്മയും വിവാഹമോചിതരാണ്. ആരുടെയും സഹതാപം വേണ്ട. – KL 78 iRITTY\nസൂര്യ കൈമൾ എന്ന പേര് കേട്ടാൽ തിരിച്ചറിയാത്ത മലയാളികൾ ഉണ്ടാവില്ല. ടെലിവിഷൻ പ്രേമികളുടെ ഇഷ്ട പരമ്പരയായ ‘കൂടെവിടെ’ എന്ന സീരിയലിലെ സൂര്യ കൈമൾ എന്ന കഥാപാത്രം മലയാളികളുടെ മനസ്സിൽ അത്രമേൽ പതിഞ്ഞിട്ടുണ്ട്. ഈ കഥാപാത്രത്തെ അനശ്വരമാക്കുന്നത് അഞ്ജിതയാണ്.\nഅതുകൊണ്ട് തന്നെ അഞ്ജിത ഇന്ന് മലയാളി കുടുംബ പ്രേക്ഷകർക്ക് സുപരിചിതയാണ്. സൂര്യ കൈമൾ നായകനാകുന്ന ‘കൂടെവിടെ’ എന്ന പരമ്പരയിലെ നായിക അഞ്ജിതയാണ്. യൂട്യൂബ് ചാനലിലൂടെ ആരാധകരുമായി നിരന്തരം സംവദിക്കുന്ന താരം കൂടിയാണ് അഞ്ജി. ഇപ്പോഴിതാ തന്റെ വീഡിയോയ്ക്ക് ലഭിച്ച മോശം കമന്റുകൾക്ക് മറുപടിയുമായി രംഗത്തെത്തിയിരിക്കുകയാണ് അഞ്ജി. താരത്തിന്റെ വാക്കുകൾ വായിക്കുക\n”ഞാന് കുറച്ച് കലിപ്പിലാണ്. ചില പേഴ്‌സണല് കാര്യം സംസാരിക്കാനാണ് വന്നത്. കഴിഞ്ഞ ദിവസം എന്റെ വീട്ടിലെ നൂല്‌കെട്ടിന്റെ വീഡിയോ ഇട്ടിരുന്നു. ആ വീഡിയോയുടെ കമന്റുകള് കണ്ടിട്ട് എന്താണ് സംഭവമെന്ന് ഞാന് ചിന്തിച്ചു പോയി. പൊതുവെ ഞാന് നെഗറ്റീവ് കമന്റുകള്‍ക്ക് മറുപടി നല്‍കാറില്ല. അതിനെ പ്രോത്സാഹിപ്പിക്കണ്ട എന്നാണ് തീരുമാനം. പക്ഷെ ഇത് എന്റെ വീട്ടിലെ കാര്യം ആയത് കൊണ്ട് മറുപടി തരാം എന്ന് വിചാരിക്കുകയായിരുന്നു. നിങ്ങള്‍ക്ക് അറിയാനുള്ളത് ഞാന് തന്നെ അറിയിക്കുന്നതല്ലേ നല്ലത്.\nഎന്റെ അച്ഛനും അമ്മയും വിവാഹ മോചിതരാണ്. പതിനേഴ്-പതിനെട്ട് വര്‍ഷമായി അവര് പിരിഞ്ഞിട്ട്. വീഡിയോയില് വാപ്പയുടെ ഭാര്യ എന്ന് പറഞ്ഞ് കാണിച്ചത് അദ്ദേഹത്തിന്റെ രണ്ടാം ഭാര്യയെയാണ്. അതിനെന്തിനാണ് ഇത്രയും ത്വര. എന്താണ് ഇത്ര അറിയാനുള്ളതെന്ന് എനിക്ക് മനസിലാകുന്നില്ല. ഞാന് യൂട്യൂബ് ചാനല് തുടങ്ങിയത് എനിക്ക് നിങ്ങളോട് എന്തെങ്കിലും പറയാനുണ്ടെങ്കില് അത് പറയാനും പങ്കുവെക്കാനുമാണ്. ബുദ്ധിയുള്ള ആര്‍ക്കും മനസിലാക്കുവന്നതേയുള്ളൂ അവര് രണ്ടാം ഭാര്യയാണെന്ന്.\nഅത് പിന്നെ വിശദീകരിച്ച് പറയാനൊന്നും എനിക്ക് ഇഷ്ടമില്ല. പറയണമോ പറയണ്ടയോ എന്നത് ഓരോരുത്തരുടേയും വ്യക്തിപരമായ തീരുമാനമാണ്”താരം വളരെ ശക്തമായ ഭാഷയിൽ തന്നെ ആരാധകർക്ക് മറുപടി നൽകി ഹിന്ദു ആണോ മുസ്ലീം ആണോ ക്രിസ്ത്യന് ആണോ എന്നാണ് വീഡിയോയ്ക്ക് താഴെ മൊത്തം കമന്റും. അറിഞ്ഞിട്ടെന്തിനാണ്? ഞാന് ഒരു മനുഷ്യ സ്ത്രീയാണ്. ഒരു പെണ്‍കുട്ടിയാണ്. എനിക്ക് ജാതി പറയാന് ഇഷ്ടമല്ല. ഞാന് പള്ളിയിലും അമ്പലത്തിലും ക്രിസ്ത്യന് പള്ളിയിലും പോകും.\nഅതെന്റെ വ്യക്തിപരമായ ഇഷ്ടമാണ്. എന്റെ ജീവിതം മറ്റുള്ളവര്‍ക്ക് ഒരു ദ്രോഹവും ചെയ്യാതെ എനിക്ക് ഇഷ്ടമായ തരത്തില് ജീവിക്കാനാണ് ഞാന് ആഗ്രഹിക്കുന്നത്. എനിക്ക് പറയാനുള്ളത് ഞാന് യൂട്യൂബ് ചാനലിലൂടെ പറയാറുണ്ട്. പക്ഷെ ഈ കാര്യം വലിയൊരു സംഭവമാക്കി കുറേ പേര് മെസേജ് അയക്കുന്നുണ്ട്. എന്റെ വീട്ടുകാര്‍ക്കും അയക്കുന്നുണ്ട്. അത് ആരാണ്, അതെന്താ അങ്ങനെ എന്നൊക്കെ ചോദിച്ചു കൊണ്ട്. അറിഞ്ഞിട്ട് എന്ത് കാര്യമാണുള്ളത്. എനിക്ക് നിങ്ങളോട് പറയാനുള്ളത് സന്തോഷമുള്ള കാര്യങ്ങളാണ്.\nഎനിക്ക് ആരുടേയും സിമ്പതി വേണ്ട. ഈ വീഡിയോ കണ്ട് എന്റെ ജീവിതകഥ ചോദിച്ച് പലരും കമന്റ് ചെയ്യുന്നുണ്ട്. അറിഞ്ഞിട്ട് എന്ത് കാര്യമാണ്? എന്റെ ജീവിതത്തില് എനിക്ക് നിങ്ങളോട് പങ്കുവെക്കണം എന്ന് തോന്നുന്ന കാര്യം പങ്കുവെക്കും. എനിക്കാരുടേയും സിമ്പതി വേണ്ടി. എല്ലാവരും ജീവിതത്തില് പൂര്‍ണമായും സന്തുഷ്ടരായിരിക്കില്ല. അവരവരുടേതായ വിഷമങ്ങളുണ്ടാകും. ഞാന് എപ്പോഴും ചിരിച്ച് ഹാപ്പിയായി നടക്കുന്ന ആളാണ്. എന്ന് കരുതി ഞാന് സങ്കടപ്പെട്ടിരിക്കുന്ന സമയവുമുണ്ട്.\nഅതൊക്കെ നമ്മുടെ വ്യക്തിപരമായ കാര്യങ്ങളാണ്. സെലിബ്രിറ്റി ആണെങ്കിലും എനിക്ക് വ്യക്തിപരമായ ജീവിതമുണ്ട്. അതില് തലയിടാന് പോകരുത്. എനിക്കും നിങ്ങള്‍ക്കും വ്യക്തിപരമായ കാര്യങ്ങളുണ്ടാകും. അതില് നെഗറ്റീവ് കണ്ടെത്താന് തുരന്ന് പോകുന്നത് എന്തിനാണ്? നെഗറ്റീവ് കമന്റിട്ടവരോട് ഇമ്മാതിരി കമന്റുകളുമായി വീണ്ടും വരരുതെന്നാണ് എനിക്ക് പറയാനുള്ളത്.\nനിങ്ങളുടെ കമന്റുകള് ഒരുപാട് പേരുടെ ജീവിതത്തിലും വിഷമമുണ്ടാക്കും. നമ്മളായിട്ട് എന്തിനാണ് മറ്റുള്ളവരെ വിഷമിപ്പിക്കുന്നത്. മറ്റുള്ളവരെ എങ്ങനെ സന്തോഷിപ്പിക്കാം എന്നല്ലേ ചിന്തിക്കേണ്ടത്. പിന്നെ ഞാന് ഭയങ്കര ഓവര് ആണെന്ന് ചിലര് പറയുന്നത് കണ്ടു. അവരോട് പറയാനുള്ളത് ഞാന് ഇങ്ങനെയാണ്. സൂര്യ കൈമള് ഞാന് ചെയ്യുന്ന കഥാപാത്രമാണ്. എല്ലായിപ്പോഴും എനിക്ക് സൂര്യ കൈമളിയിരിക്കാന് ആകില്ല. ഞാന് എപ്പോഴും ചിരിച്ചും സന്തോഷിച്ചും നടക്കാന് ആണ് ആഗ്രഹിക്കുന്നത്.\nഅതിനു മറ്റാരും അഭിപ്രായം പറയേണ്ട കാര്യമില്ല.പിന്നെ ചിലര് പറയുന്നു എല്ലാവരോടും തലയില് തുണിയിടൂ എന്ന്. എന്ത് കാര്യത്തിന്? നിങ്ങള് മുസ്ലീം ആണെങ്കില് നിങ്ങള് നിങ്ങള് തലയില് തുണിയിട്ടോളൂ. എന്തിനാണ് ബാക്കിയുള്ളവരെ പാഠം പഠിപ്പിക്കാന് നടക്കുന്നത്. എല്ലാവര്‍ക്കും അവരവരുടെ ഇഷ്ടത്തിന് ജീവിക്കാനുള്ള സ്വാതന്ത്ര്യമുണ്ട്. എന്ന് പറഞ്ഞാണ് താരം വീഡിയോ അവസാനിപ്പിക്കുന്നത്. എന്തായാലും താരത്തിന്റെ യൂട്യൂബ് ചാനലിൽ കേറി കമന്റ് ഇടുന്ന ആളുകൾക്ക് ചുട്ട മറുപടിയാണ് ഇതിലൂടെ താരം തന്നെ നൽകിയിരിക്കുന്നത്.\nPHOTO courtesy Anshitha instagram


ദേശീയപാതയോരത്തെ നിർമ്മാണങ്ങൾക്കുള്ള ദൂരപരിധി ഇനി 7.5 മീറ്റർ; വരാനിരിക്കുന്നത് കുടിയിറക്കിന്റെ കാലമോ? - Valanchery Online\nകൽപകഞ്ചേരിയിൽ ഓട്ടോയ്ക്ക് മുകളിൽ മരം വീണു; യാത്രക്കാർ തലനാരിഴക്ക് രക്ഷപ്പെട്ടു\nസി.പി.ഐ. ആതവനാട് ലോക്കൽ സമ്മേളനം; കരീം വെട്ടിച്ചിറ സെക്രട്ടറി\nദേശീയപാത നിർമ്മാണത്തിനായി വയൽ നികത്തൽ; വളാഞ്ചേരിയിൽ ഉദ്യോഗസ്ഥ സംഘം സന്ദർശനം നടത്തി\nHomeNewsPublic Issueദേശീയപാതയോരത്തെ നിർമ്മാണങ്ങൾക്കുള്ള ദൂരപരിധി ഇനി 7.5 മീറ്റർ; വരാനിരിക്കുന്നത് കുടിയിറക്കിന്റെ കാലമോ?\nദേശീയപാതയോരത്തെ നിർമ്മാണങ്ങൾക്കുള്ള ദൂരപരിധി ഇനി 7.5 മീറ്റർ; വരാനിരിക്കുന്നത് കുടിയിറക്കിന്റെ കാലമോ?\nദേശീയപാതയോരത്തു നിർമാണം നടത്താനുള്ള കുറഞ്ഞ ദൂരപരിധി ഏഴരമീറ്ററാക്കി ഉയർത്തിക്കൊണ്ട് ദേശീയപാത അതോറിറ്റി. നിലവിൽ വീടുകൾക്കു ദേശീയപാതയിൽനിന്നു മൂന്നുമീറ്ററും വാണിജ്യ നിർമിതികൾക്ക് ആറു മീറ്ററുമായിരുന്നു അകലം വേണ്ടിയിരുന്നത്. ഇനി ഇത്തരം വേർതിരിവുണ്ടാകില്ല. പൊതുമരാമത്തുവകുപ്പിന്റെ ദേശീയപാത വിഭാഗത്തിന് ഇതുസംബന്ധിച്ച് അതോറിറ്റിയുടെ നിർദേശം ലഭിച്ചു.\nദേശീയപാതയുടെ അതിർത്തിക്കല്ലിൽനിന്ന് അഞ്ചു മീറ്ററിനകത്ത് ഒരുതരത്തിലുള്ള നിർമാണവും അനുവദിക്കില്ല. അഞ്ചുമുതൽ ഏഴരവരെ മീറ്റർ ഉപാധികളോടെ അനുമതി നൽകും. ഇതിനു ഭൂവുടമ ദേശീയപാത അതോറിറ്റിക്കു സത്യവാങ്മൂലം നൽകണം. ബന്ധപ്പെട്ട ഭൂമി ഭാവിയിൽ ദേശീയപാത വികസനത്തിനുവേണ്ടി ഏറ്റെടുക്കേണ്ടിവന്നാൽ നഷ്ടപരിഹാരം ആവശ്യപ്പെടാതെ സ്വന്തം ചെലവിൽ കെട്ടിടം പൊളിച്ചു മാറ്റാമെന്നതാണു സത്യവാങ്മൂലത്തിൽ ഉൾപ്പെടുത്തേണ്ടത്.\nദേശീയപാത വികസനത്തിനായി ഭൂമി വിട്ടുകൊടുക്കുന്നവർക്കാണു ദൂരപരിധി വ്യവസ്ഥ വിനയാകുന്നത്. ഏറ്റെടുക്കുന്ന ഭൂമിയിലെ വീടുപൊളിച്ചു നീക്കേണ്ടിവരുന്നവർ ബാക്കിഭൂമിയിൽ പുതിയവീടു നിർമിക്കുമ്പോഴും ദൂരപരിധി വ്യവസ്ഥ പാലിക്കേണ്ടിവരുന്നതിനാലാണിത്. എന്നാൽ, ഭാഗികമായി പൊളിക്കുന്ന വീടുകൾക്കും വാണിജ്യകെട്ടിടങ്ങൾക്കും ഇതു ബാധകമല്ല. കെട്ടിടം സുരക്ഷിതമാണെന്നു പൊതുമരാമത്ത് വകുപ്പു സാക്ഷ്യപ്പെടുത്തിയാൽ തുടർന്നും ഉപയോഗിക്കാം.\nദേശീയപാത 66 ആറുവരിയിൽ പുനർനിർമിക്കാനുള്ള ഭൂമിയേറ്റെടുക്കലും തുടർ പ്രവർത്തനങ്ങളും നടന്നുവരുകയാണ്. അതിനാൽ ആയിരക്കണക്കിനു കുടുംബങ്ങളെ ദൂരപരിധി ഉയർത്തൽ ബാധിക്കും. പലർക്കും സ്ഥലം വെറുതെയിടേണ്ടിവരും. ദേശീയപാതയ്ക്കായി ഏറ്റെടുത്തതിനുശേഷം അവശേഷിക്കുന്ന സ്ഥലത്തു ദൂരപരിധി പാലിച്ചു പുതിയവീടു നിർമിക്കാൻ കഴിയാതെ വരുന്നവർക്കാണിത്. ഇങ്ങനെയുള്ളവരെ പുനരധിവസിപ്പിക്കേണ്ടതാണെങ്കിലും നിലവിൽ അതിനു തീരുമാനമില്ലെന്നാണു ബന്ധപ്പെട്ടവർ സൂചിപ്പിക്കുന്നത്.\nവളാഞ്ചേരി ഓൺലൈൻ വാർത്തകൾ വാട്സാപ്പിൽ ലഭിക്കാൻ Click Here.\nദേശീയപാത നിർമ്മാണത്തിനായി വയൽ നികത്തൽ; വളാഞ്ചേരിയിൽ ഉദ്യോഗസ്ഥ സംഘം സന്ദർ...\nദേശീയപാത വികസനം; വെട്ടിച്ചിറ പ്രദേശത്ത് ഇന്ന് വൈദ്യുതി മുടങ്ങും\nവട്ടപ്പാറയിൽ ബസും ലോറിയും കൂട്ടിയിടിച്ചു\nവിരമിക്കുന്ന അദ്ധ്യാപകന് കവിത ഉപഹാരമായി നൽകി മാവണ്ടിയൂർ ബ്രദേഴ്സ് സ്കൂള...\nസുബീറ ഫർഹത്ത് വധക്കേസ് തെളിയിച്ച അന്വേഷണ സംഘത്തിലെ ഉദ്യോഗസ്ഥൻ്റെ കുറിപ്�...\nഅഞ്ച് വർഷത്തിനിടെ 400ലധികം അപകടങ്ങൾ, 34 മരണം; ചുവപ്പുനാടയിൽ കുരുങ്ങി വട്ടപ്പ�...\nസാമൂഹിക ക്ഷേമപെൻഷൻ വാങ്ങുന്നവർക്കുള്ള മസ്റ്ററിങ് ജനുവരി ഒന്നിന് ആരംഭിക�...\nഎം.എസ്.പി. ഹയർസെക്കൻഡറി സ്‌കൂൾ ഫുട്ബോൾ സെലക്‌ഷൻ ശനി, ഞായർ ദിവസങ്ങളിൽ\nഅഖിലകേരള പകിടകളി മത്സരം പെരിന്തൽമണ്ണയിൽ; ടീമുകൾക്ക് ഇപ്പോൾ റജിസ്റ്റർ ചെയ...\nഅവധിക്കാല ക്രിക്കറ്റ് പരിശീലന ക്യാമ്പ് എട്ടു മുതൽ സംഘടിപ്പിക്കുന്നു\nഅണ്ടർ 19 ജില്ലാ ക്രിക്കറ്റ് ടീം തിരഞ്ഞെടുപ്പ് 24-ന്\nആതവനാട് പഞ്ചായത്ത് സ്റ്റേഡിയം മുഴങ്ങാണിയിൽ നിർമിക്കും\nകാട്ടിപ്പരുത്തി സ്മാർട്ട് വില്ലേജ് ഓഫീസ് നിർമാണം ഉടൻ വേണം- സി.പി.ഐ\nവി വി പ്രകാശ് പൊതുപ്രവർത്തകർക്ക് മാത്യക : വി എസ് ജോയ്\nമെഹന്ദി ഫെസ്റ്റ് സംഘടിപ്പിച്ച് എസ്.എഫ്.ഐ എടയൂർ ലോക്കൽ കമ്മറ്റി\nമാറാക്കരയിൽ കോൺഗ്രസ് സംഗമവും റംസാൻ കിറ്റ് വിതരണവും നടന്നു\nസമൂഹ നോമ്പുതുറയൊരുക്കി വലിയകുന്ന് കാട്ടുമാടം ചാരിറ്റബിൾ ട്രസ്റ്റ്\nമഹാനായ തങ്ങളും പ്രിയപ്പെട്ട മാഷും; പൊതുപ്രവർത്തകരുടെ ഓർമ പുതുക്കി മാറാക്...\n‘സന്തോഷാരവം’ വിളംബര ജാഥയ്ക്ക് വളാഞ്ചേരിയിൽ സ്വീകരണം നൽകി\nബി.ഡി.കെ തിരൂർ താലൂക്ക് കമ്മിറ്റിയും നേതാജി ആർട്സ് & സ്പോർട്സ് ക്ലബ് പൂക്...\nകെ.എം.ആർ.യു എടപ്പാൾ മേഖല അംഗങ്ങൾക്കുള്ള തിരിച്ചറിയൽ കാർഡ് വിതരണം നടന്നു\nElegant mobile Hub


വെളിപ്പെടുന്ന ൧൮ - വിശുദ്ധ ബൈബിൾ [മലയാളം ബൈബിൾ 1992]\n൧൮:൧ ൧൮:൨ ൧൮:൩ ൧൮:൪ ൧൮:൫ ൧൮:൬ ൧൮:൭ ൧൮:൮ ൧൮:൯ ൧൮:൧൦ ൧൮:൧൧ ൧൮:൧൨ ൧൮:൧൩ ൧൮:൧൪ ൧൮:൧൫ ൧൮:൧൬ ൧൮:൧൭ ൧൮:൧൮ ൧൮:൧൯ ൧൮:൨൦ ൧൮:൨൧ ൧൮:൨൨ ൧൮:൨൩ ൧൮:൨൪\nഅനന്തരം ഞാന് വലിയ അധികാരമുള്ള മറ്റൊരു ദൂതന് സ്വര്‍ഗ്ഗത്തില്‍നിന്നു ഇറങ്ങുന്നതു കണ്ടു; അവന്റെ തേജസ്സിനാല് ഭൂമി പ്രകാശിച്ചു.\nഅവന് ഉറക്കെ വിളിച്ചുപറഞ്ഞതുവീണുപോയിമഹതിയാം ബാബിലോന് വീണുപോയി; ദുര്‍ഭൂതങ്ങളുടെ പാര്‍പ്പിടവും സകല അശുദ്ധാത്മാക്കളുടെയും തടവും അശുദ്ധിയും അറെപ്പുമുള്ള സകലപക്ഷികളുടെയും തടവുമായിത്തിര്‍ന്നു.\nഅവളുടെ വേശ്യാവൃത്തിയുടെ ക്രോധമദ്യം സകലജാതികളും കുടിച്ചു; ഭൂമിയിലെ രാജാക്കന്മാര് അവളോടു വേശ്യാസംഗം ചെയ്കയും ഭൂമിയിലെ വ്യാപാരികള് അവളുടെ പുളെപ്പിന്റെ ആധിക്യത്താല് സമ്പന്നരാകയും ചെയ്തു.\nവേറോരു ശബ്ദം സ്വര്‍ഗ്ഗത്തില് നിന്നു പറയുന്നതായി ഞാന് കേട്ടതു. എന്റെ ജനമായുള്ളോരേ, അവളുടെ പാപങ്ങളില് കൂട്ടാളികളാകാതെയും അവളുടെ ബാധകളില് ഔഹരിക്കാരാകാതെയുമിരിപ്പാന് അവളെ വിട്ടു പോരുവിന് .\nഅവളുടെ പാപം ആകാശത്തോളം കുന്നിച്ചിരിക്കുന്നു; അവളുടെ അകൃത്യം ദൈവം ഔര്‍ത്തിട്ടുമുണ്ടു.\nഅവള് നിങ്ങള്‍ക്കു ചെയ്തതുപോലെ നിങ്ങള് അവള്‍ക്കു പകരം ചെയ്‍വിന് ; അവളുടെ പ്രവൃത്തികള്‍ക്കു തക്കവണ്ണം അവള്‍ക്കു ഇരട്ടിച്ചു കൊടുപ്പിന് ; അവള് കലക്കിത്തന്ന പാനപാത്രത്തില് അവള്‍ക്കു ഇരട്ടി കലക്കിക്കൊടുപ്പിന് ;\nഅവള് തന്നെത്താല് മഹത്വപ്പെടുത്തി പുളെച്ചേടത്തോളം അവള്‍ക്കു പീഡയും ദുഃഖവും കൊടുപ്പിന് . രാജ്ഞിയായിട്ടു ഞാന് ഇരിക്കുന്നു; ഞാന് വിധവയല്ല; ദുഃഖം കാണ്‍കയുമില്ല എന്നു അവള് ഹൃദയംകൊണ്ടു പറയുന്നു.\nഅതുനിമിത്തം മരണം ദുഃഖം, ക്ഷാമം എന്നിങ്ങനെ അവളുടെ ബാധകള് ഒരു ദിവസത്തില് തന്നേ വരും; അവളെ തീയില് ഇട്ടു ചുട്ടുകളയും; അവളെ ന്യായം വിധിച്ച ദൈവമായ കര്‍ത്താവു ശക്തനല്ലോ.\nഅവളോടു കൂടെ വേശ്യാസംഗം ചെയ്തു പുളെച്ചിരിക്കുന്ന ഭൂരാജാക്കന്മാര് അവളുടെ പീഡനിമിത്തം ഭയപ്പെട്ടു ദൂരത്തു നിന്നുകൊണ്ടു അവളുടെ ദഹനത്തിന്റെ പുക കാണുമ്പോള് അവളെച്ചൊല്ലി കരഞ്ഞും മാറത്തടിച്ചുംകൊണ്ടു\nഅയ്യോ, അയ്യോ, മഹാനഗരമായ ബാബിലോനേ, ബലമേറിയ പട്ടണമേ, ഒരു മണിക്ക്കുറുകൊണ്ടു നിന്റെ ന്യായവിധി വന്നല്ലോ എന്നു പറയും\nഭൂമിയിലെ വ്യാപാരികള് പൊന്നു, വെള്ളി, രത്നം, മുത്തു, നേരിയ തുണി, ധൂമ്ര വസ്ത്രം, പട്ടു, കടുഞ്ചുവപ്പു, ചന്ദനത്തരങ്ങള്,\nആനക്കൊമ്പുകൊണ്ടുള്ള സകലവിധ സാമാനങ്ങള്, വിലയേറിയ മരവും പിച്ചളയും ഇരിമ്പും മര്‍മ്മരക്കല്ലുംകൊണ്ടുള്ള ഔരോ സാമാനം,\nലവംഗം, ഏലം, ധൂപവര്‍ഗ്ഗം, മൂറു, കുന്തുരുക്കം, വീഞ്ഞു, എണ്ണ, നേരിയ മാവു, കോതമ്പു, കന്നുകാലി, ആടു, കുതിര, രഥം, മാനുഷദേഹം, മാനുഷപ്രാണന് എന്നീ ചരകൂ ഇനി ആരും വാങ്ങായ്കയാല് അവളെച്ചൊല്ലി കരഞ്ഞു ദുഃഖിക്കുന്നു.\nനീ കൊതിച്ച കായ്കനിയും നിന്നെ വിട്ടുപോയി; സ്വാദും ശോഭയും ഉള്ളതെല്ലാം നിനക്കു ഇല്ലാതെയായി; നീ ഇനി അവയെ ഒരിക്കലും കാണുകയില്ല.\nഈ വകകൊണ്ടു വ്യാപാരം ചെയ്തു അവളാല് സമ്പന്നരായവര് അവള്‍ക്കുള്ള പീഡ ഭയപ്പെട്ടു ദൂരത്തുനിന്നു\nഅയ്യോ, അയ്യോ, മഹാനഗരമേ, നേരിയ തുണിയും ധൂമ്രവര്‍ണ്ണവും കടുഞ്ചുവപ്പും ധരിച്ചു പൊന്നും രത്നവും മുത്തും അണിഞ്ഞവളേ, ഇത്രവലിയ സമ്പത്തു ഒരു മണിക്ക്കുറുകൊണ്ടു നശിച്ചുപോയല്ലോ എന്നു പറഞ്ഞു കരഞ്ഞു ദുഃഖിക്കും.\nഏതു മാലുമിയും ഔരോ ദിക്കിലേക്കു കപ്പലേറി പോകുന്ന ഏവനും കപ്പല്‍ക്കാരും കടലില് തൊഴില് ചെയ്യുന്നവരൊക്കയും\nദൂരത്തുനിന്നു അവളുടെ ദഹനത്തിന്റെ പുക കണ്ടുമഹാനഗരത്തോടു തുല്യമായ നഗരം ഏതു എന്നു നിലവിളിച്ചുപറഞ്ഞു.\nഅവര് തലയില് പൂഴി വാരിയിട്ടുംകൊണ്ടുഅയ്യോ, അയ്യോ, കടലില് കപ്പലുള്ളവര്‍ക്കും എല്ലാം തന്റെ ഐശ്വര്യത്താല് സമ്പത്തു വര്‍ദ്ധിപ്പിച്ച മഹാനഗരം ഒരു മണിക്ക്കുറുകൊണ്ടു നശിച്ചു പോയല്ലോ എന്നു പറഞ്ഞു കരഞ്ഞും ദുഃഖിച്ചുംകൊണ്ടു നിലവിളിച്ചു.\nസ്വര്‍ഗ്ഗമേ, വിശുദ്ധന്മാരും അപ്പൊസ്തലന്മാരും പ്രവാചകന്മാരുമായുള്ളോരേ, ദൈവം അവളോടു നിങ്ങള്‍ക്കുവേണ്ടി പ്രതികാരം നടത്തിയതുകൊണ്ടു അവളെച്ചൊല്ലി ആനന്ദിപ്പിന് .\nപിന്നെ ശക്തനായോരു ദൂതന് തിരികല്ലോളം വലുതായോരു കല്ലു എടുത്തു സമുദ്രത്തില് എറിഞ്ഞു പറഞ്ഞതുഇങ്ങിനെ ബാബിലോന് മഹാനഗരത്തെ ഹേമത്തോടെ എറിഞ്ഞുകളയും; ഇനി അതിനെ കാണുകയില്ല.\nവൈണികന്മാര്, വാദ്യക്കാര്, കുഴലൂത്തുകാര്, കാഹളക്കാര് എന്നിവരുടെ സ്വരം നിന്നില് ഇനി കേള്‍ക്കയില്ല; യാതൊരു കൌശലപ്പണിയും ചെയ്യുന്ന ഒരു ശില്പിയെയും നിന്നില് ഇനി കാണുകയില്ല; തിരിക്കല്ലിന്റെ ഒച്ച ഇനി നിന്നില് കേള്‍ക്കയില്ല.\nവിളക്കിന്റെ വെളിച്ചം ഇനി നിന്നില് പ്രകാശിക്കയില്ല; മണവാളന്റെയും മണവാട്ടിയുടെയും സ്വരം ഇനി നിന്നില് കേള്‍ക്കയില്ല; നിന്റെ വ്യാപാരികള് ഭൂമിയിലെ മഹത്തുക്കള് ആയിരുന്നു; നിന്റെ ക്ഷുദ്രത്താല് സകലജാതികളും വശീകരിക്കപ്പെട്ടിരുന്നു.\nപ്രവാചകന്മാരുടെയും വിശുദ്ധന്മാരുടെയും ഭൂമിയില്‍വെച്ചു കൊന്നുകളഞ്ഞ എല്ലാവരുടെയും രക്തം അവളില് അല്ലോ കണ്ടതു.


'നേഴ്സുമാരോട് എന്തു കരുതലാണ് സമൂഹത്തിനുള്ളത് എന്നു ചോദിക്കാന് വൈകുന്നുവെങ്കില് നാം പോവുന്നത് അപകടത - Samakalika Malayalam\n'നേഴ്സുമാരോട് എന്തു കരുതലാണ് സമൂഹത്തിനുള്ളത് എന്നു ചോദിക്കാന് വൈകുന്നുവെങ്കില് നാം പോവുന്നത് അപകടത്തിലേക്കാണ്'\nBy മധുസൂദന് വി. | Published: 22nd November 2020 04:39 PM |\nLast Updated: 22nd November 2020 04:39 PM | A+A A- |\nഅരനൂറ്റാണ്ടു മുന്നേയുള്ള വ്യാവസായിക മുന്നേറ്റം പിടിച്ചുകുലുക്കിയ കൊല്‍ക്കത്തയുടെ നാഗരിക ജീവിതപശ്ചാത്തലത്തില് മാറിമറിയുന്ന സ്ത്രീപുരുഷ ബന്ധങ്ങളേയും ആധുനികത അട്ടിമറിച്ച സദാചാര നിര്‍മ്മിതികളേയും അടയാളപ്പെടുത്തിയതായിരുന്നു സത്യജിത് റേയുടെ പ്രതിദ്വന്ദി. കാലം 1970. തൊഴിലില്ലായ്മയില് വലയുന്ന സിദ്ധാര്‍ത്ഥനെ സുഹൃത്ത് ഒരു സാഹസിക കൃത്യത്തിനു മോഹിപ്പിച്ച് കൂടെ കൂട്ടുന്നു. അയാള് ആളൊഴിഞ്ഞ ഒരു കെട്ടിടത്തിലേക്ക് സുഹൃത്തിനെ അനുഗമിക്കുന്നു. നേഴ്സായും പ്രോസ്റ്റിറ്റിയൂട്ടായും തൊഴിലെടുക്കുന്ന യുവതിയെ അവര് നേരില് കാണുന്നു. സുന്ദരിയായ ലോതിക, നേഴ്സ് കം പ്രോസ്റ്റിറ്റിയൂട്ട് അവരുടെ മുന്നില് വസ്ത്രമുരിയുന്നു. വെറും ബ്രാസിയേഴ്സിലും പാവാടയിലുമായി തനിക്കു മുന്നില് നില്‍ക്കുന്ന പെണ്‍മേനിയുടെ അഴകിന്റെ തീക്ഷ്ണതയില് ആണ്‍മിഴികള് ലജ്ജാവിവശമാവുന്നു. ആകെ പതറി നില്‍ക്കുന്ന സിദ്ധാര്‍ത്ഥനോട് പതര്‍ച്ചയില്ലാതെ ലോതിക പറയുന്നു തന്റെ സിഗരറ്റ് ഒന്ന് കൊളുത്താന്. സാമ്പത്തിക-സാമൂഹിക-രാഷ്ട്രീയ-ജെന്‍ഡര് സമവാക്യങ്ങളാകെ മാറിമറിയുമ്പോള് തന്റെ അതിരുകളിലേക്ക് ഞെരുങ്ങേണ്ടിവരുന്ന പുരുഷത്വത്തിലേക്കും അതിരുകള് ഭേദിച്ചു വരുന്ന സ്ത്രീത്വത്തിലേക്കും അവ സൃഷ്ടിക്കുന്ന പിരിമുറുക്കങ്ങളിലേക്കും കടന്നുചെന്ന റേയുടെ അന്വേഷണമായിരുന്നു അത്. കാലത്തിനു മുന്നേ നടന്ന റേയുടെ സൃഷ്ടി എന്നുവേണം പറയാന്, നേഴ്സിംഗ് മേഖല അഭിമുഖീകരിക്കുന്ന സമകാലിക പ്രശ്‌നങ്ങളുമായി ചേര്‍ത്തുനോക്കുമ്പോള്.\nഅരനൂറ്റാണ്ടു മുന്‍പേയുള്ള പ്രതിദ്വന്ദിയില്‍നിന്നും അടുത്തകാലത്തെ നമ്മുടെ 22 ഫീമെയില് കോട്ടയം വരെ എത്തിനില്‍ക്കുമ്പോഴും ചൂഷണം ചെയ്യപ്പെടുന്ന നേഴ്സുമാരുടെ ജീവിതം തന്നെ പ്രമേയമാവുമ്പോള്, മാറാത്തത് ജാതിയും ജെന്‍ഡറും ഒരുപോലെ നയിക്കുന്ന നമ്മുടെ പൊതുബോധമാണ്. സിറിലിന്റെ ലൈംഗിക ചൂഷണത്തിന്റെ, ആണധികാരങ്ങളുടെയത്രയും സ്ത്രീ വിരുദ്ധതയുടേയും ഇരയായിപ്പോവുകയാണ് ടെസ്സ. കാനഡയില് പ്രഫഷണല് ഭാവി ജീവിതം സ്വപ്നം കാണുന്ന, അതിനു സഹായകമാവുമെന്നു കരുതിപ്പോയ പ്രണയത്തിലേക്കു വളര്‍ന്ന സൗഹൃദം സമ്മാനിച്ച ദുരന്തസ്മരണകളുടെ മണ്ണില്‍നിന്നും ഗതകാലബന്ധങ്ങളുടെ പ്രതീകമായ സെല്‍ഫോണ് അഴിച്ചെറിഞ്ഞ് കാനഡയിലേക്ക് പറക്കുന്ന ടെസ്സയിലാണ് പടം അവസാനിക്കുന്നത്. ധീരയായ പെണ്‍കുട്ടി ആണധികാരത്തിന്റെ സര്‍വ്വ പ്രയോഗങ്ങളേയും അതിജീവിച്ച് പറന്നുയരുന്നുണ്ടെങ്കിലും അതു കാനഡയിലേക്കാണ്, ഇന്ത്യയില് നേഴ്സിന് ഭാവിയില്ലെന്ന് ഉറപ്പായതുകൊണ്ടുമാവണം.\nപ്രതിദ്വന്ദിയില് പ്രോസ്റ്റിറ്റിയൂട്ടായി നേഴ്സിനെ അവതരിപ്പിക്കുന്നതിനെതിരെ നേഴ്സുമാരുടെ പ്രതിനിധിസംഘം റേയെ കണ്ടു, പ്രതിഷേധം അറിയിച്ചു. അദ്ദേഹം എഡിറ്റു ചെയ്യാന് നിര്‍ബ്ബന്ധിതനായി; മാറ്റിയത് ആകെ നേഴ്സിനുള്ള ബാഡ്ജും ലാപല്‍പിന്നും. അതായത് ഒരു സര്‍ക്കാര് ആശുപത്രിയിലെ ട്രെയിന്‍ഡ് നേഴ്സാണ് അവള് എന്നതു മാറി. നേഴ്സുമാരുടെ ഡെലിഗേഷനും അത്രയേ ആവശ്യപ്പെട്ടുള്ളൂ; അവള് ഞങ്ങളുടെ കൂട്ടത്തിലാണെന്ന മുദ്രകള് ഒഴിവാക്കണം. ജാതിബോധം ഹെല്‍ത്ത് കെയര് ഇന്‍ഡസ്ട്രിയെ ഗ്രസിച്ചതിന്റെ തെളിവാണത്, ഒപ്പം സ്ത്രീ വിരുദ്ധതയും. അതുതന്നെയാണ് നേഴ്സിംഗ് പ്രഫഷന്റെ ശാപവും. പ്രഫഷന്റെ മാന്യതയെ കാക്കണമെന്നില്ല, മറിച്ച് ഞാന് ആ താണ ഗ്രൂപ്പില് വരരുത് എന്ന ജാതിബോധമേയുള്ളൂ. സ്വകാര്യ ആശുപത്രികളിലെ നേഴ്സുമാരുടെ പ്രശ്‌നങ്ങളോടുള്ള സര്‍ക്കാര് നേഴ്സുമാരുടെ നിസ്സംഗതപോലെ. അകല്‍ച്ചയുടേയും വേര്‍തിരിവിന്റേയും രാഷ്ട്രീയം പ്രഫഷന്റെ വിലയില്ലാതാക്കിയ ഒരു ചരിത്രമുണ്ടവിടെ. റേയുടെ ആ സീനില്‍നിന്ന് വികസിക്കുന്ന പാഞ്ചാലി റേയുടെ ഗവേഷണമാണ് പൊളിറ്റിക്‌സ് ഓഫ് പ്രികാരിറ്റി. ആ പുസ്തകത്തിന്റെ പശ്ചാത്തലത്തില്‍നിന്നും നമ്മുടെ നേഴ്സുമാരുടെ അവസ്ഥയെ നോക്കിക്കാണുകയാണ് ഈയെഴുത്ത്.\nരാഷ്ട്രീയത്തിന്റേയും ജാതിയുടേയും ജന്‍ഡറിന്റേയും ലെന്‍സിലൂടെ നേഴ്സിംഗിനെ നോക്കിക്കാണുന്ന പൊളിറ്റിക്‌സ് ഓഫ് പ്രികാരിറ്റി നേഴ്സിങ്ങ് മേഖലയിലെ സ്ത്രീകള് കാലങ്ങളായി അഭിമുഖീകരിക്കുന്ന വിഷയങ്ങള് ചര്‍ച്ച ചെയ്യുന്നു. തൊഴിലിലെ മാന്യതയും തൊഴിലിടത്തെ അന്തസ്സും അവര്‍ക്കു കൂടി അവകാശപ്പെട്ടതാണെന്ന് വിളിച്ചുപറയുന്നു, എന്തുകൊണ്ട് അതില്ലാതെ പോവുന്നുവെന്നും. നേഴ്സിംഗിന് ജന്‍ഡര് ചൊറിയില്ലാത്ത, ജാതിവെറിയില്ലാത്ത ഒരു തൊഴില് മേഖലയായി മാറാന്, മാന്യമായ വേതനം ഉറപ്പിക്കുന്ന തൊഴിലിടമായി മാറുക സാധ്യമാണോ എന്നു പരിശോധിക്കുകയാണ് പാഞ്ചാലി റേ. നേഴ്സുമാര് തെരുവിലിറങ്ങിയ സമീപകാല അനുഭവത്തിന്റെ പശ്ചാത്തലത്തില്, മാലാഖ വിളികളില് തളച്ചിടപ്പെടുന്ന നേഴ്സുമാരുടെ അവകാശങ്ങളെപ്പറ്റി ബോധമുള്ള ഒരു സമൂഹം വായിക്കേണ്ടതാണ് പാഞ്ചാലി റേയെ.\nസ്വന്തമായി ഉല്പാദനമാര്‍ഗ്ഗമില്ലാത്ത കൂലിക്ക് അദ്ധ്വാനം വില്‍ക്കുന്ന അടിസ്ഥാന വര്‍ഗ്ഗമായ തൊഴിലാളിസമൂഹമാണ് പ്രോലിറ്റേറിയറ്റ്. പ്രോലിറ്റേറിയറ്റ് എന്നത് അപകടം നിറഞ്ഞ, അരക്ഷിതമായ എന്നൊക്കെ അര്‍ത്ഥം വരുന്ന പ്രികേരിയസ് എന്ന പദവുമായി ചേര്‍ന്ന് ഒരു പുതിയ പദമാണ് പ്രികാരിയെറ്റ്. പ്രോലിറ്റേറിയറ്റിന്റെ സമകാലിക അവസ്ഥയോടൊപ്പം നിയോ ലിബറലിസം കൊണ്ടുവന്ന അനിശ്ചിതാവസ്ഥയും അരക്ഷിതാവസ്ഥയും നേരിടേണ്ടിവരുന്ന, സാമൂഹിക ക്ഷേമപദ്ധതികളുടെ ഒക്കെ പുറമ്പോക്കിലാവുന്ന പുതിയ സമൂഹമാണ് പ്രികാരിയെറ്റ്. പൊളിറ്റിക്‌സ് ഓഫ് പ്രികാരിറ്റി അഭിസംബോധന ചെയ്യുന്നത് അവരുടെ പ്രശ്‌നങ്ങളാണ്. ഉയര്‍ന്ന വിദ്യാഭ്യാസവും പ്രൊഫഷന് ആവശ്യപ്പെടുന്ന സ്‌കില്ലുമായി ഒത്തുനോക്കുമ്പോള്, അതു നേഴ്സുമാര്‍ക്കു തിരിച്ചു നല്‍കുന്നതെന്താണ്? മികച്ച വേതനമില്ല; ജീവിതസൗകര്യങ്ങളില്ല; തൊഴിലിടങ്ങളിലെ ചൂഷണവും അരക്ഷിതാവസ്ഥ, അസംഘടിതാവസ്ഥ, എല്ലാത്തിനുമുപരിയായ ഭാവി അനിശ്ചിതത്വം-ഇതൊക്കയുമാണ് പ്രികാരിയെറ്റുകളെ നിര്‍വ്വചിക്കുന്നതെങ്കില് നേഴ്സുമാര് തീര്‍ച്ചയായും അതെ. സംഘടിതശേഷി വച്ച് വിലപേശാന് കഴിയാത്തവരും ഭിന്നിച്ചുനിന്ന് പരസ്പരം വഴക്കിടുന്നവരുടേതുമായ ഒരധഃസ്ഥിത ശ്രേണിയാണ് പ്രികാരിയെറ്റ് എന്ന് തീയേറിസ്റ്റുകള് പറയുന്നു. ജാതിയും ജന്‍ഡറും സെക്ഷ്വാലിറ്റിയും ഒക്കെ ചേര്‍ന്നു സൃഷ്ടിച്ചെടുക്കുന്നതും അവതന്നെ. ഐക്യത്തിന്റെ സാധ്യത ഇല്ലാതാക്കുന്നതും ഒടുവില് തമ്മില് കലഹിക്കുന്ന ഒരു വിഭാഗമായി മാറുന്നവരുമാണ് പ്രികാരിയറ്റ് എന്ന് റേ ഇന്ത്യന് സാഹചര്യത്തെ ചേര്‍ത്തുവച്ച് വിശദീകരിക്കുന്നുണ്ട്.\nകുടുംബത്തെ സ്റ്റേറ്റിന്റെ അടിസ്ഥാന യൂണിറ്റായി കണ്ട അരിസ്റ്റോട്ടില് (384-322 ബി.സി) പൗരന്മാരായി ഗണിച്ചത് ഉല്പാദനപരമായ തൊഴിലുകളില് വ്യാപരിക്കുന്നവരേയും കുടുംബത്തെ നിലനിര്‍ത്തുന്ന മറ്റു ബാധ്യതകള് ഇല്ലാത്തവരേയുമാണ്. അതായത് പൗരത്വം സ്ത്രീകള്‍ക്കും അടിമകള്‍ക്കും ഇല്ലതന്നെ. ഉല്പാദനപരമായ നേട്ടങ്ങളെല്ലാം പുരുഷന്റേതും പ്രത്യുല്പാദനപരമായ ബാധ്യതകളെല്ലാം സ്ത്രീയുടേതുമായതാവണം കാരണം. അവിടുന്നിങ്ങോട്ട് കാലം മാറിയെങ്കിലും ബോധം മാറാത്ത ഒരു സ്ഥിതിയുണ്ട്. ആരോഗ്യപരിപാലന മേഖലയില് ഡോക്ടര് ചികിത്സകനാവുമ്പോള് നേഴ്സ് ശുശ്രൂഷകയാണ്. ആരോഗ്യപരിപാലനത്തില് ഡോക്ടറും നേഴ്സും വരുന്നുണ്ടെങ്കിലും എവിടെയോ വച്ച് അതിലേക്ക് ചികിത്സ കടത്തിവെച്ച്, അതു ഡോക്ടറുടെ മഹത്തായ പണിയും പരിപാലനം നേഴ്സിന്റെ തരംതാണ പണിയുമാക്കി. രോഗസൗഖ്യത്തിന് ഒഴിച്ചുകൂടാനാവാത്തതാണ് ശുശ്രൂഷ. അങ്ങനെ ഉത്തമമെന്നും അധമമെന്നും വേര്‍തിരിക്കപ്പെട്ട സേവനങ്ങളുടെ അരികുസഞ്ചാരമാണ് നമുക്ക് നേഴ്സിംഗ്. പരിശീലനം ലഭിച്ച നേഴ്സുമാരുടെ ആവശ്യം കൊളോണിയല് ഇന്ത്യയില് പാശ്ചാത്യ വൈദ്യശാസ്ത്രത്തിന്റെ ആവിര്‍ഭാവത്തോടെ ഉയര്‍ന്നു. മധ്യവര്‍ഗ്ഗ, ഉയര്‍ന്ന ജാതിക്കാരായ പുരുഷന്മാരും ചില സ്ത്രീകളും പാശ്ചാത്യ വൈദ്യത്തില് പരിശീലനം നേടാന് തയ്യാറായപ്പോള് നേഴ്സിംഗിന് ആ കൂട്ടത്തില്‍നിന്ന് ആരുമുണ്ടായില്ല. ചരിത്രപരമായി, ഇന്ത്യന് വൈദ്യരംഗത്തെ ഭൂരിഭാഗം സ്ത്രീകളും താഴ്ന്ന ജാതിക്കാരായ കുടുംബങ്ങളില്‍നിന്നുള്ള പാരമ്പര്യ വിദഗ്ദ്ധരാണ്; അവര് പ്രത്യുല്പാദന രോഗങ്ങള്, അലസിപ്പിക്കല്, വന്ധ്യത, പ്രസവം, പ്രസവാനന്തര പരിചരണം, വെറ്റ് നേഴ്സിങ്ങ് സേവനങ്ങള് വാഗ്ദാനം ചെയ്തു. പരിശീലനം ലഭിച്ച നേഴ്സുമാര്, ഇന്ത്യക്കാരായാലും യൂറോപ്യന് ആയാലും ബെഡ് സൈഡ് കെയര് നല്‍കാന് വിസമ്മതിച്ചു. താഴ്ന്ന ജാതികളുടെ വിജ്ഞാന സമ്പ്രദായങ്ങളെ 'പ്രാകൃതം', 'ബാര്‍ബറിക്' എന്ന് മുദ്രകുത്തിയപ്പോള്‍പ്പോലും അവളെ കൊളോണിയല് ആശുപത്രികളില് ഉള്‍പ്പെടുത്തേണ്ടിവന്നു. അനിവാര്യമായ ഗതകാലവും കാലം മാറിയിട്ടും കളമൊഴിയാത്ത ജാതിബോധവും നേഴ്സിംഗിനെ കൊണ്ടുചെന്നെത്തിച്ചത് സാമൂഹിക സാംസ്‌കാരിക സ്വത്വ ചൂഷണങ്ങളുടേയും വിവേചനങ്ങളുടേയും ദൂഷിതവലയത്തിലേക്കാണ്. ചെറിയ കൂലി, അല്പം ഭക്ഷണം, പഴയ വസ്ത്രം. അതിനുവേണ്ടി മാത്രമായി ഹാള്‍ഡര് കുടുംബത്തിലെ കുട്ടികളെ സ്ഥിരമായി മുലയൂട്ടിയ, സദാ പാല്‍ചുരത്തിയ മുലകളുമായി കഴിഞ്ഞ അവരുടെ പെണ്‍മക്കളുടേയും പുത്രവധുക്കളുടെ സ്വാതന്ത്ര്യ-സൗന്ദര്യ സംരക്ഷണത്തിനായി നിത്യഗര്‍ഭവും മുലയൂട്ടലും തൊഴിലാക്കിയെടുക്കേണ്ടിവന്ന ജസോദയുടെ കഥ പറയുകയാണ് മഹാശ്വേത ദേവിയുടെ സ്തനദായിനി. ആ കഥയുടെ പരാമര്‍ശത്തിലൂടെ റേ ചൂണ്ടുന്നത് സ്വന്തം ശരീരവും ലൈംഗികതയും വിറ്റു ജീവിക്കേണ്ടിവരുന്ന വെറ്റ് നേഴ്സുകളുടെ (wet nurse) ജീവിതാവസ്ഥയിലേക്കാണ്. ദാരിദ്ര്യവും അടിമത്തവും ജാതിയും ജെന്‍ഡറും ലൈംഗികതയും നിയന്ത്രിച്ച പഴയ കെയറിന്റെ, പരിചരണത്തിന്റെ പരിസരത്തുതന്നെയാണ് പുതിയ മനോഭാവവും എന്നു കാണിക്കുവാനാണ്.\nരാജ്യങ്ങളിലുടനീളം, മിക്ക ഡോക്ടര്‍മാരും ദന്തഡോക്ടര്‍മാരും ഫാര്‍മസിസ്റ്റുകളും പുരുഷന്മാരാണ്. നേഴ്സുമാരും മിഡ്വൈഫുമാരും ഏറെയും സ്ത്രീകളും. ലോകാരോഗ്യ സംഘടനയുടെ 2019-ലെ റിപ്പോര്‍ട്ട് പ്രകാരം വനിതാ ആരോഗ്യപ്രവര്‍ത്തകരുടെ പ്രതിഫലം പുരുഷന്മാരേക്കാള് ശരാശരി 28 ശതമാനം കുറവാണ്. വിവേചനങ്ങളിലേക്ക് നയിക്കുന്ന നിരവധി ദ്വന്ദങ്ങള് ആരോഗ്യ പരിചരണമേഖലയെ ആണിടമായും പെണ്ണിടമായും വിഭജിക്കുകയാണ്. അശാസ്ത്രീയമായ ശ്രേണീബന്ധിത ആണിടമായി ചികിത്സയെ മാറ്റി. പെണ്ണിടമാക്കിയ പരിചരണത്തെ താണിടമാക്കി. കരുതലിനെ, ആര്‍ദ്രതയെ, സഹാനുഭൂതിയെ, ഒക്കെ പെണ്‍മയുടെ അടയാളമായി സദാ വാഴ്ത്തുകയാണ് നാം. അമ്മയായി, പെങ്ങളായി, ദേവിയായി പെണ്ണ് വാഴ്ത്തപ്പെടുകയാണ്, വീഴ്ത്തപ്പെടുകയും. നേഴ്സിനെ എല്ലാറ്റിനും ഒരു ഗ്രേഡ് മീതെ മാലാഖയാക്കി. ആരോഗ്യപരിപാലനത്തില്‍നിന്നും പരിപാലനത്തെ മുഴുവനായും അടര്‍ത്തി നേഴ്സിന്റെ തലയില് വീടുപരിചരണത്തിന്റെ ഭാഗമായി വച്ചുകൊടുത്തപ്പോള് അപ്രത്യക്ഷമായതാണ് ഡോക്ടറും നേഴ്സും തമ്മിലുള്ള ബന്ധത്തിലെ തുല്യതയും സഹപ്രവര്‍ത്തന സംസ്‌കാരവും. മേലുദ്യോഗവും കീഴുദ്യോഗവുമായി അതു മാറിപ്പോവുന്നു. ദ ഫെമിനിന് മിസ്റ്റിക് എന്ന കൃതിയില് ബെറ്റി ഫ്രീഡന് (Betty Friedan) പറയുന്നത് റേ ഓര്‍മ്മിപ്പിക്കുന്നു: വീട്ടുജോലിയാണ് പെണ്ണിനെ മനുഷ്യനല്ലാതാക്കിയത്, അതിലെ ആവര്‍ത്തനവിരസത. ഒപ്പം തന്നെ അതപഹരിച്ചു കളഞ്ഞത് പൊതുവിടത്തിലെ പെണ്ണിന്റെ അര്‍ഹമായ സ്ഥാനവുമാണ്. പോറ്റിവളര്‍ത്തലും പരിചരിച്ചു കിടത്തലും പെണ്ണിന്റെ വേതനമില്ലാ തൊഴിലായി. നേഴ്സിങ്ങ് അഥവാ ശുശ്രൂഷ എന്നത് വീട്ടുജോലിയുമായി കെട്ടുപിണഞ്ഞു കിടക്കുന്നത് ചെറിയ ദുരന്തമല്ല ഉണ്ടാക്കുന്നത്.\nഅതിവിദഗ്ദ്ധരുടെ മേഖലയെ അവിദഗ്ദ്ധരുടേതാക്കിയ കോര്‍പ്പറേറ്റ് ബോധം\nപൊതുവായ ധാരണ നേഴ്സിങ്ങ് അവിദഗ്ദ്ധരുടെ മേഖലയാണെന്നാണ്. വിദ്യാഭ്യാസ രീതി സൃഷ്ടിച്ചെടുത്ത പൊതുബോധമാണത്. ഉദാഹരണത്തിന്, 3.5 വര്‍ഷത്തെ ജി.എന്.എം (ജനറല് നേഴ്സിംഗ്, മിഡ്വൈഫറി) പരിശീലനം ഒരു ബിരുദമായിട്ടല്ല, ഡിപ്ലോമയായിട്ടാണ് അറിയപ്പെടുന്നത്. സാധാരണ ബിരുദത്തിലും ഏറെ പഠിക്കാനുള്ള ഒരു ശാഖയുടെ ഗതിയാണത്. ഇതുണ്ടാക്കിയ മൂല്യത്തകര്‍ച്ച നേഴ്സുമാരുടെ വലിയ തോതിലുള്ള കുടിയേറ്റത്തിനു കാരണമായി. നയനിര്‍മ്മാതാക്കളും ബ്യൂറോക്രാറ്റുകളും നേഴ്സിംഗ് വിദ്യാഭ്യാസത്തെ ശക്തിപ്പെടുത്തുന്നതിനു പകരം, ബെഡ്സൈഡ് നേഴ്സിംഗ് കെയര് വാഗ്ദാനം ചെയ്യുന്ന ചില്ലറ പരിശീലനം ലഭിച്ച കരാര് തൊഴില് പ്രോത്സാഹിപ്പിച്ച് നേഴ്സിംഗിന് മങ്ങല് ഏല്പിച്ചു എന്ന് എഴുത്തുകാരി പറയുന്നു. അങ്ങനെ, നിലവിലുള്ളതുപോലുള്ള ഒരു പകര്‍ച്ചവ്യാധി പൊട്ടിപ്പുറപ്പെടുമ്പോള് ആവശ്യത്തിന് നേഴ്സുമാരില്ലാത്തതിന്റെ, ഉള്ളവര് അമിത ജോലിഭാരത്താല് വലയുന്നതിന്റെ ഫലം നാം കാണുന്നു. രോഗിയെ പുഴുവരിക്കുന്നു; പരിപാലനത്തിലെ അശ്രദ്ധയാല്, സാങ്കേതികമായ അറിവില്ലായ്മയാല്, പരിശീലനക്കുറവിനാല് ഒക്കെയും രോഗികളുടെ ജീവന് നഷ്ടമാവുന്ന വാര്‍ത്തകള് നമ്മെ ഉലയ്ക്കുന്നു. കേന്ദ്ര ആരോഗ്യ മന്ത്രാലയത്തിന്റെ കണക്കുകള് പ്രകാരം ഇന്ത്യയില് ആയിരം പേര്‍ക്ക് 1.7 നേഴ്സുമാരുണ്ട്. ലോകാരോഗ്യ സംഘടന നിര്‍ദ്ദേശിച്ച ഏറ്റവും കുറഞ്ഞ മൂന്നിനേക്കാള് വളരെ കുറവാണിത്. ആയിരക്കണക്കിനു കുടിയേറ്റ ഇന്ത്യന് നേഴ്സുമാര് യു.എസ്, യു.കെ, മിഡില് ഈസ്റ്റ് എന്നിവിടങ്ങളില് പാന്‍ഡെമിക്കിനെ നേരിടുമ്പോള് ഇന്ത്യയില് നേഴ്സുമാരില്ല. അമിത ജോലി, കുറഞ്ഞ കൂലി, ബോണസ്സായി അവഗണനയും എന്ന നിലയില് കാര്യങ്ങളാവുമ്പോള് സ്വാഭാവികമായും ഉയര്‍ന്ന തൊഴില് നിലവാരവും അന്തസ്സും വാഗ്ദാനം ചെയ്യുന്ന വിദേശ രാഷ്ട്രങ്ങളിലേക്ക് കുടിയേറാന് അവര് നിര്‍ബ്ബന്ധിതരാവുന്നു.\nപരമ്പരാഗതമായി ഏറെയും ഉയര്‍ന്ന ജാതികളിലെ സാമ്പത്തികശേഷിയുള്ളവര് ഡോക്ടര്‍മാരായപ്പോള് നേഴ്സുമാരായത് താഴ്ന്ന ജാതിയിലെ സ്ത്രീകളായിരുന്നു. മനുഷ്യശരീരത്തിലെ രക്തവും സ്രവങ്ങളും മറ്റു ജൈവാവശിഷ്ടവും ഒക്കെയുമായി ബന്ധപ്പെടുന്ന തൊഴില് പണ്ടേ താഴ്ന്ന ജാതിയുടേതായി. മിഡ്വൈഫ് അഥവാ ആയമാര് അവരായിരുന്നു. പുരുഷന് മിഡ്വൈഫ് ആവുമ്പോഴും പേര് മിഡ്വൈഫ് തന്നെയാണ് എന്നതു പലരും മറക്കുന്നു. ഡോക്ടറില് ആണും പെണ്ണുമില്ലാത്തതുപോലെ. ഇവിടെ പഴയത് ഇല്ലാതായില്ലെന്നു മാത്രമല്ല, പുതിയ ശ്രേണികള് ഉണ്ടാവുകയും ചെയ്തു. ആരോഗ്യസംരക്ഷണത്തിന്റെ കോര്‍പ്പറേറ്റ്വല്‍ക്കരണവും സ്വകാര്യവല്‍ക്കരണവും കൂടുതല് ചൂഷണത്തിനു കാരണമായി. അന്താരാഷ്ട്ര കുടിയേറ്റത്തോടെ, നേഴ്സുമാരുടെ സപ്ലൈ-ഡിമാന്റ് പ്രതിസന്ധി ഉണ്ടായിട്ടുണ്ട്; പരിശീലനം ലഭിച്ച രജിസ്റ്റേര്‍ഡ് നേഴ്സുമാരുടെ ക്ഷാമം, സ്വാഭാവികമായും അവരുടെ വിലയും നിലയും ഉയര്‍ത്തേണ്ടതാണ്. പക്ഷേ, രജിസ്റ്റര് ചെയ്യാത്ത നേഴ്സുമാര്, നേഴ്സിംഗ് സഹായികള്, പരിചാരകര് എന്നിവരെ നിയമിച്ച് അവരുടെ വില കുറച്ചു എന്നതാണ് സത്യം. മേഖലയെ വെടക്കാക്കി തനിക്കാക്കിയെന്നതാണ് നഴ്സിംഗ് മേഖലയ്ക്ക് സ്വകാര്യ ആശുപത്രികളുടേയും സൂപ്പര് സ്പെഷ്യാലിറ്റികളുടേയും സംഭാവന. ജാതിയിലെ ദളിതരാണ് പ്രൊഫഷനിലെ നേഴ്സുമാര് എന്ന സമവാക്യം പ്രഫഷനിലേക്ക് കടത്തിവിട്ട് ചൂഷണം നിര്‍ബാധം തുടരുകയാണവര്.\nആരോഗ്യപരിപാലനം ഒരു ഏകീകൃത മേഖലയല്ല, മറിച്ച് ചരിത്രപരമായും സാമൂഹികമായും ഉരുത്തിരിഞ്ഞ ഘടനാപരമായ അസമത്വങ്ങളെ അടിസ്ഥാനമാക്കി ആഴത്തില് വിഭജിക്കപ്പെട്ട ഒന്നാണ്. അന്തസ്സുറ്റതും അന്തസ്സറ്റതുമായി കരുതപ്പെടുന്ന ജോലികള്‍ക്കിടയില്‍നിന്നും സ്വാധീനമുള്ളവര്, സീനിയര്‍മാര് ഒക്കെയും സാങ്കേതികവിദ്യയുമായി, ഡോക്യുമെന്റേഷനുമായി ബന്ധപ്പെട്ടതും അഡ്മിനിസ്ട്രേറ്റീവ്-സൂപ്പര്‍വൈസറി-അക്കാദമിക് മേഖലകളിലേക്കും മാറുകയാണ് പതിവ്. മിനിമം വേതനത്തേക്കാള് കുറഞ്ഞ വേതനം നല്‍കാനും ആവശ്യമില്ലാത്തപ്പോള് എളുപ്പത്തില് പിരിച്ചുവിടാനും കഴിയുന്നവിധത്തില് അവിദഗ്ദ്ധ തൊഴിലാളികളെ നിയമിച്ച് നേഴ്സിംഗ് മേഖലയെ ബോധപൂര്‍വ്വം നശിപ്പിച്ചത് കോര്‍പ്പറേറ്റ് വല്‍ക്കരണമാണ്. നേഴ്സും നേഴ്സിംഗ് അസിസ്റ്റന്റും ഒന്നാണെങ്കില് ഡോക്ടറും പഴയകാല കമ്പൗണ്ടറും ഒന്നുതന്നെയാണോ? പഴയകാലത്ത് കമ്പൗണ്ടര്‍മാര് വീട്ടില് ചികിത്സ വരെ നടത്താറുണ്ടായിരുന്നു. 20-ാം നൂറ്റാണ്ടിന്റെ പകുതി മുതല് അമേരിക്കയില് ആതുരസേവന രംഗത്ത് ഡോക്ടര് എന്നോ നേഴ്സ് എന്നോ ക്യൂര് എന്നോ കെയര് എന്നോ വ്യത്യാസമില്ലാതെ ഒരു ഹെല്‍ത്ത് കെയര് സംവിധാനം നിലനില്‍ക്കുന്നു.\nനേഴ്സിങ്ങിലെ പുരുഷസാന്നിദ്ധ്യം ദോഷവും ഗുണവും\nപുരുഷന്മാരുടെ നേഴ്സിങ് പ്രവേശനം ഒരര്‍ത്ഥത്തില് ഗുണകരമാണ്, അതിലേറെ ദോഷവും. സ്ത്രീകള്‍ക്കു മാത്രമായി പകുത്ത മേഖലയിലെ പുരുഷസാന്നിദ്ധ്യവും മറിച്ചും ഉണ്ടാവുന്നത് ജെന്‍ഡര് അസമത്വത്തെ ഒരു പരിധിവരെ തടയും. സ്ത്രീപക്ഷ സമരങ്ങള് മാത്രമായി വ്യാഖ്യാനിക്കപ്പെട്ട തൊഴില്‍സമരങ്ങള്‍ക്ക് ഒരു മനുഷ്യാവകാശ സമരത്തിന്റെ മുഖം അതു നല്‍കിയേക്കാം. മറുവശം നേഴ്സിങ്ങില് അല്പം അന്തസ്സുറ്റതായി അടയാളപ്പെടുത്തുന്ന മേഖലകള് അത്രയും പുരുഷന്റെ കുത്തകയാവുന്നതായി പഠനങ്ങള് പറയുന്നു. തൊഴിലിനുള്ളിലെ ആണ്-പെണ്ണിടങ്ങളായുള്ള ആന്തരിക വിഭജനം ജാതിക്കുള്ളിലെ ജാതിപോലെ പ്രശ്‌നം രൂക്ഷമാക്കുന്നു. സമ്മിശ്ര തൊഴിലിടമായി മാറാന് നേഴ്സിംഗിനു കഴിയുക എളുപ്പമല്ല. വിത്തിടാന് ആണും പരിപാലിക്കാന് പെണ്ണും എന്ന ബോധത്തിന്റെ തുടര്‍ച്ചയില് മെഡിക്കല്-അഡ്മിനിസ്ട്രേറ്റീവ്-സൂപ്പര്‍വൈസറി റോളുകള് ആണിടങ്ങളും കരുതലിന്റേയും സ്‌നേഹസാന്ത്വനങ്ങളുടേയും ലോകം പെണ്ണിടങ്ങളുമായി വിഭജിക്കപ്പെട്ടേക്കാം. നേഴ്സിംഗ് സേവനങ്ങളിലെ ഉയര്‍ന്ന തലങ്ങള് സ്ത്രീകള്‍ക്ക് അപ്രാപ്യമായേക്കാം.\nസ്വതന്ത്ര ഇന്ത്യയിലെ നേഴ്സിങ് മേഖലയെപ്പറ്റി ആദ്യമായി ഒരു പഠനം നടന്നത് 1978-ലാണ്; മോളി ചതോപാധ്യായയുടെ ഗവേഷണം എന്ന് ഗ്രന്ഥകാരി പറയുന്നു. സാമൂഹികമായി താഴ്ന്ന പരിഗണന, അവമതിപ്പ്, തുച്ഛമായ വരുമാനം, അത്യധ്വാനവും സമ്മര്‍ദ്ദവും നിറഞ്ഞ തൊഴിലിടങ്ങള് ഒക്കെയും മധ്യവര്‍ഗ്ഗ സ്ത്രീകളെ നേഴ്സിങ്ങിലേക്ക് വരുന്നതില്‍നിന്നും പിന്തിരിപ്പിച്ചു. സമൂഹത്തിലെ അടിച്ചമര്‍ത്തപ്പെട്ട വിഭാഗങ്ങളില്‍നിന്നുള്ള സ്ത്രീകള് ആ മേഖലയിലേക്ക് കടന്നുവന്നു. സ്വാഭാവികമായും സമൂഹത്തില് രൂഢമൂലമായ ജാതീയ വിഭജനത്തോടെ ജെന്‍ഡര് വിവേചനവും അവരനുഭവിച്ചു; ആ തുടര്‍ച്ച തന്നെയാണ് നമ്മുടെ നേഴ്സുമാരുടെ മോചനം അസാധ്യമാക്കുന്നത്. വീട് ആശുപത്രിമുറിയാവുമ്പോള് ആ മുറിയുടെ വൃത്തിയും വെടിപ്പും കൂടി നേഴ്സിന്റെ ഉത്തരവാദിത്വമാക്കിയത് അസംഘടിതമായതും അനൗപചാരികവുമായ സകലതും പെണ്ണിനു വകയിരുത്തിയ ആണ്‍ബോധത്തിന്റെ കൃത്യമായ അജന്‍ഡയാണ്.\nപൊളിറ്റിക്സ് ഓഫ് പ്രികാരിറ്റി (പാഞ്ചാലി റേ)\nനേഴ്സുമാരെ അവഗണിക്കുമ്പോള് നശിക്കുന്നത് ആരോഗ്യരംഗം\nആരോഗ്യപരിപാലനമാണ് ഡോക്ടറുടേതും നേഴ്സിന്റേതും. ഒന്നു ചികിത്സയും മറ്റേത് പരിചരണവും എന്ന തെറ്റായ ബോധത്തില്‍നിന്നും സമൂഹം കരകയറണം. രണ്ടും ഹെല്‍ത്ത് കെയര് പ്രൊഫഷണലുകളാണ്, ആരോഗ്യപരിപാലനത്തിന് ഒരുപോലെ അനിവാര്യമായവര്. പരിശീലനം ലഭിച്ച നേഴ്സുമാരുടെ സ്‌കില്‍ഡ് ജോലിയും പരിചാരകരുടെ അണ്‍സ്‌കില്‍ഡ് ജോലിയും കൂട്ടിക്കുഴച്ച് പരമാവധി യൂണിഫോമിലും സാമ്യം വരുത്തി ഏതാണ്ടെല്ലാം ഒന്നുതന്നെ എന്നൊരു പ്രതീതി ഉളവാക്കി നേഴ്സിങ്ങിനുവേണ്ട പ്രതിഭയും അതിന്റെ ശോഭയും കെടുത്തുന്ന ഏര്‍പ്പാടിന് അന്ത്യം വരണം.\nമൂന്നാം ലോകരാജ്യങ്ങളിലെ സ്ത്രീകള് പാട്രിയാര്‍ക്കിയുടേയും മുതലാളിത്തത്തിന്റേയും ഇരകളാണ്. സുപ്രധാന മേഖലകളില്‍നിന്നൊക്കെയും സര്‍ക്കാന് പിന്‍വാങ്ങുമ്പോള് ജീവിതം താറുമാറായത് ഏറെയും സ്ത്രീകളുടേതാണ്. കമ്മ്യൂണിക്കേറ്റീവ് ലെയ്ബര്, ഇന്ററാക്ടീവ് ലെയ്ബര്, അഫെക്ടീവ് ലെയ്ബര് എന്നൊക്കെ പുതിയ മേഖലകള് വന്നപ്പോള് കുടുംബം നിലനിര്‍ത്താനും വളര്‍ത്താനുമായി സ്ത്രീകള് അഫെക്ടീവ് ലെയ്ബറിലേക്ക് മാറേണ്ടിവന്നു. പ്രത്യുല്പാദനപരമായി, പുതിയ തലമുറകളെ, സമൂഹത്തെത്തന്നെയും സൃഷ്ടിച്ചെടുക്കുന്ന ഭാരിച്ച ദൗത്യമെങ്കിലും അത് കേവല വേതനത്തില് കലാശിച്ചു. ജാതിവെറിയും ജന്‍ഡര് ചൊറിയും ഒരുപോലെ നേഴ്സിംഗ് മേഖലയുടെ മോചനം എളുപ്പമല്ലാതാക്കി. ഭേദമായ സര്‍ക്കാര് സര്‍വ്വീസല്ലെങ്കില് ഭേദം കടലുകടക്കുകയാണ് എന്ന സ്ഥിതി ഒരിക്കലും ആശാസ്യമല്ല. അതു കുഴിതോണ്ടുക നമ്മുടെ തന്നെ ആരോഗ്യജീവിതത്തിന്റേതാണ്. പാഞ്ചാലി റേയുടെ ഗവേഷണങ്ങളത്രയും കൊല്‍ക്കൊത്തയിലെ നേഴ്സുമാരെ കേന്ദ്രീകരിച്ചാണെങ്കിലും വിഷയം ദേശീയപ്രാധാന്യമുള്ളതാണ്. നമ്മുടെ സംസ്ഥാനത്തെ അവസ്ഥ ഒരു ഘട്ടത്തില് നേഴ്സുമാരെ തെരുവിലിറക്കിയതാണ്. നേഴ്സിംഗ് മേഖലയോട് അനുഭാവമുള്ളവര്, അവരുടെ പ്രശ്‌നങ്ങള്‍ക്കു പരിഹാരം കാണേണ്ടവര് വായിക്കേണ്ടതാണ് പൊളിറ്റിക്‌സ് ഓഫ് പ്രികാരിറ്റി.\nകരുതലിന്റെ ലോകം ജാതി-മത-ലിംഗ ഭേദമില്ലാതെ സമൂഹത്തിനായി ഒരുക്കുന്ന നേഴ്സുമാരോട് എന്തു കരുതലാണ് സമൂഹത്തിനുള്ളത് എന്നു ചോദിക്കാന് വൈകുന്നുവെങ്കില് നാം പോവുന്നത് അപകടത്തിലേക്കാണ്. മതിയായ യോഗ്യതകളില്ലാത്ത പലപല യൂണിഫോമുകളില് കാണുന്ന അസിസ്റ്റന്റുമാരും ആയമാരും ബെഡ്കെയര് വര്‍ക്കര്‍മാരും തമ്മില് തിരിച്ചറിയാന് തന്നെ ഇടമില്ലാതാക്കി മൊത്തത്തില് നേഴ്സാക്കിയ കോര്‍പ്പറേറ്റുവല്‍ക്കരണം പന്താടുന്നത് നമ്മുടെ ജീവനാണ്. ആരോഗ്യപരിപാലനം പൂര്‍ണ്ണമാവുന്നത് കഴിവുറ്റ ഡോക്ടര്‍മാര്‍ക്കൊപ്പം കഴിവുറ്റ നേഴ്സുമാര് ഉണ്ടാവുമ്പോഴാണ്. ഒന്നു മീതെയല്ല, മറ്റേത് താഴെയുമല്ല. പരിചരണം നേഴ്സിന്റേതു മാത്രമല്ല; ചികിത്സ ഡോക്ടറുടേതു മാത്രവുമല്ല. കലയും ശാസ്ത്രവും മനസ്സും മസ്തിഷ്‌കവും ഒന്നുചേരുന്ന മാന്ത്രികസ്പര്‍ശമാണ് നേഴ്സ്, അതുകൊണ്ടുതന്നെയാവണം അവര് മാലാഖയാവുന്നത്.\n1. Politics of Precartiy by Panchali Ray, published by Oxford Universtiy Press, https://india.oup.com/product/politics-of-precartiy-9780199489763?\nചൂഷണം സദാചാര നിര്‍മ്മിതി ശുശ്രൂഷക നേഴ്സിംഗ് ലോകാരോഗ്യ സംഘടന നേഴ്സ്


രാജ്യരക്ഷയുടെ പേരില് അമിതാധികാര പ്രയോഗങ്ങള് നടക്കുന്ന നാടാണ് നമ്മുടേത്. പോസ്റ്ററുകളെയും നോട്ടീസുകളെയും പുസ്തകങ്ങളെയും നൂലുണ്ടകളെയും ഭയക്കുന്ന ഉദ്യോഗസ്ഥരുള്ള നാട്. രാജ്യദ്രോഹത്തിന് യു എ പി എ ചാര്ത്താന് പൊലീസ് ഉണര്ന്നിരിക്കുന്ന നാട്. അവിടത്തെ പൊലീസ് സേനയുടെ ആയുധപ്പുരയുടെ താക്കോല് ഒരു കള്ളന്റെ കൈവശമാണ് ഇരിക്കുന്നതെന്ന് കമ്പ്ട്രോളര് ആന്റ് ഓഡിറ്റര് ജനറല് പറയുന്നു. ഈ കച്ചവടത്തില് ആഭ്യന്തര മന്ത്രിക്ക് എന്താണ് ലാഭം? പന്തീരങ്കാവില് രണ്ടു വിദ്യാര്ത്ഥികളെ പിടിച്ചു പൊലീസ് യു എ പി എ ചുമത്തുമ്പോള് പറയാനൊരു പരാതിയോ More


ജലപീരങ്കി ഓഫ് ചെയ്ത യുവാവിനെതിരെ കൊലപാതക ശ്രമത്തിന് കേസ്\nകര്‍ഷക സംഘടന നേതാവ് ജയ് സിങ്ങിന്റെ മകനാണ് 26-കാരനായ നവ്ദീപ്\n28 Nov, 2020 at 11:06 AM\nകേന്ദ്ര സര്‍ക്കാരിന്റെ കര്‍ഷക നിയമങ്ങള്‍ക്കെതിരേ നടക്കുന്ന സമരത്തിലെ സുപ്രധാന സംഭവമായിരുന്നു ജലപീരങ്കി ഓഫ് ചെയ്ത യുവാവിന്‍റേത്. പ്രക്ഷോഭത്തിനിടയില് പൊലീസിന്റെ ജലപീരങ്കിയിലേക്ക് ചാടികയറി ടാപ്പ് ഓഫ് ചെയ്ത യുവാവിന്‍റെ വീഡിയോ സമൂഹമാധ്യമങ്ങളില് വലിയ ചര്‍ച്ചയായിരുന്നു. കര്‍ഷകരുടെ സമരത്തോട് ഐക്യപ്പെട്ട് സാഹസത്തിന് മുതിര്‍ന്ന യുവാവിനെതിരെ ഇന്ന് പൊലീസ് കേസ് രജിസ്റ്റര് ചെയ്തിരിക്കുകയാണ്. കൊലപാതകശ്രമത്തിനാണ് ഹരിയാനയിലെ അംബാലയില് നിന്നുളള നവ്ദീപ് സിങ്ങിനെതിരേ പൊലീസ് കേസ് രജിസ്റ്റര് ചെയ്തിരിക്കുന്നത്. കര്‍ഷക സംഘടന നേതാവ് ജയ് സിങ്ങിന്റെ മകനാണ് 26-കാരനായ നവ്ദീപ്.\nജീവപര്യന്തം തടവ് ശിക്ഷ ലഭിക്കാവുന്ന കുറ്റമാണ് നവ്ദീപിനെതിരേ ചുമത്തിയിരിക്കുന്നത്. കലാപം, കോവിഡ് 19 നിയമലംഘനം തുടങ്ങിയ കുറ്റങ്ങളാണ് നവ്ദീപിനെതിരേ ചുമത്തിയിരിക്കുന്നത്. കര്‍ഷകരുടെ 'ഡല്‍ഹി ചലോ മാര്‍ച്ചിനെ' ഹരിയാനയിലും ഡല്‍ഹിയിലും കടുത്ത നടപടികളിലൂടെയാണ് പൊലീസ് നേരിട്ടത്. റോഡുകളില് തീര്‍ത്ത കുഴികളും പൊലീസ് ജലപീരങ്കികളെയും തകര്‍ത്താണ് കര്‍ഷകര് തലസ്ഥാനത്തെത്തി ചേര്‍ന്നത്. പ്രക്ഷോഭം നടത്തുന്ന കര്‍ഷകര്‍ക്കെതിരേ പൊലീസ് ജലപീരങ്കി ഉപയോഗിക്കവെയാണ് നവ്ദീപ് ജലപീരങ്കിക്ക് മുകളില് കയറി ടാപ്പ് ഓഫ് ചെയ്തത്. ഈ ദൃശ്യങ്ങള് പിന്നീട് വന് തോതില് സാമൂഹിക മാധ്യമങ്ങളില് പ്രചരിച്ചിരുന്നു. കര്‍ഷക സമരത്തിലെ ഹീറോ എന്ന വിശേഷണവും സമൂഹ മാധ്യമങ്ങള് ഇദ്ദേഹത്തിന് നല്‍കിയിരുന്നു.\nഎന്റെ പഠനത്തിന് ശേഷം കര്‍ഷക നേതാവായ എന്റെ അച്ഛനൊപ്പം ഞാനും കൃഷി ചെയ്യാന് തുടങ്ങി. നിയമവിരുദ്ധമായ യാതൊരു പ്രവര്‍ത്തനങ്ങളിലും ഞാന് ഇതുവരെ ഏര്‍പ്പെട്ടിട്ടില്ല. പ്രതിഷേധിക്കുന്ന കര്‍ഷകരുടെ പ്രതിജ്ഞാബദ്ധതിയില് നിന്നാണ് ജലപീരങ്കിക്ക് മുകളില് കയറി ടാപ്പ് ഓഫ് ചെയ്യാനുളള ധൈര്യം ലഭിച്ചതെന്ന നവ്ദീപ് ടൈംസ് ഓഫ് ഇന്ത്യയോട് പറഞ്ഞു.\nകര്‍ഷകര്‍ക്കെതിരായ സേനാപൊലീസ് നടപടികള്‍ക്കെതിരെ വ്യാപക വിമര്‍ശനമാണ് സമൂഹ മാധ്യമങ്ങളില് ഉയരുന്നത്.


മട്ടന്നൂർ നഗരസഭ തിരഞ്ഞെടുപ്പ് :സെപ്റ്റംബറിൽ നടത്തുമെന്ന് ഇലക്ഷൻ കമ്മീഷൻ - കണ്ണൂരാൻ വാർത്ത\nHome മട്ടന്നൂർ അങ്കം 2022 മട്ടന്നൂർ നഗരസഭ തിരഞ്ഞെടുപ്പ് :സെപ്റ്റംബറിൽ നടത്തുമെന്ന് ഇലക്ഷൻ കമ്മീഷൻ\nമട്ടന്നൂർ നഗരസഭ തിരഞ്ഞെടുപ്പ് :സെപ്റ്റംബറിൽ നടത്തുമെന്ന് ഇലക്ഷൻ കമ്മീഷൻ\nകണ്ണൂരാൻ വാർത്ത June 07, 2022 മട്ടന്നൂർ അങ്കം 2022,\nമട്ടന്നൂര് നഗരസഭാ തെരഞ്ഞെടുപ്പ് സെപ്തംബറില്\nമട്ടന്നൂർ നഗരസഭാ തെരഞ്ഞെടുപ്പ് സെപ്തംബർ ആദ്യവാരം നടക്കും. തെരഞ്ഞെടുപ്പ് കമ്മീഷൻ വിളിച്ചുചേർത്ത രാഷ്ട്രീയ പ്രതിനിധികളുടെ യോഗത്തിലാണ് തീരുമാനം. സെപ്തംബർ 11 ന് പുതിയ ഭരണസമിതി സത്യപ്രതിജ്ഞ ചെയ്ത് അധികാരമേൽക്കും. കരട് വോട്ടർപട്ടിക ഈ മാസം അവസാനവാരം പ്രസിദ്ധീകരിക്കും. പട്ടികയിൽ കൂട്ടിചേർക്കലുകളും തിരുത്തലും നടത്താൻ 15 ദിവസം സമയം അനുവദിച്ചു. 2022 ജനുവരി ഒന്നിന് 18 വയസ് പൂർത്തിയായവർക്ക് വോട്ടർപട്ടികയിൽ പേര് ചേർക്കാം. പ്രവാസികൾക്ക് പാസ്‌പോർട്ട് വിലാസംവച്ചും വോട്ട് ചേർക്കാം. വോട്ട് ചെയ്യാൻ നേരിട്ട് ഹാജരാവണം. 35 വാർഡുകൾക്ക് 35 ബൂത്തുകളാണ് സജ്ജീകരിക്കുക. 1500 ൽ കൂടുതൽ വോട്ട് വരുന്ന വാർഡുകളിൽ രണ്ട് ബൂത്തുകൾ സജ്ജീകരിക്കും. ഒരു സ്ഥാനാർഥിക്ക് 75000 രൂപവരെ പരമാവധി ചെലവഴിക്കാം. തെരഞ്ഞെടുപ്പ് നിരീക്ഷകനായി ഒരു ഐഎഎസ് ഉദ്യോഗസ്ഥനെയും ചെലവ് പരിശോധിക്കാൻ രണ്ട് ഐഎഎസ് ഉദ്യോഗസ്ഥരെയും നിയമിക്കും.\nTags # മട്ടന്നൂർ അങ്കം 2022\nമട്ടന്നൂർ അങ്കം 2022\nTags മട്ടന്നൂർ അങ്കം 2022


ശ്രീനിവാസന്* ഒരാണാണ്, പൃഥ്വിരാജും: സലിംകു\nThread: ശ്രീനിവാസന്* ഒരാണാണ്, പൃഥ്വിരാജും: സലിംകു\n03-03-2013, 06:26 AM #1\nമലയാള സിനിമ നടന്**മാര്*ക്ക് നല്*കുന്ന മൂന്ന് അവാര്*ഡുകളും സ്വന്തമാക്കിയ ഒരു നടനേയുള്ളൂ - സലിംകുമാര്*. മികച്ച നടന്*, മികച്ച രണ്ടാമത്തെ നടന്*, മികച്ച ഹാസ്യനടന്*. ഈ മൂന്ന് പുരസ്കാരങ്ങളും സ്വന്തമാക്കുകയും മികച്ച നടനുള്ള ദേശീയ പുരസ്കാരം നേടുകയും ചെയ്ത സലിംകുമാര്* ഇപ്പോള്* വളരെ സെലക്ടീവാണ്. കഥയും കഥാപാത്രവും ഇഷ്ടപ്പെട്ടാല്* മാത്രം അഭിനയിക്കും. അല്ലെങ്കില്* വീട്ടില്* കൃഷിയും നോക്കി ജീവിതം ആസ്വദിക്കും!\nസ്വതന്ത്രമായി ചിന്തിക്കുകയും സ്വന്തം അഭിപ്രായം, അതാര്*ക്കൊക്കെ അപ്രിയമാണെങ്കില്* പോലും ഉച്ചത്തില്* വിളിച്ചുപറയുകയും ചെയ്യുന്ന നടനാണ് സലിംകുമാര്*. അദ്ദേഹത്തിന്*റെ പുതിയ അഭിപ്രായപ്രകടനം കേട്ടോ. മലയാള സിനിമയില്* സ്വന്തം അഭിപ്രായത്തില്* ഉറച്ചുനില്*ക്കുകയും മനസിലുള്ളത് പറഞ്ഞുതീര്*ക്കുകയും ചെയ്യുന്ന താരങ്ങള്* വളരെ കുറവാണെന്നും, പക്ഷേ ശ്രീനിവാസനും പൃഥ്വിരാജും തന്*റേടത്തോടെ കാര്യങ്ങള്* പറയുന്നവരാണെന്നുമാണ് സലിം പറഞ്ഞിരിക്കുന്നത്.\n“ശ്രീനിവാസന്* സ്വന്തം അഭിപ്രായത്തില്* ഉറച്ചുനില്*ക്കുന്ന ഒരു വ്യക്തിയാണ്. എനിക്ക് സിനിമയില്* ഏറ്റവും ഇഷ്ടമുള്ള ഒരാള്*. അയാള്* ഒരാണാണ്. പൃഥ്വിരാജും അങ്ങനെയൊരാളാണ്. പൃഥ്വിരാജിനെ ഞാന്* ഫോണ്* പോലും ചെയ്യാറില്ല. അയാള്* പരിചയമില്ലാത്തവരെ കണ്ട് ചിരിക്കുകയും കെട്ടിപ്പിടിക്കുകയുമൊന്നുമില്ല. ഒരു സെലിബ്രിറ്റി, പരിചയമില്ലാത്ത ഒരാളെ കണ്ടാല്* ചിരിക്കണമെന്ന് നിര്*ബന്ധമുണ്ടോ? ജനക്കൂട്ടത്തെ നോക്കി ‘ശല്യം പോകാന്* പറ’ എന്നുപറഞ്ഞിട്ട് ഇറങ്ങിവന്ന് കൈവീശുന്നവരുണ്ട്. ആളുകള്*ക്കും സന്തോഷം. അങ്ങനെയല്ലാത്ത മറ്റവന്* ജാഡ. ഈ ജാഡയില്ലാത്തവന്* എന്താണ് പറഞ്ഞതെന്ന് കേട്ടാല്* നാട്ടുകാര്* തീയിട്ടുകൊല്ലുമവനെ” - വനിതയ്ക്ക് അനുവദിച്ച അഭിമുഖത്തില്* സലിംകുമാര്* പറയുന്നു.\nദേശീയ അവാര്*ഡ് കിട്ടിയതിന് ശേഷം തനിക്ക് ആവശ്യമില്ലാത്ത കാര്യങ്ങള്*ക്കൊക്കെ എല്ലാവരോടും അഭിപ്രായം പറയേണ്ട അവസ്ഥയാണെന്ന് സലിംകുമാര്* വ്യക്തമാക്കുന്നു.\n“എല്ലാത്തിലും ഉത്തരം താങ്ങിയാവേണ്ട അവസ്ഥ വന്നിട്ടുണ്ട്. എന്തിലും അഭിപ്രായം പറയുന്ന ഒരാളായി എന്നെ സൂം ഇന്* ചെയ്യാന്* തുടങ്ങി. ഉദാഹരണത്തിന് സച്ചിന്* ഏകദിന ക്രിക്കറ്റില്* നിന്ന് വിരമിക്കുന്നു. ഞാന്* എന്തു പറയാനാണ്. സച്ചിനൊപ്പം കളിച്ച ശ്രീശാന്തിനോടല്ലേ അഭിപ്രായം ചോദിക്കേണ്ടത്. എന്നോടാണോ?” - സലിംകുമാര്* ചോദിക്കുന്നു.\nഇനി തിരക്കുപിടിച്ച് അഭിനയിക്കണമെന്ന ആഗ്രഹമൊന്നും സലിം*കുമാറിനില്ല. നല്ല തിരക്കഥകളില്*, നല്ല കഥാപാത്രങ്ങളെ ആവിഷ്കരിക്കുകയാണ് ലക്*ഷ്യം. “ഇനി ജീവിതം ആസ്വദിക്കണം എന്നുണ്ട്. സിനിമയില്ലേ എന്ന ആളുകളുടെ ചോദ്യം പേടിച്ചാണ്. അല്ലെങ്കില്* സിനിമയില്* നിന്ന് വോളന്*ററി റിട്ടയര്*മെന്*റ് എടുത്ത് വീട്ടില്* വെറുതെ ഇരുന്നേനെ ഞാന്*” - വനിതയ്ക്ക് അനുവദിച്ച അഭിമുഖത്തില്* സലിംകുമാര്* പറയുന്നു.\nSalimkumar more stills\nKeywords:Salimkumar,Sreesanth,Sreenivasan,Prithvir aj,Best Actor,malayalam film news\nbest actor, malayalam film news, prithviraj, salimkumar, sreenivasan, sreesanth


കുഞ്ഞുമകനെ ചേർത്തുകെട്ടി യുവതി പുഴയിൽ ചാടി; സാഹസികമായി രക്ഷപെടുത്തി യുവാക്കൾ | Suicide\nകുഞ്ഞുമകനെ ചേർത്തുകെട്ടി യുവതി പുഴയിൽ ചാടി; സാഹസികമായി രക്ഷപെടുത്തി യുവാക്കൾ\nസ്വന്തം ലേഖകൻ October 02, 2019 07:58 AM IST\nഅഞ്ച് വയസ്സായ മകനെ ശരീരത്തോടു ചേർത്ത് കെട്ടി വച്ചു യുവതി കരമന ആറിൽ ചാടി. നിറഞ്ഞൊഴുകിയ പുഴയിൽ നിന്നും ഇരുവരെയും ആറു യുവാക്കൾ ചേർന്ന് സാഹസികമായി രക്ഷപ്പെടുത്തി. ജനറൽ ആശുപത്രിയിൽ പ്രവേശിപ്പിച്ച വിളപ്പിൽശാല സ്വദേശിനിയായ 25 വയസ്സുള്ള യുവതിയും മകനും അപകടനില തരണം ചെയ്തതായി അധികൃതർ അറിയിച്ചു. കരമന ആറ്റിലെ തീരത്തുള്ള മങ്കാട്ടുകടവ് പമ്പ് ഹൗസിനു സമീപം ഇന്നലെ ഉച്ചയ്ക്ക് 12.30ന് ആണ് സംഭവം. പമ്പ് ഹൗസ് ജീവനക്കാരായ മംഗൽ പ്രിയനും സജിത്തും സുഹൃത്തുക്കളായ വിളവൂർക്കൽ പെരുകാവ് സ്വദേശി അനിക്കുട്ടൻ,\nസജി, പ്രവീൺ, അഭിലാഷ് എന്നിവരുമായി സംസാരിച്ചു നിൽക്കുകയായിരുന്നു. ഇതിനിടെയാണ് ഒരു കുട്ടി ആറ്റിലൂടെ കൈകാലുകൾ അടിച്ച് ഒഴുകി വരുന്നത് ഇവരുടെ ശ്രദ്ധയിൽപെട്ടത്. ഉടൻ തന്നെ അനിക്കുട്ടൻ ആറ്റിലേക്ക് ചാടി കുട്ടിയെ രക്ഷിക്കാൻ ശ്രമിച്ചു. നീന്തി കുട്ടിയുടെ അടുത്ത് എത്തിയപ്പോഴാണു യുവതിയും കൂടെ ഉള്ളത് അറിയുന്നത്. ഇരുവരെയും ഒരുമിച്ച് കരയ്ക്കെത്തിക്കുക ബുദ്ധിമുട്ടായിരുന്നു. അതിനാൽ യുവതി ശരീരത്തോടു ചേർത്ത് തുണി കൊണ്ട് കെട്ടിയിരുന്ന കുട്ടിയെ വേർപ്പെടുത്താൻ വെള്ളത്തിൽ വച്ചു തന്നെ ശ്രമം നടത്തി. ശക്തമായ ഒഴുക്കിൽ സാഹസികമായിരുന്നു രക്ഷപ്പെടുത്തൽ.\nപിന്നാലെ സജിയും മംഗൽ പ്രിയനും സജിത്തും അഭിലാഷും നീന്തി എത്തി. ആദ്യം കുട്ടിയെ കരയ്ക്കു എത്തിച്ചു. പിന്നാലെ യുവതിയെയും രക്ഷപ്പെടുത്തി. നീന്തൽ അറിയാതെ കരയിൽ നിന്ന പ്രവീൺ ഇതിനിടെ മലയിൻകീഴ് പൊലീസിനെയും ആംബുലൻസിനെയും വിവരം അറിയിച്ചു. കരയ്ക്കു കൊണ്ടു വരുമ്പോൾ കുട്ടിക്ക് ബോധം ഉണ്ടായിരുന്നു. എന്നാൽ പ്രാഥമിക ശുശ്രൂഷകൾ നൽകിയ ശേഷമാണ് യുവതിക്കു ബോധം വീണത്. തുടർന്നുള്ള അന്വേഷണത്തിൽ അമ്മയും മകനും ആണെന്ന് തിരിച്ചറിഞ്ഞു.\nപമ്പ് ഹൗസിൽ നിന്നും ഏറെ അകലെ അല്ലാത്ത ആളൊഴിഞ്ഞ ആറാട്ടു കടവിൽ വച്ചാണ് യുവതി മകനെയും കൊണ്ടു പുഴയിൽ ചാടിയതെന്ന് സംശയിക്കുന്നു. ഇതിനു സമീപത്തു നിന്നും യുവതിയുടെ സ്കൂട്ടർ കണ്ടെത്തി. ധരിച്ചിരുന്ന ചുരിദാറിന്റെ ഷാൾ കൊണ്ടാണ് യുവതി കുട്ടിയെ കെട്ടിയിരുന്നത്. മലയിൻകീഴ് പൊലീസ് ജീപ്പിൽ ഇരുവരെയും ആശുപത്രിയിൽ എത്തിച്ചു.\nനിറഞ്ഞൊഴുകി പുഴ ; ജീവൻ പണയം വച്ച് അവർ പോരാടി\nമലയിൻകീഴ് ∙ സ്വന്തം ജീവൻ പണയം വച്ചാണ് യുവാക്കൾ വെള്ളത്തിൽ ഇറങ്ങി യുവതിയെയും കുട്ടിയെയും രക്ഷപ്പെടുത്തിയത്. മലയോര മേഖലകളിൽ തിങ്കളാഴ്ച രാത്രി ശക്തമായ മഴ പെയ്തതിനാൽ പേപ്പാറ ഡാം തുറന്നിരുന്നു. ഇതോടെ കരമനയാറ്റിൽ ജലനിരപ്പ് ക്രമാതീതമായി ഉയർന്നു. ഇരു കരയിൽ ഉള്ളവർ ജാഗ്രത പുലർത്തണമെന്ന് അധികൃതരുടെ നിർദേശവും ഉണ്ടായിരുന്നു. ഇതൊന്നും വകവയ്ക്കാതെയാണ് സുഹൃത്തുക്കളായ മംഗൽ പ്രിയൻ, സജി, അനിക്കുട്ടൻ, അഭിലാഷ്, സജിത്ത് എന്നിവർ ആറിൽ ഇറങ്ങിയത്.\nപാറക്കെട്ടുകളും ശക്തമായ അടി ഒഴുക്കും അതിജീവിച്ച് ഏതൊരു സംരക്ഷണവും ഇല്ലാതെ ആണ് രക്ഷാപ്രവർത്തനം നടത്തിയത്. നീന്തൽ വശം ഉണ്ടായിരുന്നതാണ് മുതൽക്കൂട്ട്. ഇതിൽ മംഗൽ പ്രിയനും സജിയും അനിക്കുട്ടനും പ്രവീണും മെഡിക്കൽ കോളജിൽ രക്തം ദാനം നൽകി മടങ്ങും വഴിയാണ് പമ്പ് ഹൗസിന്റെ അവിടെ ഇറങ്ങിയത്. അത് രണ്ട് ജീവൻ രക്ഷിക്കാനുള്ള നിയോഗമായിരുന്നു എന്ന് അവർ ഒരേ സ്വരത്തിൽ പറയുന്നു.


ഈ അർബുദത്തിന് ഭക്ഷണമാണ് മരുന്ന്-Boldsky-Health-Malayalam-WSFDV\nBoldsky | 8th Nov, 2019 04:09 PM\nപാലും പാലുൽപ്പന്നങ്ങളും കഴിക്കുന്നത് മലാശയ അർബുദത്തിന് പരിഹാരം കാണുന്നതിന് സഹായിക്കുന്നുണ്ട്. ഇതിൽ ധാരാളം കാൽസ്യം അടങ്ങിയിട്ടുണ്ട്. ഇത് മലാശയ അർബുദത്തിന് കാരണമാകുന്ന ക്യാൻസര് കോശങ്ങളെ ഇല്ലാതാക്കുന്നതിന് സഹായിക്കുന്നുണ്ട്. മാത്രമല്ല ആരോഗ്യത്തിന് ഏറ്റവും അധികം സഹായിക്കുന്ന ഒന്നാണ് പാൽ. ക്യാൻസർ മാത്രമല്ല പല വിധത്തിലുള്ള രോഗങ്ങൾക്കും പരിഹാരം കാണുന്നതിന് സഹായിക്കുന്ന ഒന്നാണ് പാലും പാലുൽപ്പന്നങ്ങളും.\nധാന്യങ്ങൾ കഴിക്കാൻ ശ്രദ്ധിക്കേണ്ടതാണ്. ഇത് നിങ്ങളുടെ ആരോഗ്യത്തിന് വില്ലനാവുന്ന പല അസ്വസ്ഥതകൾക്കും പരിഹാരം കാണുന്നതോടൊപ്പം മലാശയ ക്യാൻസറെന്ന വില്ലനെ ഇല്ലാതാക്കുന്നതിനും സഹായിക്കുന്നുണ്ട്. ഫൈബറിന്‍റേയും മഗ്നീഷ്യത്തിന്റേയും കലവറയാണ് ധാന്യങ്ങൾ. ഇവ കുടലിന് ആരോഗ്യം വർദ്ധിപ്പിക്കുന്നതിനും ക്യാൻസർ കോശങ്ങളെ നശിപ്പിക്കുന്നതിനും സഹായിക്കുന്നുണ്ട്. ഓട്സ്,, ഗോതമ്പ്, ബ്രൗണ് റൈസ് എന്നിവയെല്ലാം കഴിക്കാവുന്നതാണ്.\nബീന്‍സ് ഉപയോഗിച്ചും ക്യാൻസറിനെ ഇല്ലാതാക്കാൻ സാധിക്കുന്നതാണ്. ബീൻസിൽ വരുന്ന സോയബീൻ, ഗ്രീൻപീസ്, പരിപ്പ് എന്നിവയെല്ലാം ആരോഗ്യത്തിന് വളരെയധികം സഹായിക്കുന്ന ഒന്നാണ്. ഇത് ട്യൂമറായി മാറുന്നതിന് സാധ്യതയുള്ള കോശങ്ങളെ ഇല്ലാതാക്കുന്നതിന് സഹായിക്കുന്നുണ്ട്. ഇതിൽ ധാരാളം ആന്റി ഓക്സിഡന്‍റ് അടങ്ങിയിട്ടുണ്ട്. ഇതെല്ലാം മലാശയ അര്‍ബുദത്തെ ഇല്ലാതാക്കി ആരോഗ്യം വർദ്ധിപ്പിക്കുന്നതിന് സഹായിക്കുന്നുണ്ട്.\nപഴങ്ങളും പച്ചക്കറികളും കഴിക്കുന്നതും എന്തുകൊണ്ടും നല്ലതാണ്. ഇത് ക്യാൻസറിനെ മാത്രമല്ല ശരീരത്തിൽ ഉണ്ടാവുന്ന മറ്റ് അനാരോഗ്യകരമായ അസ്വസ്ഥതകളേയും ഇല്ലാതാക്കുന്നതിന് സഹായിക്കുന്ന ഒന്നാണ്. ദിവസവും പഴങ്ങളും പച്ചക്കറികളും കഴിക്കുന്നതിലൂടെ അത് നിങ്ങളുടെ ആരോഗ്യത്തിന് വളരെയധികം സഹായിക്കുന്നുണ്ട്. ഇത് നിങ്ങളുടെ ആരോഗ്യത്തിന് മാത്രമല്ല മലാശയ അർബുദത്തിന് പരിഹാരം കാണുന്നതിനും സഹായിക്കുന്നുണ്ട്. പല പച്ചക്കറികൾക്കും പഴങ്ങള്‍ക്കും ക്യാൻസറിനെ ഇല്ലാതാക്കുന്നതിന് ഉള്ള കഴിവുണ്ട്.\nമത്സ്യം ധാരാളം കഴിക്കുന്നതിലൂടെ അത് ആരോഗ്യത്തിന് സഹായിക്കുന്നുണ്ട്. മത്സ്യത്തിൽ ധാരാളം ഒമേഗ3ഫാറ്റി ആസിഡ് അടങ്ങിയിട്ടുണ്ട്. അതുകൊണ്ട് തന്നെ എല്ലാ ദിവസവും ഭക്ഷണത്തിൽ മത്സ്യം ഉൾപ്പെടുത്താവുന്നതാണ്. ഇത് ദിവസവും കഴിക്കുന്നതിലൂടെ ആരോഗ്യത്തിന് പ്രതിസന്ധി ഉണ്ടാക്കുന്ന മലാശയ ക്യാൻസർ പോലുള്ള അസ്വസ്ഥതകൾക്കും പരിഹാരം കാണുന്നതിന് സഹായിക്കുന്നുണ്ട്. ഇനി റെഡ് മീറ്റ് പോലുള്ളവ വാങ്ങിക്കഴിക്കുന്നതിന് പകരം എല്ലാ ദിവസവും മത്സ്യം കഴിക്കാവുന്നതാണ്. എന്നാൽ കഴിക്കാൻ പാടില്ലാത്ത ചില ഭക്ഷണങ്ങൾ ഉണ്ട്. ഇവ ക്യാൻസർ സാധ്യത വർദ്ധിപ്പിക്കുകയാണ് ചെയ്യുന്നത്. എന്തൊക്കെയെന്ന് നോക്കാം.\nപ്രോസസ്ഡ് മീറ്റ് കഴിക്കുമ്പോൾ അൽപം ശ്രദ്ധിക്കാവുന്നതാണ്. ഇത് ക്യാൻസർ സാധ്യത വർദ്ധിപ്പിക്കുന്നതിന് സഹായിക്കുന്നുണ്ട്. പലപ്പോഴും പല വിധത്തിലുള്ള പ്രിസർവേറ്റീവ്സ്, അമിതമായി ഉപ്പ്, കെമിക്കലുകൾ എന്നിവയെല്ലാം ഉപയോഗിച്ചാണ് പാകം ചെയ്യുന്നത്. ഇതെല്ലാം ആരോഗ്യത്തിന് പല വിധത്തിലുള്ള പ്രതിസന്ധികൾ ഉണ്ടാക്കുന്നുണ്ട്. അതുകൊണ്ട് തന്നെ ഈ പ്രതിസന്ധിയെ ഇല്ലാതാക്കുന്നതിന് വേണ്ടി നമുക്ക് പ്രോസസ്ഡ് മീറ്റ് കഴിക്കാതിരിക്കാൻ ശ്രമിക്കാവുന്നതാണ്. ഇത് ആരോഗ്യത്തിനുണ്ടാക്കുന്ന പല അസ്വസ്ഥതകൾക്കും കാരണമാകുന്നുണ്ട്.\nപലപ്പോഴും മധുരം കഴിക്കാൻ കൂടുതൽ ഇഷ്ടപ്പെടുന്നവരാണ് പലരും. എന്നാൽ ഈ മധുരതീറ്റക്ക് നിയന്ത്രണം വെക്കുന്നതിന് നമുക്ക് അൽപം ശ്രദ്ധിക്കാവുന്നതാണ്. അല്ലെങ്കിൽ പ്രമേഹം മാത്രമല്ല വർദ്ധിക്കുന്നത്. ആരോഗ്യത്തിന് വില്ലനാവുന്ന പല അസ്വസ്ഥതകളേയും ഇത് ഇല്ലാതാക്കുന്നുണ്ട്. മധുരം കൂടുതൽ കഴിക്കുമ്പോൾ അത് പലപ്പോഴും കുടലിന്‍റെ അസ്വസ്ഥതകൾക്ക് കാരണമാകുന്നുണ്ട്. അതുകൊണ്ട് തന്നെ മധുരം കഴിക്കുമ്പോൾ വളരെയധികം ശ്രദ്ധിക്കാവുന്നതാണ്.\nറെ‍ഡ് മീറ്റ് കഴിക്കുന്നതും നിങ്ങളുടെ ആരോഗ്യത്തിന് വില്ലനാവുന്നതാണ്. ദിവസവും റെഡ് മീറ്റ് കഴിക്കുന്നവർ അൽപം ശ്രദ്ധിക്കണം. അത് ദഹന പ്രശ്നങ്ങൾ ഉണ്ടാക്കുന്നതിനും അല്ലെങ്കിൽ അത് മൂലം കുടലിന്‍റെ ആരോഗ്യത്തിന് പ്രതിസന്ധി ഉണ്ടാക്കുന്നതിനും കാരണമാകുന്നുണ്ട്. അത് പിന്നീട് മലാശയ അർബുദത്തിന് കാരണമാകുന്നുമുണ്ട്. അതുകൊണ്ട് തന്നെ ഇത്തരം അവസ്ഥകൾക്ക് പരിഹാരം കാണുന്നതിന് വേണ്ടി നമുക്ക് റെഡ് മീറ്റ് കഴിക്കുന്നത് നിർത്താവുന്നതാണ്.\nഏറ്റവും അധികം ഭയപ്പെടുത്തുന്ന ക്യാൻസറുകളില് എന്നും മുന്നിൽ നിൽക്കുന്നത് തന്നെയാണ് മലാശയ അര്‍ബുദം. കൃത്യസമയത്ത് രോഗനിർണയം നടത്താന് സാധിക്കാതെ വരുന്നത് പലപ്പോഴും രോഗം ഗുരുതരമാവുന്നതിന് കാരണമാകുന്നുണ്ട്. ഏറ്റവും സങ്കീര്‍ണമായ അവസ്ഥയിൽ എത്തുമ്പോഴാണ് പലപ്പോഴും കാര്യങ്ങളെല്ലാം മനസ്സിലാക്കാൻ സാധിക്കുന്നത് പലർക്കും.\nഓരോ ദിവസം കഴിയുന്തോറും മലാശയ അർബുദം ബാധിക്കുന്നവരുടെ എണ്ണം വളരെയധികം വർദ്ധിച്ച് കൊണ്ടിരിക്കുന്ന അവസ്ഥയാണ് ഉണ്ടാവുന്നത്. വ്യായാമം ചെയ്യാത്തതും, കൂടുതൽ കൊഴുപ്പ് അടങ്ങിയ ഭക്ഷണങ്ങൾ കഴിക്കുന്നതും, അമിതവണ്ണം, പുകവലി, ആരോഗ്യകരമല്ലാത്ത ജീവിത ശൈലി എന്നിവയെല്ലാം പലപ്പോഴും മലാശയ അർബുദത്തിന് കാരണമാകുന്നുണ്ട്.\nMost read:ഈ പ്രത്യേക തലവേദനക്ക് നിമിഷ പരിഹാരം ഈ ഒറ്റമൂലി\nഎന്നാൽ ചില ഭക്ഷണങ്ങളിൽ അർബുദത്തിന് പരിഹാരം കാണുന്നതിന് പ്രത്യേക കഴിവുണ്ട്. എന്നാൽ ചില ഭക്ഷണങ്ങൾ ആവട്ടെ അത് നിങ്ങളുടെ ക്യാൻസര് സാധ്യത വർദ്ധിപ്പിക്കുകയാണ് ചെയ്യുന്നത്. എന്തൊക്കെ ഭക്ഷണങ്ങള് ക്യാൻസറിന് പരിഹാരം കാണുന്നതിന് കഴിക്കണം എന്നും എന്തൊക്കെ ഭക്ഷണങ്ങൾ കഴിക്കരുത് എന്നും നമുക്ക് നോക്കാവുന്നതാണ്. പ്രായം കൂടുന്തോറും ആണ് മലാശയ അർബുദത്തിനുള്ള സാധ്യത വർദ്ധിക്കുന്നത്. അതുകൊണ്ട് തന്നെ ഇത്തരം കാര്യങ്ങൾ അറിഞ്ഞിരിക്കുന്നത് എന്തുകൊണ്ടും നല്ലതാണ്.


പ്രശസ്ത ചലച്ചിത്ര പിന്നണിഗായികയായ ലത മങ്കേഷ്‌കര് 1929 സെപ്റ്റംബര് 28ന് ഇന്‍ഡോറില് ജനിച്ചു. മറാത്ത നാടകവേദിയിലെ ഗായകനായിരുന്ന ദീനനാഥ് മങ്കേഷ്‌കറുടെ ആറുമക്കളില് മൂത്തയാളായിരുന്നു ലത. ഹേമ എന്നായിരുന്നു അവരുടെ ആദ്യ നാമം. പിതാവില്‍നിന്നാണ് ലത, സംഗീതത്തിന്റെ ബാലപാഠങ്ങള് അഭ്യസിച്ചത്, അഞ്ചാമത്തെ വയസ്സില് പിതാവിന്റെ സംഗീതനാടകങ്ങളില് അഭിനയിക്കാന് തുടങ്ങി.\nഅച്ഛന് മരിച്ചതോടെ ലത സിനിമയില് അഭിനയിക്കാന് തുടങ്ങി. പിന്നീട് അഭിനയം വിട്ട് സംഗീതത്തിലൂടെ ലത വളര്‍ന്നു. 1942ല് കിടി ഹസാല് എന്ന മറാത്തി ചിത്രത്തിലെ ഗാനമാണ് ആദ്യമായി ആലപിച്ചത്, എന്നാല് ഈ ഗാനം സിനിമയില് നിന്നും നീക്കപ്പെടുകയായിരുന്നു. ആ വര്‍ഷം തന്നെ ലത, പാഹിലി മംഗളഗോര് എന്ന മറാത്തി ചിത്രത്തില് അഭിനയിക്കുകയും ഗാനമാലപിക്കുകയും ചെയ്തു. 1943ല് ഗജാബാഹു എന്ന ചിത്രത്തിലെ മാതാ ഏക് സപൂത് കി ദുനിയാ ബദല് ദേ തൂ എന്നതാണ് ലതയുടെ ആദ്യ ഹിന്ദി ഗാനം. 15 ഭാഷകളിലായി നാല്പതിനായിരത്തോളം സിനിമാഗാനങ്ങള് ആലപിച്ചു.\nലോകത്തിലേറ്റവും കൂടുതല് ഗാനങ്ങള് റെക്കോര്‍ഡ് ചെയ്യപ്പെട്ടവരുടെ കൂട്ടത്തില് ലത മങ്കേഷ്‌കറുമുണ്ട്. 1999ല് രാജ്യസഭയിലേക്ക് നാമനിര്‍ദ്ദേശം ചെയ്യപ്പെട്ടു. പത്മഭൂഷണ്(1969), പത്മവിഭൂഷണ്(1999), ദാദാസാഹിബ് ഫാല്‍ക്കെ അവാര്‍ഡ്(1989), ഭാരതരത്‌നം(2001), മൂന്ന് നാഷനല് ഫിലിം അവാര്‍ഡുകള്, 12 ബംഗാള് ഫിലിം ജേര്‍ണലിസ്റ്റ് അസോസിയേഷന് അവാര്‍ഡുകള് എന്നിവ നേടിയിട്ടുണ്ട്.\nകൊച്ചി മെട്രോ; രണ്ടാം ഘട്ട ഉദ്ഘാടനം ഒക്ടോബര് മൂന്നിന്\nകെ സരസ്വതിയമ്മയുടെ ജന്മവാര്‍ഷികദിനം\nപി.കെ. ബാലകൃഷ്ണന്റെ ചരമവാര്‍ഷികദിനം